Nilandhoo Airportge Massalaagai Hih Hama Nujehi Haleel Sarukaaraa Feah\nހަލީލު ރައީސް ޔާމީނާ ސަލާމް ކުރައްވަނީ---\n26 ފެބްރުއަރީ 2018 12 ކޮމެންޓް\nނިލަންދޫ އެއާޕޯޓުގެ މައްސަލާގައި ހިތްހަމަ ނުޖެހި މެންބަރު ހަލީލު ސަރުކާރާ ފެއަށް\nފ.ނިލަންދޫގައި އަޅަން ސަރުކާރުން ވައުދުވި އެއާޕޯޓުގެ މަސައްކަތް އެކަށީގެންވާ ގޮތެއްގައި ކުރިއަށް ނުދާތީ ސަރުކާރާ މެދު ހިތްހަމަ ނުޖެހުން ފާޅު ކުރައްވާ ނިލަންދޫ ދާއިރާގެ މެންބަރު ސަރުކާރާ ފެއަށް ޖެހިވަޑައިގެންފިއެވެ.\nވީއެފްޕީއަށް އިތުބާރު ހުރި ގޮތަކަށް އެނގިފައިވާ ގޮތުގައި ޕީޕީއެމްގެ ސެކެރެޓަރީ ޖެނެރަލް ކަން ވެސް ކުރައްވާ ހަލީލު އެޕާޓީގެ ކަންތައްތަކުގައި ނުޅޭތާ މިހާރު ތިން ވަރަކަށް ދުވަސްވަނީ ވެފައެވެ. ސޯޝަލް މީޑިއާގައި ސަރުކާރަށް އަމާޒުވާ ފާޑު ކިއުންތަކަށް އެންމެ ބޮޑަށް ރައްދު ދެއްވާ ހަލީލު މިމަހުގެ 21 ވަނަ ދުވަހަށްފަހު އެ މަސައްކަތް ވެސް ވަނީ ހުއްޓާލައްވާފައެވެ. ހަލީލު މާލޭގައި ވަޑައިގެން ހުންނެވި ނަމަވެސް ޕީޕީއެމުގެ ޖަގަހާގައި ބާއްވާ ޖަލްސާތަކަށް ވަޑައެއް ނުގަންނަވައެވެ. "ގައުމައްޓަކާ މަގޭ މޭ އައްޑަނަކަށް" ނަމުގައި ރޭ ބޭއްވި ޖަލްސާއަށް ވެސް ހަލީލު ވަޑައެއް ނުގަންނަވައެވެ.\nހަލީލާ އަރިސް ބޭފުޅަކު މިއަދު ވީއެފްޕީއަށް ވިދާޅުވި ގޮތުގައި ނިލަންދޫ އެއާޕޯޓުގެ މަސައްކަތް އެދެވޭ ގޮތެއްގައި ކުރިއަށް ނުދާތީ ދެން އަމަލު ކުރަންވީ ގޮތެއް ހަލީލުވަނީ ނިލަންދޫ ރައްޔިތުންގެ ތެރެއިން އިސްކޮށް އުޅޭ ބައެއް ފަރާތްތަކާ މަޝްވަރާކޮށް ސާފުކޮށްފައެވެ.\n"ނިލަންދޫއަކީ ރައީސް ޔާމީނަށް ތާއީދު ބޮޑު ރަށެއް. އެކަމަކު އެއާޕޯޓުގެ މައްސަލާގައި ނިލަންދޫ އޮތީ މާޔޫސްވެފައި. ދެ އަހަރު ބަޖެޓުގައި ހިމެނި އިރު އަދި އެ މަޝްރޫއު ފަށާނެ ކަމުގެ އެއްވެސް ޔަގީންކަމެއް ނެތް. އެއާޕޯޓުގެ މަޝްރޫއު ބަޖެޓުގައި ހިމަނާތީ ނިލަންދޫގެ އިތުރު މަޝްރޫއެއް ކުރިއަށް ނުގެންދޭ. އެކަމަކު ރައްޔިތުން ތިބެނީ އެއާޕޯޓު ލިބޭތީ ހިތްހަމަ ޖެހިގެން،" ވީއެފްޕީއާއި ވާހަކަ ދެއްކި މީހާ ބުންޏެވެ.\n"ރައްޔިތުން އެންމެ ހިތްހަމަ ނުޖެހުނީ ރިޔާސީ ބަޔާން އިއްވި އިރު ބަޖެޓުގައި ނުވެސް ޖަހާ އެއާޕޯޓުތައް އަޅަން ބުނި އިރު ނެތް ނިލަންދޫ އެއާޕޯޓެއް. އެހެން ގޮތްގޮތުން ބަލާއިރު ވެސް ނިލަންދޫ އެއާޕޯޓުގެ މަސައްކަތް މި އަހަރު ވެސް ހިއެއް ނުވޭ ކުރާނެހެން. ހަލީލަކީ ސަރުކާރާ ވާދަކޮށް މިނިވަން މެންބަރެއްގެ ގޮތުގައި ހޮވުނު ބޭފުޅެއް. ސަރުކާރުން ބުނާ ކަންކަން ނުކޮށްދޭ ނަމަ ހަލީލުގެ އެއްބާރުލުން ސަރުކާރަށް މުހިއްމެއް ނުވާނެ،" ވީއެފްޕީއާއި މައުލޫމާތު ހިއްސާ ކުރި ބޭފުޅާ ވިދާޅުވިއެވެ.\nނިލަންދޫގައި އެއާޕޯޓު އެޅުމަށް 2017 ވަނަ އަހަރު ވެސް މިއަހަރު ވެސް ބަޖެޓުގައި ހިމަނާފައިވެއެވެ.\nމި ހަބަރާއި ގުޅިގެން ހަލީލުގެ ބަހެއް ވަނީ ލިބޭ ގޮތް ނުވެފައެވެ.\nޕީޕީއެމް ފ. ނިލަންދޫ ސަރުކާރު\nމިވެސް ހާދަ ތެދުހަދާ ނޫހެކޭ ދޯ! ކަލޭމެންގެ ދުލަށް ޤަލަމަށް ހަމަ ތެދެއް ނާންނަނީތަ؟\nތިޔަ ވާހަކަތައް ނޫހުގައި ނުޖަހަބަލަ. ތިޔައީ ދެފުށަށްކެނޑި ކެނޑިތިބެ މުނާފިޤުން.\nއާބަދީ މަދުވީމަ ސަރުކާރަކަށް އެހާ މުހިައްމެއްނޫން ވ.މ.ފ އެއަރޕޯރޓެއް! ނަމަވެސް ކިތަންމެ އާބާދީ ކުޑަޔަސް ބޭނުންވާ އެއްޗެއް/ކަމެއް އެބައޮތް. ދުވަސް ކައިރިވީމަ އެ ހޯދަންއަންނާނެ. މީ ދެން ވަރަށް ވާހަކަ ވިސްނާބަޔަކަށް!\nއިނދިކޮޅާ ނުގުޅޭނެޔޭ ބުނީމާ ކޮމެންޓް ޖަހަން ވެސް ނުކެރުނުދޯ. ޖެހިޔަސް ނުޖެހިޔަސް އިނދިކޮޅަކާ ނުވެސް ގުޅޭނެ. އެ މީހުން ބުނާގޮތަށް ވޯޓެއް ވެސް ނުދޭނެ.\nކީކޭ،،، ޚަލީލު ދާނެތަ ޔަމީނާ ދުރަށް// އެހުރިހާ އެންމެން އެއްތަށިން ރަނގަޅަށް ކައި ނިންމައިގެންް/// ވީއިރު ދުރަށް ދެވޭނެ އެއްގޮތެއްވެސް ނޮ އޮންނާނެ/// ލަނޑަޔާ ވާނީ ލަނޑަޔަށް\nޢަސްލު ވާ ގޮތަކީ ހައްޔަރު ކުރި ތަޒްމީލް އަކީ ތި ހަލީލް އެއްގެ ކާކުތޯ ބަލާލަބަލަ...\nވެއްޓޭނެހެން ހީވާތީ ކޮޅުބަދަލުކޮށްލަން ރެޑީވަނީތަ؟ ޖެނެރަލް އަދުރޭ ކީކޭ ބުނަނީ؟\nޙަލީލު ގެ ނިއްމުމަށް މަރުހަބާ\nޚަލީލަކީ ނިލަންދޫ ރައްޔިތުންގެ ބޭނުންތައް ފުއްދައިދޭ އިޚްލާސްތެރި ދަރިޔެއް.....\nޙަލީލު އައް ހެޔޮވިސްނުންދެއްވާށި...ޢާމީން......\nމީހަކު ބުނާހާ އެއްޗެއް ނުލިޔޭ. ތީ ހުސްދޮގު.


Instagram Down Vejje - Vaguthu\nއިންސްޓަގްރާމް ޑައުން ވެއްޖެ\nއެތަށް ބައެއްގެ ތެރޭގައިވެސް މަޤްބޫލުކަން ހޯދާފައިވާ މަޝްހޫރު މީސް މީޑިޔާއެއް ކަމުގައިވާ އިންސްޓަގްރާމް ޑައުންވެއްޖެއެވެ.\nބޭރުގެ މީޑިޔާތަކުން ރިޕޯޓް ކުރާ ގޮތުގައި ގިނަ ބަޔަކަށް އިންސްޓަގްރާމް ބޭނުން ކުރުމުގައި ދަތިތަކެއް ދަނީ ކުރިމަތިވަމުންނެވެ. އިންސްޓަގްރާމް އެޕްލިކޭޝަން އަދި ޑެސްކްޓޮޕް ވިއުއިންވެސް ބައެއް ފަރާތްތަކަށް އިންސްޓަގްރާމްއަށް ނުވަދެވެއެވެ. އަދި ބައެއް މީހުންގެ ޕްރޮފައިލް ލޯޑް ނުވުމާއި ރިފްރެޝް ނުވުން ކަހަލަ މައްސަލަތަށް ވަނީ ދިމާވެފައެވެ.\nމިހާތަނަށް އިންސްޓަގްރާމް ބޭނުން ނުކުރެވޭތީ ގިނަ ބަޔަކު އެކަންވަނީ އިންސްޓަގްރާމްއަށް ރިޕޯޓްކޮށްފައެވެ. ރިޕޯޓް ކުރި ގިނަ މީހުން ރިޕޯޓްކޮށްފައިވަނީ އިންސްޓަގްރާމް ނިއުސްފީޑް ރީފްރެޝް ނުވާ މައްސަލައެވެ.\nއިންސްޓަގްރާމްއަށް ނުވަދެވެނީ ސައުތް އެމެރިކާ އާއި ޔޫރަޕްގެ ބައެއް ޤައުމުތައް އަދި އޭޝިޔާގެ ބައެއް ޤައުމުތަކަށެވެ.\nއިންސްޓަގްރާމްއަކީ ފޭސްބުކްގެ ދަށުން ހިންގާ ކުންފުންޏެކެވެ. މިއަދު ހެނދުނުގެ ވަގުތެއްގައި ފޭސްބުކް މެސެންޖާ ވެސް ވަނީ ދުނިޔޭގެ ބައެއް ޤައުމުތަކަށް ޑައުންވެފައެވެ.\nއިންސްޓަގްރާމްއަށް މީގެ މަހެއްހާ ދުވަސް ކުރިން ވަނީ އެކައުންޓް ހެކްވާ މައްސަލަތަކެއް ވެސް ދިމާވެފައެވެ. ގިނަ ބައެއްގެ އިންސްޓަގްރާމް އެކައުންޓްތައް ހެކްވާ މައްސަލަ އިތުރުވެފައިވާއިރު، ހެކް ކުރުމަށްފަހު އެކައުންޓްގެ މައުލޫމާތު ޑީލީޓްކޮށްލައެވެ. އަދި ކާޓޫންއެއްގެ ފޮޓޯ ޕުރަފައިލްއަށް ލާ، ޕާސްވޯޑް ފަދަ ތަކެތި ބަދަލު ކުރާ ކަމަށް އެކައުންޓް ހެކްވެފައިވާ ފަރާތްތަކުން ބުނެއެވެ.\nއިންޓަގްރާމް އަށް މައްސަލަ ޖެހިފައިވާއިރު މިދިޔަ ހަފްތާގައި ދުނިޔޭގެ އެންމެ މަޝްހޫރު މީސް މީޑިއާ ވެބްސައިޓް ކަމަށްވާ ފޭސްބުކްގެ 50 މިލިއަނަށް ވުރެ ގިނަ އެކައުންޓަށް ސައިބާ ހަމަލާއެއް ވަނީ ދީފައެވެ.\nފުރައްސާރަ ކުރުން ހުއްޓުވުމަށް އިންސްޓަގްރާމުން އާ ޓޫލެއް\nކުޑަކުދިންގެ އިންސްޓަގްރާމް ވާޝަން ނުނެރުމަށް ގޮވާލައިފި\nމެސެންޖާ، އިންސްޓަގްރާމް، ވަޓްސްއެޕް ޑައުން ވެއްޖެ\nއޮކްޓޯބަރ 3, 2018 19:51\nދެން މަށަށް ނުވަދެވޭނެ...


ވަގުތު ފާއިތުވުމުގެ ކުރިން... — Ihavandhoo.com\n21 ފެބުރުއަރީ 20144ސަޢުދުﷲ ރަޝީދު\nއެ ލޯބި މަޢުސޫމް މޫނު ފެނުމާއެކު އަހަރެންގެ ލޮލުން ކަރުނަތައް އޮހިގެންފިއެވެ. ކެތްތެރިކަން ކޮޅުންލައިގަތެވެ. ހިތައް ފުން އަސަރުތަކެއް ކުރުވިއެވެ. ހިތުގެ ތެޅުން އަވަސްވިއެވެ. އަޑު ބެދުނެވެ. އެދިމާއަށް އަތް ދިއްކޮށްލެވުނީ ބޭއިޚްތިޔާރުގައެވެ. މަންމައާއި، އަހަރެންދެކެ ލޯބިވި ޒަހީނާއި، އާއިލާގެ ބައެއް އެހެން މެންބަރުންވެސް އެތަނުގައި ތިއްބެވެ. ރޮވިފައެވެ. ހިތާމައިގައެވެ. އަހަރެން ގޮސް އެ މަޑުމަޑު ފުށްގަނޑެއްފަދަ ދަރިފުޅުގެ ގައިގާ، ވަރަށް ބާރަށް ބައްދާލީމެވެ. ލޯ މަރާލެވުނެވެ. އަޑުން އަޑުލާ ރޮވެން ފެށިއްޖެއެވެ. ކުރާނީ ކީއްހެއްޔެވެ؟ ބުނާނީ ކީކޭ ހެއްޔެވެ؟ މިއީ ހަމަ އަހަރެންގެ ކުށެވެ. ޚުދު ތިމާއަކީ ކުށްވެރިއެއްކަމަށް ޤަބޫލުކުރަމެވެ. ޤަބޫލުކުރިއަސް ނުކުރިއަސް މިހެން މިވީ އަހަރެންގެ ހުރި ވިޔާނުދާ ކަމުންނެވެ. ދަރިފުޅު ނުފެންނަތާ އެތައް ދުވަސްތަކެއްވިއެވެ. އެކަމަކުވެސް އަހަރެންގެ ހިތަށް ކުރީ ކޮން އަސަރެއްބާވައެވެ؟ އިސް އުފުލާ މަންމައާ ދިމާއަށް ބަލައިލެވުނެވެ. މަންމަ އަހަރެންގެ ކޮނޑުގައި ހިފާލިއެވެ. މޫނުމަތީގައި ހުރީ ހިތްވަރުދިނުމުގެ ކުލަވަރެވެ.\nކަށުކަމާކެމީގެ ކަންތައް ނިމިއްޖެއެވެ. އަހަރެން އިނީ އެނދުމަތީގައި ޖަހާފައިއިން ބުދެއްހެންނެވެ. ގަނޑުވެފައެވެ. ބަސް ހުއްޓިފައެވެ. ދެން އެ ތުއްތު، ތުއްތު ދަރިފުޅުގައިގާ ބައްދާލާނީ ފަހެ ކިހިނެއް ހެއްޔެވެ؟ ކިތަންމެހާވެސް ގިނަ ދޮނެއް މޫނަށް ދެވެން އޮތެވެ. އެހެން ނަމަވެސް ވަގުތުފާއިތުވެއްޖެ ކަމުގައި އަހަރެންގެ ހިތް ބުނަމުން ދިޔައެވެ. އަހަރެންގެ ސިކުޑި މާޒީގެ ކަނޑަށް ޣަރަޤުވަމުން ދިޔައެވެ.\nއިއްސެޔާ، އަހަރެން ކައިވެނިކުރީ ފެންފޮދެއް ބޮއިލާހައި ފަސޭހަކަމާއި، ހިތްހަމަޖެހުމާއި، ލޯތްބާއެކުގައެވެ. ދުވަސްތައް ވެއަތުވަމުން ދިޔައީ އުފަލާއި އަރާމާއެކުގައެވެ. އެންމެ ވިލައެއްވެސް އިރުގެ އަލިކަމަށް ހުރަހެއްނާޅާހާ ސާފުކޮށެވެ. މާލޭގެ ވިޔަފާރިވެރިއެއްގެ ދަރިއަކާ ކައިވެނި ކުރެވުނީ ވަކި ފަރުބަދައެއް މުގުރާލައިގެންނެއް ނޫނެވެ. އަހަރުތަކަކަށްފަހު ލޯބި، ލޯބި ކުއްޖެއް އަހަރެމެންގެ ހަޔާތައް އައީ އެންމެންގެ މޫނުމައްޗަށް އުފާވެރިކަން ގެނެސް ދެމުންނެވެ.\nވީ ދުވަސްތަކެކެވެ. އުފާވެރިމޫނުތައް އެއީ މޫނުގަނޑުތަކަކަށްވިއެވެ. އުޑުމަތި ބަނަވިއެވެ. ވާރޭ ވިލާތައް ޖަމާވެ، ވިއްސާރަކުރުމަށްފަހު ދާ ބީދައިން އިއްސެ، އަހަރެނަށް އަލްވަދާޢުގެ ސަލާމް ކޮށް އަހަރެން އެ ބިޔަ ކަށި ޖަންގައްޔަށް ދޫކޮށްލިއެވެ. އަހަރެން މަތިން ވީ ލޯބި ހަނދާންނެތުނެވެ. ފަރުބަދަތަކާއި ހިލަތައް ވެއްޔަށް ބަދަލުވާ ފަދައިން އަހަރެންގެ ހަޔާތް ވީރާނަވިއެވެ. ހަދާނެގޮތް ހުސްވެ މާލޭގެ މަގުމައްޗަށް ގިނަވިއެވެ. އެއްޗެއް ދިއްކޮށްލާތޯ މީހުންނަށް އަތް ދިއްކުރަން މަޖުބޫރުވިއެވެ. ދަރިފުޅަށްޓަކައެވެ. އޭނާގެ މުސްތަޤުބަލަށްޓަކައެވެ.\nއެކި ކުލަތަކުގެ އަތްތަކުން އެހީތައް ލިބެމުން ދިޔައީ ބަނޑުހައި ހޫނުކަން ކިރިޔާ ފިލުވައިލެވޭނެ ވަރަކަށެވެ. ދެތިން ދުވަހު ވަގުވަގަށް ގޭގޭގެ ސިޑިތަކުގައްޔާއި ރެސްޓޯރެންޓްތަކުގެ ގޮނޑިތަކުގައި ނިދީ ނިދަން ބޭނުންވާތީއެއް ނޫނެވެ. އެޔަށްފަހު ނަސީބު އަތުގައި ހިފިކަހަލައެވެ. އަރާމު އެނދުތަކާއި ކޮޓަރިތައް މަތިން ވެހޭކަހަލައެވެ. އެކިފަހަރު އެކި ފިރިހެނުންނާއެކުއެވެ. ދަރިފުޅު އެއްލާލައިފައެވެ. ރޮއެ، ރޮއެ މަރުވާވަރު ވުމުން ކާއެތިކޮޅެއް ދެނީ ދޭހިތަކުންނެއްނޫނެވެ.\nދުނިޔެމަތީގައި ސުވަރުގެ ވާކަމަށް ޤަބޫލުކުރެވެން ފެށިއެވެ. މަދުމަދުން އެތިކޮޅެއް ކުއްޖައަށްވެސް ޖައްސާލަނީ މައިތިރިވޭތޯއެވެ. އަހަރެންގެ ވަޒީފާ އަދާކޮށްލުމުން އެތަކެއް އަރާމަކާއެކު ބައިވަރު ފައިސާލިބެއެވެ. ކުއްޖައަށް ހެދުމެއް ގަނެލަނީ ލޯތްބަކުންނެއް ނޫނެވެ. ބަލަން ޖެހޭތީއެވެ. ބަލިކަން އެނގެއެވެ. އެހެންނަމަވެސް އަތުން ދަރިފުޅަށް އެހާގިނަ ޚަރަދުކުރުމަކީ އަހަރެން ކުރަން ބޭނުން ނުވާ ކަމަކަށްވާތީ ހަސްފަތާލަކަށް ނުދަމެވެ.\nހަޔާތުގައި ދުވަސްތައް ގިނަވަމުންދެއެވެ. މަސްތައް ކަލަންޑަރުން ވަކިވަމުންދެއެވެ. އަހަރެންގެ އަތް ފަހަތައް ލެވުނެވެ. ބިޑި އެޅުނެވެ. އެތަނުން އެހެންތަނަކަށް ދާންޖެހުނެވެ. އެޚަބަރަށް ދަރިފުޅުބަލައި އާއިލާގެ މީހުން ރަށުން މާލެއައެވެ. ދަރިފުޅު ގައިގާ އިގިލިކުރި ޖައްސާލުމުގެ ބަދަލުގައި ދަރިފުޅު ފެންނަ ހިސާބަށްވެސް އަހަރެން ނުދަމެވެ. އެއީ ބޭނުންނެތް ކަމެއް ކަމަށް ދެކެވުނީމައެވެ. އެމީހުން ދިޔައީ އަހަރެން ގެންދެވޭތޯ މަސައްކަތް ކޮށްފައެވެ. އެހެންނަމަވެސް ކީއްވެ ކަމެއްވެސް ނޭނގޭގޮތެއްގެ މަތިން އަހަރެން ކުޑަ ގޮޅިއެއްގައި ބަންދުކުރެވުނެވެ. އެތައް އަނިޔާތަކެއް ލިބުނެވެ. ދެތިން އަހަރު އެތަނުގައި ހޭދަކުރީ އަނދިރިކަމާއި، ހިތްދަތިކަމުގައެވެ. ދުނިޔެމަތީގެ ނަރަކައަކީ މިއީބާއޭ ހިތުން ކިޔައިލަ، ކިޔައިލަ އިނީ އެހެން އިނަން ޖެހޭތީއެވެ. ސިކުޑިއަށް ކޮންމެވެސް އެއްޗެހިތަކެއް އަރާތީވެ އެތަނުގައި ރުކޫކޮށް ސަޖިދަ ކުރީ ކުރާހިތުންނެވެ.\nވަންނަން ޖެހުނުތަނުން ނިކުންނަން ޖެހުނެވެ. ބޭބެ ހުރީ ރަށައް ގެންދަން ބަލައި އައިސްފައެވެ. ބޭބެގެ އަތައް ބަލައިލެވުނެވެ. އަތް ހުރީ ހުސްކޮށެވެ. އުރާލާ، ގަޔާލައި މޮޑެލާ، ބޮސްދޭން ބޭނުންވާ ދަރިފުޅު ފެނޭތޯއެވެ. އަހާލެވުނީ އަހަން، ނާހަން އިދެފައެވެ. ބޭބެ ބުނުއްވީ ހަސްފަތާލުގައެވެ. ދޯނި ދަތުރުކުރަމުން ދިޔައީ އަމާންކަމާއި އޮމާންކަން މަތީގައެވެ. އެހެންނަމަވެސް ހިތް ހުރީ ނުތަނަވަސް ވެފައެވެ. އަހަރެން ފެތޭހެން ވެސް ހީވެއެވެ. މަރުވާހެންވެސް ހީވެއެވެ. މޮޔައަކަށް ހަދާގެންވެސް އިނީމެވެ.\nއަމިއްލަ ވަޒަނުގައި ފައިތިލަ ޖެހުމާއެކު ހިނގައިގަނެވުނީ ހަސްފަތާލާ ދިމާއަށެވެ. ރަށައް އައިސްފައިވާ ބަދަލެއް އަހަރެންނަކަށް ނޭނގެއެވެ. ހަދާންކުރަންޖެހޭ އެތަކެއް އެއްޗެއް ސިކުޑިން ފޮހެވިފައި ހުރި ކަހަލައެވެ. ދިމާވާ މީހުންނާއި އެމީހުން ކުރާ މަލާމާތާއި ޖެއްސުމަށް ފަރުވާލެއްނެތެވެ. ބީރައްޓެއްސެއްފަދައިން މަގުތައް އަޅަމުން ދިޔައީ މަންމަނެއް ފަދައިންނެވެ. ފިޔަވަޅަކަށްފަހު ފިޔަވަޅެއް އަވަސްކުރަމުން ގޮސް އެންމެ ފަހުން ދުއްވައިގަނެވުނެވެ. ދޮރު މައްޗަށް އެރުމާއެކު އެނގުނީ މަސްތުވާތަކެތީގެ ސަބަބުން އަސަރުކޮށްގެން ކުޑަކުއްޖަކު ނިޔާވި ކަމެވެ. ދެފައިން ބާރު ދޫވަން އުޅުނެވެ. ހިތްވަރުކޮށްފައި "ވޯރޑަށް" ވަދީމެވެ.\nކުއްލިއަކަށް ކޮނޑުގައި މީހަކު އަތް ބޭއްވުމުން ސިއްސައިގެން ގޮސް ބަލައިލެވުނެވެ. އެއީ މަންމައެވެ. އަހަރެން ދަރިއަކު ކަމުގައިވީ ދުވަހު ބަލައި ބޮޑުކުރި މަންމައެވެ. "ދަރިފުޅާ! ދެންވެސް ވަގުތު ފާއިތުވުމުގެ ކުރިން، މާޒީއާމެދު ވިސްނުމުގެ ބަދަލުގައި ކުރިމަގަށް ވިސްނައި، ދިރިއުޅުން އިސްލާޙުކުރާށެވެ." އިސްޖަހަން އުޅެފައި އިތުރު މީހަކު ދޮރުކައިރީ ހުރިކަން އެނގުމުން އެމީހެއްގެ މޫނަށް ބަލައިލެވުނެވެ. ޒަހީނުގެ މޫނަކަށް ބަދަލެއް ނާދެއެވެ. ކުރިން ހުރި ކުލުނާއި ލޯބި އަދިވެސް އޭނާގެ މޫނު މަތީގައި ވަރަށް ހާމައަށް ފެންނާން ހުއްޓެވެ.\n↵ ކުރު ވާހަކަ\nބަނޑުއަޅާ ވިހޭ ދަރި ދުނިޔެއަޅާ ދިއުމަށްވުރެ ބޮޑަށް ފާއިތުވި ވަގުތަކީ ކޮބާ؟\n– 21 ފެބުރުއަރީ 2014 1 6\nހާދަ ފުންކޮށް. ބޯމަތިން ދަނީ..\n– 21 ފެބުރުއަރީ 201442\nސަޅި އަަސަދޫ، އިތުރު ލިޔުންތައް ފެންނާނެކަމަށް އުއްމީދުކުރަން\n– 21 ފެބުރުއަރީ 201471\nވަރަށް ހަޑި......ވާނުވާ އެއް ނޭގެ!!!!!\n–2މާރިޗު 2014210


Lan'du list ge kureegai Ronaldo aharu ninmaalaifi\nލަނޑުގެ ލިސްޓުގެ ކުރީގައި ރޮންލްޑޯ އަހަރު ނިންމާލައިފި\nސަމްޕްޑޯރިއޯ ދެކޮޅަށް 2-1 ގެ ނަތީޖާ އަކުން ޔުވެންޓަސް މޮޅު ކޮށްދިނުމަށް ފަހު އިޓާލިއަން ލީގްގެ ލަނޑު ލިސްޓްގެ އެންމެ ކުރީގައި އޮވެގެން ޔުވެންޓަސްއާ އެކު ކްރިސްޓިއާނޯ ރޮނާލްޑޯ ސީޒަން ނިންމާލައިފި އެވެ.\nމެޗު ފަށައިގެން ދެ ވަނަ މިނެޓްގައި، ރޮނާލްޑޯ ވަނީ، ޔުވެންޓަސްއަށް ލިޑް ނަގައިދީފަ އެވެ. ޕައުލާ ޑިބާލާ ދިން ބޯޅަ ހިފައިގެން އޭރިއާ ގެ ކާނާ ހަމައަށް ގޮސް ރޮނާލްޑޯ ވަނީ ގޯލްގެ ކަނަށް ބޯޅަ ފޮނުވާލާފަ އެވެ.\nރޮނާލްޑޯ ދެ ވަނަ ލަނޑު ޖެހީ، ލިބުނު ޕެނަލްޓީއެއްގައެވެ. ސްމޕްޑޯރިއާގެ ލަނޑުވެސް އެޓީމުގެ ފަބިއޯ ކްއަލްލަރެޔާ ކާމިޔާބު ކުރި ޕެނަލްޓީ އަކުނެވެ. ރޮނާލްޑޯގެ ޖެހި ދެ ލަނޑާއެކު އޭނާ ވަނީ 14 ލަނޑު ހަމަ ކޮށްފަ އެވެ. މިހާރު ލަނޑު ލިސްޓްގެ ދެ ވަނައިގައި އޮތީ ޖެނޯއާގެ ކްރިސްޓޮފް ޕިއާޓެކް އެވެ. އޭނާ ވަނީ 13 ލަނޑު ޖަހާފަ އެވެ.\nޔުވެންޓަސް ވަނީ ކުޅުނު 19 މެޗުގެ ތެރެއިން އެއްވެސް މެޗަކުން ބަލި ނުވެ 53 ޕޮއިންޓް ހޯދާފަ އެވެ. ޔުވެންޓަސް އާއި ދެ ވަނައިގައި އޮތް ނަަޕޯލިއާ ދެމެދު ނުވަ ޕޮއިންޓްގެ ބޮޑު ފަރަގެއް އެބައޮތެވެ.


Feyrigen filan dhanikoh nurahkaatheri accident eh hingaifi\nބްރިޖްގައި ހިނގި އެކްސިޑެންޓެއްގެ ތެރެއިން\nފޭރިގެން ފިލަން ދަނިކޮށް ނުރައްކާތެރި އެކްސިޑެންޓެއް ހިނގައިފި\n31 ޖުލައި 2021 - 11:36:14\nފޭރިގެން ފިލަން ސައިކަލުގައި ދުއްވަނި ކޮށް ނުރައްކާތެރި އެކްސިޑެންޓެއް ހިނގައިފި އެވެ.\nސީއެންއެމް އަށް މައުލޫމާތު ލިބިފައިވާ ގޮތުގައި އެކްސިޑެންޓް ހިނގާފައި ވަނީ މިއަދު ހެނދުނު 10:20 ހާއިރު ވިޔަފާރިވެރިންގެ މިސްކިތް ކުރިމަތީގައި އެވެ.\nމި އެކްސިޑެންޓާ ގުޅިގެން ކުޑަ ކުއްޖަކާއި އަންހެނަކަށް ވަރަށް ބޮޑަށް އަނިޔާވެފައިވާ ކަމަށާއި ސައިކަލު ދުއްވަން ތިބި މީހުނަށް ވެސް އަނިޔާ ލިބިފައިވާކަމަށްވެއެވެ. އެމީހުނަށް ފަރުވާ ދިނުމަށް އައިޖީއެމްއެޗް ގެންގޮސްފާވާކަމަށް މައުލޫމާތުލިބިފައިވެއެވެ.\nފުލުހުންގެ މީޑިޔާ އޮފިޝަލް ވިދާލުވީ މި އެކްސިޑެންޓް ހިނގާފައިވަނީ މިއަދު ހެނދުނު 10:13 ހާއިރުކަމަށެވެ. މި އެކްސިޑެން ހިނގާފައިވަނީ ވިލިގިލި ފެރީ ޓާމިލަ ކައިރިން ސައިކަލެއްގައި ދިޔަ ދެމީހަކު ބިދޭސީއެއްގެ ފޯނުފޭރިގަނެގެން ދުއްވާފައިދަނިކޮށް، އެސަރަހައްދުން ދިޔަ އަންހެނަކާ ކުޑަކުއްޖެއްގެ ގައިގާ ޖެހިގެން ކަމަށެެވެ.\nމި އެކްސިޑެންޓުގައި ސައިކަލުގައި ތިބި ދެ ފިރިހެނުންނާ، އަންހެން މީހާއާއި، ކުޑަކުއްޖާއަށް އަނިޔާ ވެފައިވާ ކަމަށާއި މި މީހުންނަށް އައިޖީއެމްއެޗް ހޮސްޕިޓަލުގައި ފަރުވާދުމުން އަންނަކަމަށް ފުލުންގެ މީޑިޔާ އޮފިޝަލު ވިދާޅުވެފައިވެއެވެ. މީގެއިތުރުން ސައިކަލުގައި ތިބި ދެ ފިރިހެނުން ފުލުހުންގެ ބެލުމުގެ ދަށަށްގެނެސް މި މައްސަލަ ތަހުގީގުކުރަމުންދާ ކަމަށްވެސް ފުލުހުން ބުނެއެވެ.


Gaidhee maruvumugai ihumaaleh neiy: Imran\nއިމްރާން މިއަދުު މަޖިލީހުގައި. ގައިދީ މަރުވުމުގައި އިހުމާލެއް ނެތްކަމަށް ވިދާޅުވި --- ފޮޓޯ/ މަޖިލިސް\nޝަރީއަތް ނިމެންދެން "ވާނުވާ" ގައި މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ހުއްޓާ އިސްމާއީލް ޝަބީން މަރުވި މައްސަލައިގައި އިހުމާލުވާން ޖެހޭ ފަރާތެއް ނެތް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވަޒީރުންނާ އިތުރު ސުވާލުކުރުމުގެ ވަގުތުގައި މާވަށު ދާއިރާގެ މެންބަރު މުހައްމަދު ސައީދު ވިދާޅުވީ އިސްމާއިލް ޝަބީން، މަރުވީ އޭނާ ބޭސްފަރުވާއަށް އެދިފައި އޮއްވާ ފަރުވާ ނުލިބިގެން ކަމަށެވެ. އަދި އެކަން އިމްރާންގެ ސަމާލުކަމަށް އައިސްފައިވޭތޯ ސައީދު ސުވާލުކުރެއްވި އެވެ.\nސުވާލަށް ޖަވާބު ދެއްވައި އިމްރާން ވިދާޅުވީ މިހާރު އޮންނަ އިންތިޒާމްގެ ތެރެއިން އެފަދަ މައްސަލައެއް ފެންމަތިވެއްޖެނަމަ އިންސްޕެކްޓާ އޮފް ކަރެކްޝަންސް އިން އެ މައްސަލަ މިނިވަން ކަމާއެކު ބަލާނެ ކަމަށެވެ. އަދި އެއަށް ފަހު ހިއުމަން ރައިޓްސްއާ އެކު ވެސް އެ މައްސަަލައާ ގުޅޭގޮތުން މަސައްކަތް ކުރާ ކަމަށެވެ. އަދި އެޗްއާރުސީއެމްއާ ގުޅިގެން އުފައްދާ ރިޕޯޓަކީ ކަރެކްޝަންސް އިން އުފައްދާ ރިޕޯޓާ މުޅިން މިނިވަން ރިޕޯޓެއް ކަމަށެވެ.\nކޮންމެ ރިޕޯޓަކާއެކު އިންސްޕެކްޓާ އޮފް ކަރެކްޝަންސް އިން އެ މައްސަލަ މިނިވަން ކަމާއެކު ބަލައި، އެޗްއާރްސީއެމްއާ އެކު އެ މައްސަލަ އިތުރަށް ތަހުގީގުކުރާނެ ކަމަށެވެ.\n"އަޅުގަނޑު ބަަލައިފިން. އެކަމުގައި އެއްވެސް ފަރާތަކުން ފަރުވާކުޑަކޮށްގެން، އަދާކުރަން ޖެހޭ ޒިންމާއެއް އަދާނުކޮށްގެން އަދި އެއްވެސްް ފަރާތަކުން ޒިންމާވާންޖެހޭ ފަަދަ ކަމެއް އޮވެގެން، އެ މައްސަަލަ ދިމާވެފައި އޮތް ކަަމަށް ގަބޫލުކުރެވޭނެ އެއްވެސް ރިޕޯޓެއް ނެތް،" އިމްރާން ވިދާޅުވި އެވެ.\nޝަބީން މަރުވީ މިިދިޔަ ބުރާސްފަތި ދުވަހު ޖަލުގައި ހުއްޓާ ހާލު ދެރަވެގެން އައިޖީއެމްއެޗްގެ އައިސީޔޫއަށް ބަދަލުކޮށް ފަރުވާ ދެމުން ދަނިކޮށެވެ. އޭނާ އަކީ ހަކުރު ބައްޔަށްވެސް ފަރުވާ ކުރަމުން ދިޔަ މީހެކެވެ.\nޝަބީން ޑޮކްޓަރަށް ނުދައްކައި ހުއްޓައި މަރުވި ކަމަށް އާއިލާއިން ކުރާ ތުހުމަތުތަކާ ގުޅިގެން ގިނަ ބައެެއްގެ ފާޑުކިޔުން ވަނީ އަމާޒުވެފަ އެވެ. ނަމަވެސް އިމްރާން މިއަދު ވިދާޅުވީ ގައިދީން ޑޮކްޓަރަށް ދެއްކުމުގެ ކަންކަން ވަރަށް ގާތުން ބަލަމުންދާ ކަމަށާއި ބައެއް ގައިދީން އަހަރަކު 40 ފަހަރުވެސް ޑޮކްޓަަަރަށް ދައްކާފައިވާ ކަަމަށެވެ. އަދި ޖަލުން ބޭރުގައި ތިބޭ މީހުންވެސް އެވަރަށް ޑޮކްޓަރަށް ދެއްކޭނެހެން ހީނުވާ ކަމަށެވެ. ޝަބީން ޑޮކްޓަރަށް ދެއްކިތޯ ބަލައި ކަށަވަރުކޮށްފައިވާ ކަމަށާއި އަދި ޑޮކްޓަރުގެ ލަފަޔާ އެއްގޮތަށް ކަންތައްތައް ކުރިކަން ކަށަވަރުވެފައިވާ ކަމަށެވެ.\nމޯލްޑިވްސް ކަރެކްޝަނަލް ސާވިސް ރައްޔިތުންގެ މަޖިލިސް އިމްރާން އަބްދުﷲ + މިނިސްޓްރީ އޮފް ހޯމް އެފެއާޒް\n"ރައީސް މާފް ދެއްވި 209 ކުށްވެރިން މިނިވަންވި"


Sharafuddin School ge kan'balunnah anhenunge dhuvahu libunee kulli hairaan kameh - AO News\nޝަރަފުއްދީން ސްކޫލުގެ އަންހެން މުވައްޒަފުންނަށް ބައިނަލް އަޤްވާމީ އަންހެނުންގެ ދުވަހު ލިބުނީ ކުއްލި ހައިރާން ކަމެކެވެ.\nޝަރަފުއްދީން ސްކޫލްގެ ބައެއް އަންހެން މުވައްޒަފުން ‘ސަޕްރައިޒެއް’ ލިބިއްޖެ ކަމުގައި ބުނެ ފޭސްބުކުގައި ހިއްސާކޮށްފައިވާ ފޮޓޯތަކާއި ވާހަކަތައް ފެނުމުން، ވެގެން އުޅޭގޮތެއް އޮޅުންފިލުވާލީމެވެ. ޚަބަރު ލިބުނުގޮތުގައި އެ މުވައްޒަފުން ހީވެސް ނުކުރާފަދަ ގޮތަކަށް ސްކޫލުގެ ފިރިހެން މުވައްޒަފުން އަންހެނުންގެ ދުވަސް ފާހަގަކޮށް ހަދިޔާ ދެއްވީއެވެ.\nޝަރަފުއްދީން ސްކޫލުގައި މަސައްކަތް ކުރާ ކަނބަލަކު މިކަމާބެހޭގޮތުން އޭއޯ ނިއުސް އަށް މައުލޫމާތު ދެމުން ބުނީ ދުވަސްކޮޅަކީ ސްކޫލު ބަންދު ދުވަސްކޮޅެއް ކަމުން ގޭގައި އާންމު ދިރިއުޅުމާއިގެން އުޅެނިކޮށް އިއްޔެ ކުއްލިޔަކަށް ސްކޫލުގެ ލީޑިން ޓީޗަރެއްގެ ފޯނުކޯލެއް ލިބުނު ކަމަށެވެ. އަދި ވަރަށް މުހިއްމު ބޭނުމަކު ވަރަށް އަވަހަށް ބައްދަލު ކޮއްލަން ބޭނުންވާ ވާހަކަ ދެންނެވުމުން އެވަގުތު ހުރި ތަނަށް އައިސް ބައްދަލު ކުރަން އެއްބަސް ވުމުން އެތަނަށް ސްކޫލުގެ ޕްރިންސިޕަލާއި ސްކޫލުގެ ހުރިހާ ފިރިހެން މުވައްޒަފުން ހާޒިރުވެ ހައިރާން ކޮއްލި ކަމަށެވެ. އަދި އަންހެނުންގެ ދުވަހުގެ ހެޔޮއެދުމާއި ތަހުނިޔާ ކިޔުމަށްފަހު ހަދިޔާދިން ކަމަށާއި ދުހަވަށް ޚާއްޞަކޮށްފައިވާ ފްރޭމާއިއެކު އޭނާގެ ފޮޓޯ ނެގި ކަމަށެވެ. އެ މުވައްޒަފު ބުނީ “ލިބުނީ ކުއްލި ހައިރާން ކަމެއް! ވަރަށް އުފާވި! ޕްރިންސިޕަލާއި ހުރިހާ ފިރިހެން މުވައްޒަފުންނަށް ވަރަށް ބޮޑަށް ޝުކުރުއަދާ ކުރަން” އޭނާ އިތުރަށް ބުނީ “ސްކޫލުގެ ހުރިހާ އަންހެން މުވައްޒަފުންނަށްވެސް ހަމަ މިގޮތަށް ސަޕްރަައިޒް ދިނީ! އެބޭފުޅުން ވަރަށް ކުޅަދާނަ! ހިތަދޫ، މަރަދޫ، މަރަދޫފޭދޫ އަދި ފޭދޫގައި ދިރިއުޅޭ ސްކޫލުގެ ހުރިހާ އަންހެން މުވައްޒަފުންނަށް ވަކަ ވަކިން ޒިޔާރަތްކުރެއްވި! އެންމެންވެސް ވަރަށް އުފާކުރި”\nޝަރަފުއްދީން ސްކޫލުން ހިންގި މިހަރަކާތާއި ބެހޭގޮތުން ސްކޫލުގެ ޕްރިންސިޕަލް ހުސެއިން މުސައްވިރު ވިދާޅުވީ ” އެޑިޔުކޭޝަން ދާއިރާގައި ކަނބަލުންގެ ހިއްޞާ ވަރަށްބޮޑު! އެހެންކަމުން ޝަރަފުއްދީން ސްކޫލްގެ ހުރިހާ ފިރިހެން މުވައްޒަފުން ބައިވެރިވެގެން ޝަރަފުއްދީން ސްކޫލްގައި މަސައްކަތް ކުރައްވާ ކަނބަލުންގެ މަސައްކަތުގެ އަގުވަޒަން ކޮށް މަސައްކަތަށް ހިތްވަރު ދިނުމަށް ހިންގި ހަރަކާތެއް މިއީ. އަޅުގަނޑު ދަންނަވާނީ ކަނބަލުންގެ އަގު ވަޒަން ކުރުމަށް ޚާއްޞަ ދުވަހެއް އޮތުމަކީ މުހިއްމު ކަމެކޭ! އެ ހުރިހާ ކަނބަލުން އަޅުގަނޑުމެންގެ މި މަސައްކަތް ބަލައިގަތީ ވަރަށް އުފަލުން ޝުކުރުވެރިވަމުން! ސްކޫލް ވައިބަރ ގުރޫޕުގައި އަދި ސޯޝަލް މީޑިއާގެ އެކި ޕްލެޓް ފޯމް ތަކުގައިވެސް ބައެއް މުވައްޒަފުން އިހުސާސްތައް ހިއްޞާކޮށް ޝުކުރު އަދާކޮށްފައިވޭ! މި ހަރަކާތުގެ ސަބަބުން މުވައްޒަފުންގެ މެދުގައި އެކުވެރިކަން އާލާވެ އުފާވެރި ވަގުތުކޮޅެއް ހޭދަކުރެވުނު. އެހެންކަމުން އަޅުގަނޑު ދަންނަވާނީ މިއީ ފައިދާހުރި ވަރަށް ކާމިޔާބު ހަރަކާތެކޭ”\nސްކޫލުގެ އަންހެން މުވައްޒަފުންނަށް ‘ސަޕްރައިޒް’ ދިނުމުގައި ހަރަކާތްތެރިވި ޓީމުގެ މެމްބަރެއް ކަމުގައިވާ އެ ސްކޫލުގެ ލީޑިން ޓީޗަރ ޞަފްވާން ޝަފީޤު އޭއޯނިއުސް އަށް މައުލޫމާތު ދެއްވަމުން ވިދާޅުވީ ” ކޮންމެ ދުވަހަކީވެސް ޝަރަފުއްދީން ސްކޫލުގައި ކަނބަލުން ކުރައްވާ މަސައްކަތުގެ އަގު ވަޒަން ކުރާ ދުވަހެއް. އިއްޔެއަކީ ބައިނަލް އަގްވާމީ އަންހެނުންގެ ދުވަސް ކަމަށްވާތީ އިއްޔެ އަޅުގަނޑުމެން ބޭނުންވީ ވަރަށް ތަފާތު ގޮތަކަށް ހުރިހާ އަންހެން މުވައްޒަފުންނަށްވެސް ދުވަހުގެ ތަހުނިޔާ ކިޔައި ކަނބަލުންނަކީ މުހިއްމު ބައެއްކަން ހާމަކޮށްދީ އެކަނބަލުންގެ އަގު ވަޒަންކުރާކަން ހާމަކޮށްދޭން. ކަނބަލުންގެ މަސައްކަތަށް ހިތްވަރު ދޭން” އޭނާ އިތުރަށް ވިދާޅުވީ ޝަރަފުއްދީން ސްކޫލުގެ ހުރިހާ ފިރިހެން ސްޓާފުންވެސް މި ހަރަކާތުގައި ބައިވެރިވީކަމަށެވެ. އަދި ސްކޫލުގައި މަސައްކަތް ކުރާ ގިނަ މުވައްޒަފުންނަކީ ކަނބަލުން ކަމަށާއި އެ 139 މުވައްޒަފުންގެ ގެއަށް އިއްޔެ ޒިޔާރަތް ކުރި ކަމަށެވެ. ” އިއްޔެ މެންދުރު 13:30ގައި ފެށި މި ހަރަކާތް އަޅުގަނޑުމެންނަށް ނިންމާލެވުނީ ރޭ 10:30 ގައި. މިއީ ހުރިހާ ފިރިހެން ބޭފުޅުންގެ އެއްބާރުލުން ލިބުނު ވަރަށް އުފާވެރި ވަރަށް ކާމިޔާބު ހަރަކާތެއް ކަމުގައިވެސް އޭނާ ވިދާޅުވިއެވެ.\n8މާރިޗް އަކީ ބައިނަލް އަގުވާމީ އަންހެނުންގެ ދުވަހެވެ. ކޮންމެ އަހަރަކުވެސް މުޅި ދުނިޔޭގެ އެކި ކަންކޮޅުތަކުގައި މިދުވަސް އެކި ފެންވަރުގައި ތަފާތު ހަރަކާތްތަކާއެކު ފާގަކުރެއެވެ. ޝަރަފުއްދީން ސްކޫލުންވެސް މިއޮތީ އިއްޔެ ސްކޫލުގެ މުވައްޒަފުންނަށް އަންހެނުންގެ ދުވަހު ހައިރާންކަމެއްދީ އެ ކަނބަލުންގެ އަގު ވަޒަން ކުރާކަން ހާމަކޮށްދީ ކަނބަލުންނަށް އުފާވެރިކަން ގެނެސް ދީފައެވެ.\nއަންހެނުންއަންހެނުންގެ ދުވަސްއަންހެންކުދިންޝަރަފުއްދީން ސްކޫލް


Hageegee vaahaka: Mayyithaa hinavai nimunuiru aharenge hashigandun ihusaas kurevunee gadha hooneh! - AO News\nއަހަރެންނަކީ ރާއްޖޭގެ ރަށެއްގައި ކަށުކަމާކެމީގެ ކަންކަން ކުރަމުން އަންނަ ފަރާތަކީމެވެ. މި މަސައްކަތުގައި ވޭތުވެދިޔަ3އަހަރު ވަރަށް ގިނަ މައްޔިތުން ހިނަވާކަފުން ކޮށްފައިވާނެވެ. މި މަސައްކަތުގައި އަޅުގަނޑާ ދިމާވި އާދަޔާ ޚިލާފު ހާދިޘާ އެއް އިބުރަތަކަށްޓަކައި ހިއްސާ ކޮށްލާނަމެވެ.\nއެއްދުވަހެއްގެ ހެނދުނުގެ ވަގުތެއްގައި މީހަކު ފޯނު ކުރިއެވެ. އެމީހާ އެދުނީ ފަތިހުގެ ވަގުތެއްގައި ކުއްލި ގޮތަކަށް ނިޔާވި އޭނަގެ ތިމާގެ ކުއްޖަކުގެ ކަށުކަމާކެމީގެ ކަންކަންކޮށް ދިނުމަށް އެގެއަށް އައުމަށެވެ.އެމީހާ ބުނި ގަޑީގައި އެގެއަށް ދިޔައީމެވެ. ދެ އެހީތެރިންނާ އެކީ މައްޔިތާ ހިނެވުމަށް ފަށައިގަތީމެވެ. ލަފާކުރެވޭ ގޮތުގައި އެއީ 35 ވަރަކަށް އަހަރުގެ ޒުވާނެކެވެ.\nހިނެވުގެ މަސައްކަތުގެ ތެރޭގައި ވަރަށް ބިޔަ ވަރުގަދަ މައްޔިތުންވެސް ހިނަވާފައިވާނެއެވެ. ނަމަވެސް މި ޒުވާނާއަކީ މާފަލަ ވަރުގަދަ ހަށިގަނޑެއް ލިބިފައިވާ ޒުވާނެއް ނޫނެވެ. މި ޒުވާނާގެ ހަށިގަނޑު ހިނެވުމަށް ކަނާތް ފަޅި އަށާއި ވާތް ފަޅިއަށް ނަގާއިރު އާދަޔާ ޚިލާފަށް ބަރުކަން އިހްސާސް ކުރެވެއެވެ. އެފަދަ ބަރު މައްޔިތަކު މިއަދާ ހަމައަށްވެސް ހިނެވުގައި ދިމާވެފައި ނެތެވެ.\nހިނަވަމުން ދިޔަވަގުތު އަޅުގަނޑުގެ އަތުން އާދަޔާ ޙިލަފު ހޫނެއް އިހްސާސް ކުރެވެ އެވެ. ވަގުތަކީ މެންދުރުގެ ވަގުތު ކަމުން މާކަ ބޮޑު ކަމެއްގެ ގޮތުގައި ނުދެކުނީމެވެ. މައްޔިތާ ހިނަވައި ނިމި ކަފުން ކުރުމަށްޓަކައި ތައްޔާރު ކުރަމުން ދަނީއެވެ. އޭރު އަޅުގަނޑުގެ މުޅި ހަށިގަނޑުން ގަދަ ހޫނެއް އިހްސާސް ކުރެވެއެވެ. އެފަދަ ހޫނެއް މިއަދާ ހަމައަށް ވެސް ދުވަހަކު އިހްސާސް ކުރެވިފައި ނެތެވެ. މާކަ ބޮޑު ބިޔަ ހަށިގަނޑަކަށް ނުވިޔަސް ހިނަވާ ނިމުނުނު އިރު އަޅުގަނޑު ވަރަށް ބޮޑަށް ވަރުބަލިވެ ލޮޑުކަން އިހްސާސް ކުރެވެން ފެށިއެވެ. ކޮންމެއަކަސް މައްޔިތާ ކަފުނަށް ލައި ކަފުން ބަންނަމުން ދިޔައިރު އަޅުގަނޑުގެ އަތަށް ވަކިން ބޮޑަށް ހޫނުކަން އިހްސާސް ކުރެވެއެވެ. ބުރަކަށިން އޮހޮރެމުން ދިޔަ ދާތިކިތައް ކައްކާ ހޫނުކޮށްފައިވާފަދައެވެ.\nކަފުންކޮށް ނިމުމާއެކު އަތަށާއި ބޮލަށާއި ފެން އަޅައިގެން އަވަސް އަވަހަށް ގެއަށް އައީމެވެ.އޭރު އަޅުގަނޑުގެ ދޫ3ދުވަސްވަންދެން ފެން ނުބޮއެ ހުރި މީހަކާ އެއްފަދައެވެ. ހުރީ އެހައިވެސް ފެނަށް ބޭނުން ވެފައެވެ.ފެން ބޮއެގެން ފެންވަރަން ވަދެވުނު އިރު ކޮޅަށް ހުންނާނެ ވަރެއްވެސް ގަޔަކު ނެތެވެ.އެހެންކަމުން ފެންވަރަން ޖެހުނީ ގޮނޑިއެއްގައި އިށީނދެ އިނދެގެންނެވެ.އަޅުގަނޑުގެ ހަޔާތުގައިވެސް އެވަރަށް ވަރުބަލިކަމާ ލޮޑުކަން އިހްސާސް ނުކުރަމެވެ.\nކަށުނަމާދަށް ދިޔައިރު އެހީތެރިއެއްގެ ގޮތުގައި ހިނަވާތަނަށް ވަން ފަރާތާ ދިމާވިއެވެ. ދެކެވުނު ވާހަކައެއްގައި އެފާރާތަށް ވެސް އާދަޔާ ޚިލާފު ކަންތައްތަކެއް އިހްސާސް ކުރެވުނު ވާހަކަ ކިޔައި ދިނެވެ. ސުބުހާނައްﷲ .ހިނަވަމުން ދިޔަ ގަޑީގައި އަތުންނާއި ގައިން އިހްސާސް ކުރެވުނުއާދަޔާ ޚިލާފު ހޫނާއި ، އާދަޔާ ޚިލާފު ވަރުބަލިކަމާ،އާދަޔާ ޚިލާފަށް ފެންބޮވައިގަތުން އެފަރާތަށް ވެސް ދިމާވެފައިވާ ކަމަށް ބުނެފައިވެއެވެ.\nއެޒުވާނާ އަކީ ދީނާއި ދުރު، ނަމާދަށް ފަރުވާކުޑަ، މިސްކިތާތަކުން ނުފެންނަ މޫނެކެވެ . ރޯދަމަހު ދުވާލު މަގުމަތީގައި ސިނގިރޭޓް ބޮމުން ކަމުން އުޅުނެވެ. މަސްތުވާ ތަކެތީގެ ބޭނުން ކޮށް އެތަކެތީގެ ވިޔާފާރިކުރިއެވެ. އެ ޒުވާނާއަކީ ރަށުގައި އުޅުނު ޒުވާނެއް ކަމުން އެޒުވާނާގެ ހަގީގަތް ވަރަށް ރަނގަޅަށް އެނގެއެވެ. އެމަންޒަރު ހަމަލޮލަށް ވަރަށް ގިނަ ދުވަހު ފެނިފައިވެސް ވެއެވެ.\nމިއީ މައްޔިތުން ހިނަވައި ކަފުން ކުރުމުގެ ތެރޭގައި އަޅުގަނޑަށް ދިމާވި އާދަޔާ ޚިލާފު ހަޤީޤީ ހާދިޘާއެކެވެ. މިފަދަ ވާހަކަތައް މުޅިންވެސް އަޑު އިވިފައިވަނީ ވހަކަތަކުންނާއި ފިލްމުތަކުންނެވެ. އަހަރެންގެ މި އާދަޔާ ޚިލާފު ތަޖުރިބާ އިބާރަތަކަށްޓަކައި ހިއްސާ ކޮށްލީމެވެ.\nއެޑިޓަރުގެ ނޯޓް: މިއީ Extreme Cartilages ފޭސްބުކް ޕޭޖުގައި އެ ޕޭޖުގެ ފޭނަކު ހިއްސާކޮށްފައިވާ ހަގީގީ ޙާދިސާއެކެވެ. މި ލިޔުން ނޫހުގައި ޖަހާފައިވަނީ ޕޭޖްގެ ހުއްދައާއި އެކީގައެވެ. ބޭނުމަކީ މިފަދަ އިބްރަތްތެރި ވާހަކަތައް ވީހާވެސް ގިނަ ބަޔަކާއި ހިއްސާކޮށް މިފަދަ ވާހަކަތަކުން ނަފްސު ހެޔޮމަގަށް އެޅުމަށް ހިތްވަރު ލިބިގެންދިއުމަށް ބާރަކަށް ވުމެވެ.


Youth Minister Mahloof, Member Saneef Aai Bahdhalukuravvaifi - AO News\nމިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ، އަޙުމަދު މަޙްލޫފް ތިނަދޫ ދެކުނު ދާއިރާގެ މަޖިލިސް މެންބަރު ޢަބްދުﷲ ސަނީފާއި ބައްދަލުކުރައްވައިފިއެވެ.\nމި ބައްދަލުވުމުގައި ތިނަދޫގައި ތަރައްގީކުރުމަށް ހަމަޖެހިފައިވާ ސިންތެޓިކް ޓްރެކް މަޝްރޫއު އާއި ތިނަދޫ ޓާފް ދަނޑުގައި ޓާފް އެޅުމުގެ މަޝްރޫއު އާ ގުޅޭގޮތުން ވަނީ މަޝްވަރާކޮށްފައެވެ.\nގދ. ތިނަދޫ ސިންތެޓިކް ޓްރެކް ތަރައްގީކުރުމުގެ މަސައްކަތް މިއަހަރު ފެށިގެންދާނެ ކަމަށް ޔޫތު މިނިސްޓަރ ވަނީ މިއަހަރުގެ ކުރީކޮޅުގައި ވިދާޅުވެފައެވެ. އިންޑިއާ އެކްޒިމް ބޭންކްގެ ލޯން އެހީގައި ހަރަދުކުރުމަށް ހަމަޖެހިފައިވާ އެ މަޝްރޫއު ޕްލޭންކޮށް، ޕްރޮޕޯސަލް ހުށަހަޅާފައިވީ ނަމަވެސް މިއަދާ ހަމައަށް އެ މަޝްރޫއުގެ އަމަލީ މަސައްކަތް ފެށިފައި ނުވެއެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ ޕލކ (އެމް.ޓީ.ސީ.ސީ) އާއި ހަވާލުކޮށްފައިވާ ގދ. ތިނަދޫ ފުޓުބޯޅަ ދަނޑު ތަރައްގީކުރުމުގެ މަޝްރޫއުގެ އަމަލީ މަސައްކަތް ފެށީ 2019 ވަނަ އަހަރުގެ ސެޕްޓެންބަރު 11 ވަނަ ދުވަހުގައެވެ. އެ މަޝްރޫއަށް ސަރުކާރުގެ ޑޮމެސްޓިކް ބަޖެޓުން 4,514,549.00 ރުފިޔާ ހަރަދުކުރުމަށް ވަނީ ބަޖެޓް ކުރެވިފައެވެ.\nގދ. ތިނަދޫގައި އެޅުމަށް ހަމަޖެހިފައިވާ ފުޓްބޯޅަ ދަނޑުގައި އެޅުމަށް ބޭނުންވާ ޓާފު މިހާރު ވަނީ އެރަށަށް ގެންދެވިފައެވެ. އެ މަސައްކަތް ނިމޭނެކަމަށް ލަފާކުރާ ތާރީހެއްގެ ގޮތުގައި މި އަހަރުގެ ނޮވެންބަރު 30 އޮތް ނަމަވެސް އެ މަސައްކަތް ލަސްވަމުންދާތީ ތިނަދޫގެ ޒުވާނުން އަންނަނީ ނުރުހުން ފާޅުކުރަމުންނެވެ.\nމިނިސްޓަރ މަޙްލޫފްގދ. އަތޮޅުގދ.ތިނަދޫ


Vazeefaa in vakikuri massalaigai Iyaz tribunal ah dhanee\nވަޒީފާ އިން ވަކިކުރި މައްސަލާގައި އިޔާޒު ޓްރައިބިއުނަލަށް ދަނީ\nޑރ. މުހައްމަދު އިޔާޒު އަބްދުއްލަތީފް -- ފޮޓޯ: އަވަސް\nމޯލްޑިވްސް ނެޝެނަލް ޔުނިވާސިޓީ (އެމްއެންޔޫ)ގެ އެސިސްޓެންޓް ޕްރޮފެސަރުގެ ވަޒީފާއިން ވަކިކުރި މައްސަލަ ވަޒީފާއާ ބެހޭ ޓްރައިބިއުނަލަށް ހުށަހެޅުމަށް ޑރ. މުހައްމަދު އިޔާޒު އަބްދުއްލަތީފް ނިންމަވައިފި އެވެ.\nއަވަސް އަށް މައުލޫމާތު ދެއްވަމުން ޑރ. އިޔާޒު މިއަދު ވިދާޅުވީ ޓްރައިބިއުނަލަށް މައްސަލަ ހުށަހެޅުމަށްޓަކައި ކުރަންޖެހޭ މަސައްކަތްތައް އޭނާގެ ވަކީލުން މިހާރު ކުރައްވަމުން ގެންދަވާ ކަމަށެވެ.\nއިޔާޒު ވިދާޅުވީ އޭނާ ވަޒީފާ އިން ވަކިކުރުމުގެ ކުރިން އެމްއެންޔޫގެ ތަހުގީގު ކޮމިޓީ އަކަށް ހާޒިރުކޮށް އޭނާއާ ދެކޮޅަށް ބައެއް ފަރާތްތަކުން ހުށަހަޅާފައިވާ ޝަކުވާތަކާ މެދު އޭނާ ދެކޭ ގޮތް ސާފުކުރެއްވި ކަމަށެވެ. ނަމަވެސް ހުށަހެޅިފައިވާ މައްސަލައަށް ވަކީލަކާ އެކު ޖަވާބުދާރީވާން ފުރުސަތަކަށް އެދުމުން އެ ފުރުސަތު ނުދެއްވާ ކަމަށެވެ.\n"ދެން އަޅުގަނޑު ކަނޑާލުމުގެ މާކުރިން އަޅުގަނޑަށް ފެނުނު ނޫސްތަކުގައި ޔުނިވަސިޓީގެ ވައިސް ޗާންސެލަރު ވިދާޅުވެފައި އޮއްވާ ޖުލައި އެކެއްގެ ކުރިން އަޅުގަނޑު ކަނޑާލާނެ ކަމަށް. އެހެންވީމާ މިއީ އެބޭފުޅުން ވަރަށް ދުރާލައި ރާވައިގެން ކުރި ކަމެއް ކަމަށް ގަބޫލުކުރެވޭ،" އިޔާޒު ވިދާޅުވި އެވެ.\nއިޔާޒު ވަޒީފާ އިން ވަކިކުރި މައްސަލަ ޓްރައިބިއުނަލަށް ހުށަހަޅަން ތައްޔާރުވަމުންދާއިރު މިއަހަރުގެ މާޗް މަހު އޭނާ ވަޒީފާ އިން ސަސްޕެންޑް ކުރި މައްސަލަ ވެސް ވަނީ ޓްރައިބިއުނަލަށް ހުށަހަޅާފަ އެވެ. ނަމަވެސް އެ މައްސަލައާ މެދު ޓްރައިބިއުނަލުން ގޮތެއް ނިންމާފައެއް ނުވެ އެވެ.\nޑރ. އިޔާޒު މިދިޔަ ބުރާސްފަތި ދުވަހު އެމްއެންޔޫގެ ވަޒީފާއިން ވަކިކޮށްފައި ވަނީ އަންހެނުން ހިތާނު ކުރުމާ ގުޅޭގޮތުން ސޯޝަލް މީޑިއާގައި ކުރެއްވި ޕޯސްޓަކާއި ގުޅިގެންނެވެ. ނަަމަވެސް އެ ޕޯސްޓް ކުރެވި ސަބަބު އިޔާޒު ވަނީ ސާފުކޮށްދެއްވާފަ އެވެ. ވިދާޅުވީ އަންހެނުން ހިތާނު ކުރުމަކީ އޭނާ ހިތްވަރު ދެއްވާ ކަމެއް ނޫން ކަމަށެވެ. އަދި އެކަން ޕްރޮމޯޓް ވެސް ނުކުރައްވާ ކަމަށެވެ. އަދި ވިދާޅުވީ އޭނާ ޓުވީޓެއް ކުރެއްވީ އާންމުންގެ މީހަކު ކުރި ސުވާލަކާ ގުޅިގެން އަންހެނުން ހިތާނު ކުރުން އިސްލާމް ދީނުގައި އޮންނަނީ ކިހިނެތްކަން އަންގައި ދޭން ކަމަށެވެ.\nއިޔާޒު ވަޒީފާ އިން ވަކިކުރި މައްސަލާގައި އޭނާ ނިސްބަތްވާ އަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން ވަނީ ޔުނިވަސިޓީގެ ނިންމުމަކީ އިންސާފުވެރި ނިންމުމެއް ނޫން ކަމަށް ވިދާޅުވެފަ އެވެ. އިމްރާން އިތުރަށް ވިދާޅުވީ ޑރ. އިޔާޒަކީ ރާއްޖޭގެ އިސްލާމީ ޝަހުސިއްޔަތު ހަރުދަނާ ކުރެއްވުމަށް ދީނީ އިލްމުވެރިއެއްގެ ހައިސިއްޔުން ނުހަނު ގިނަ ހިދުމަތްތަކެއް ކުރައްވާ ބޭފުޅެއް ކަމަށެވެ.\nޑރ. އިޔާޒުގެ ޓްވީޓުގެ މައްސަލަ ރައްޔިތުންގެ މަޖިލީހުންނާއި އިސްލާމިކް މިނިސްޓްރީ ވެސް ގެންދަނީ ބަލަމުންނެވެ.\nރައްޔިތުންގެ މަޖިލިސް ވަޒީފާއާބެހޭ ޓްރައިބިއުނަލް ޑރ. މުހައްމަދު އިޔާޒް\nއަންހެން ކުދިން ހިތާނުކުރާ މައްސަލައަށް ގާނޫނީ ހައްލެއް ހޯދަނީ


Mansha2(Episode 31) - TrendingRED\n13 ނޮވެންބަރ 2017 - 18:00\nއެހެންތަ! އެހެންވީ އިރު ހިނގާ ކުރުސި ކިޔައިގެން ނިދަން ދޯ... މާދަމާ ޤުރުއާން ކްލާހަށްވެސް ދާން ވާނެއްނު.... އިނގޭތަ.. ކޮންމެ ދުވަހަކު ޤުރުއާން ކިޔަވާ ނަމާދުކުރާ ކުދިންނަށް އެއްވެސް ދެރަކަމެއް ނުވާނެ.. ބިރުގަންނަ ކަންތައްތަކެއްވެސް ނުވާނެ... މިހާރުވެސް މާލަސްވެއްޖެ... އަވަހަށް ނިދާފަ ފަތިހު ހޭލައިގެން ދޮންތިއާ އެކީ ނަމާދުކުރާނީ.. ހޭލެވޭނީ އަވަހަށް ނިދީމައެއްނު ދޯ... އާދޭ އޮށޯންނަން..."\nބާލީސް ރީތިކޮށްލަމުން ޝީން އެދުނު ކަންތަކާ އެއްބަސްވަމުން ޝާޔާ މަޑުމަޑުން އޮށޯވެ ކުރުސި ކިޔަން ފެށިއެވެ. ޝާޔާއަށް ނިދެންދެން ޝާޔާގެ ގާތުގައި އޮށޯވެގެން އޮތް ޝީންގެ ސިކުނޑިއަށް އުނދަގޫކުރަމުން ދިޔައީ އެ ތުއްތު ކުއްޖާ ދެއްކި ވާހަކަތަކެވެ.\n"ބައުކަލޯ ބުނީ މަންމި ގެންދާނަމޯ..."\nގަރުދިޔަފޮދެއް ހިފައިގެނން އައިސް ގެއަށް ވަތް ލަތީފާއަށް ޝާކިރު އެގެއާ ދިމާއަށް އަންނަ ތަން ފެނުމުން ފިޔަވަޅު މަޑުކޮށްލިއެވެ. ގޭގެ ދޮރާށި ކުރިމަތީ މަޑުކޮށްގެން ހުރި ލަތީފާ ފެނުމާއި އެކީ ޝާކިރުގެ މޫނަށް ލުއި ހިނިތުނވުމެއް ވެރިކޮށްލިއެވެ. ދެމަފިރިން އެކުގައި ގޭތރެއަށް ވަދެ ބަދިގެ ފަރާތަށް ދިޔައެވެ. ޝާކިރުވެސް ހުރީ އިންތިހާއަށް ބަނޑުހައިވެފައިކަމުން ލަތީފާ ކާން ހަދަންދެން މޭޒު ދޮށުގައި އިށީނދެގެން އިނީ އޭނާގެ ބައްތި ފޯނަށް ނަޒަރު ހުސްކޮށްލައިގެންނެވެ.\nޝާކިރަށް ބަތްތައްޓެއް އެޅުމަށްފަހު މޭޒުމަތީ މަތިޖަހާފައި ހުރި ބަތްތަށީގެ މަތިނަގަމުން ޝާކިރުގެ މޫނަށް ލަތީފާ ބަލާލިއެވެ. "މާދަމާ މަހެއް ލިބޭތޯ އުޅެމާ... ފާތުމަ ހުރީ ވަރަށް ފާޑަކަށް.. ލާހިކެއް ނޫން ދެން އެގޭ ދޮށަށް ލައިގެން ކާ އެތިކޮޅެއް ހޯދަން ދާކަށް..."\nބަތްތަށީ ތެރެއަށް ގަރު ދިޔަކޮޅެއް އަޅާލަމުން އެ ބަތްކޮޅު އެއްކޮށްލާ މޮޑެމުން ލަތީފާގެ މޫނަށް ޝާކިރު ބަލާލިއެވެ. "ސީމާވެސް ދެން ރަނގަޅުވީ އެއްނު... މަ މިއައީ ދޮންހަސަނު ކައިރިއަށް ގޮސް އެގޭ ދޯނީގަ މަހަށް ދާ ގޮތަށް ހަމަޖައްސާފަ... މިރޭ ފަތިހު އެ ދޯނި މަހަށް ފުރާއިރު އަހަރެންވެސް ދާން ޖެހޭނެ.. ކޮބާ ސީމާ؟..." އަނގަޔަށް ބަތް ސުވައެއްލާން ދިމާކޮށްލަމުން ޝާކިރު ވާހަކަ ދެއްކިއެވެ.\nސީމާ ކޮބައިތޯ ޝާކިރު ސުވާލުކުރުމުން ލަތީފާ ބަދިގެތެރެއިން ނުކުމެ ގެއާ ދިމާއަށް މިސްރާބުޖެހީ ސީމާ ނިދީތޯ ބަލާށެވެ. ގެއަށް ވަދެ ސީމާ ނިދާ ކޮޓަރިއާ ދިމާއަށް ލަތީފާގެ ފިޔަވަޅު އަވަސްކޮށްލީ އޭނާ އަދިވެސް ކޮޓަރިން ނުނިކުމެ ލަސްވާތީއެވެ. އެޕޯލޯތަޅު އަނބުރާލަމުން ލަތީފާ ވާހަކަދެއްކީ ފުން ނޭވާއެއް ބޭރުކޮށްލަމުންނެވެ. "ސީމާ ދެން އާދޭ ކާ..."\nލަތީފާ ބުނަން އުޅުނު ޖުމްލަ ފުރިހަމަ ނުކޮށް މެދުކަނޑާލީ ހުސްކޮށް އޮތް ކޮޓަރި ތެރެއަށް ނަޒަރު ހިންގާލަމުންނެވެ. އެކޮޓަރިތެރޭ ސީމާ ނެތްކަން އެނގުމުން ލަތީފާ ބޭރަށް ނުކުންނަން އަވަސްވެގަތީ ސީމާ ދިޔައީ ގިފިއްޔަށް ކަމަށް ލަފާކުރެވުމުންނެވެ. ނަމަވެސް ގޯތިތެރެއަށް ނުކުތް ލަތީފާގެ ލޮލުގައި އަޅައިގަތީ ގިފިލީގެ ދޮރު ހުޅުވިފައި ވަނިކޮށެވެ. ދެބުމަ ގޮށްޖަހައިގެން ހުރެ ލަތީފާގޮސް ގިފިލި ތެރެ ބަލާލި ނަމަވެސް މީހަކު ފެންނާކަށް ނެތެވެ. އެހިސާބުން ލަތީފާގެ ހިތް ބާރުބާރަށް ތެޅެން ފެށިއެވެ. ރޭގަނޑުގެ ވަގުތެއްގައި ސީމާ ވަކި ދާނީ ކޮންތާކަށް ހެއްޔެވެ.\n"ޝާކިރޫ... ސީމާ..ސީމާ..." ގިފިލިތެރެއިން ނުކުމެ ލަތީފާ ދުއްވައިގަތީ ބަދިގެއާ ދިމާއަށެވެ. ހަމަޖެހިގެން ކާން އިން ޝާކިރަށް، ލަތީފާގެ އަޑު ޖެހުމާއި އެކީ ބަތްތަށިން އަތް ނަގަމުން ގޮނޑިން ތެދުވީ ވެގެންއުޅޭ ގޮތެއް ބެލުމުގެ ބޭނުމުގައެވެ. ލަތީފާގެ އަޑުގައިވާ ހާސްކަން ޝާކިރަށް އިހްސާސް ކުރެވުމުން ކަންތައް މާ ރަނގަޅު ނޫންކަން އެނގުނެވެ.\nދުވަމުން ލަތީފާ އައިސް ބަދިގެ ދޮރާ ހަމަކުރަން ވާއިރަށް ބޭރަށް ނުކުތް ޝާކިރު ފެނުމުން ލަތީފާ ބަޑިފަޅާއިގެން ދިޔައެވެ.\n"ކިހިނެއްވީ؟.. ކޮބާ ސީމާ؟.." ލަތީފާގެ މޫނުމަތިން ފެންނަމުން ދިޔަ ކުލަވަރުތަކުން ޝާކިރުގެ ހާސްކަން ދެގުނައަށް ބޮޑުވެގެން ދިޔައެވެ.\n"ސީމާ އެއް ނެތް... އޭނާ ގެއަކުނެތް؟.. ކޮންތާކަށްބާ އެދިޔައީ؟.."\nލަތީފާ ރޮމުން ވާހަކަ ދައްކަމުން ދިޔައިރު އޭނާގެ ލޯ މައްޗަށް ސިފަވެގެންދިޔައީ މިރޭ ޟިރާރުގެ އަމަލުތައް ހުރިގޮތާއި އޭނާ ދެއްކި ވާހަކަތަކެވެ. ޟިރާރު އެބުނީ ތެދެއް ކަމަށްވާނަމަ ސީމާއަށް އަވަލައިގެން އުޅޭ އެތި އަދި އޭނާ ދުލެއް ނުކުރާނެއެވެ. ދަނޑިވަޅުގެ ބޭނުން ހިފައިގެން ސީމާއަށް ގޯނާއެއްކުރަން އޭނާ ކޮންމެވެސް ތަނަކަށް ގެންދިޔައީ ކަމާމެދު ލަތީފާގެ ހިތުގައި ޝައްކު އުފެދުނެވެ.\n"ނެތްތަ ކޮޓަރީގަ؟.. ރަނގަޅަށް ބަލައިފިންތަ؟.."\nއެއްއަތުން ލައިގެންހުރި މުންޑުގަނޑު އަރުވާ ޖަހަމުން ޝާިރު މިސްރާބު ޖެހީ ގޭތެރެއަށް ވަންނާށެވެ. ޝާކިރުގެ ފަހަތުން ލަތީފާ ހިނގައިގަތީ އޭނާ ހުރިހާ ތަނެއް ބަލައިފިންކަމަށް ބުނަމުންނެވެ. މުޅި ގޯތިތެރެ ބަލައި ހެދި އިރުވެސް ސީމާ ފެންނަން ނެތުމުން އެދެމަފިރިން ތިބީ ކަންބޮޑުވެފައެވެ. އެންމެފަހުން ރަށުއޮފީހުގައި އުޅޭ މީހަކަށް ގުޅައިގެން ރަށުތެރެ ބަލައި ސީމާ ހޯދުމުގެ މަސައްކަތް ޝާކިރު ފެށިއެވެ.\nހޫދު ކިޔަން އިން ޑައިރީ ލައްޕާލުމަށްފަހު ނިތްކުރި މައްޗަށް އަތް ވައްޓާލައިގެން އޮތީ ހިޔާލަކަށް ގޮސް ހުސްވެފައެވެ. އަފްނާންއާ ބެހޭގޮތުން އެ ޑައިރީއިން އޭނާއަށް އެނގިފައިވާ ވާހަކަތައް އޭނާގެ ސިކުނޑިއަށް އުނދަގޫ ކުރަމުން ދިޔައެވެ. އެ ފޮތް އޭނާ އަތުގައި ބޭއްވުމަކީ އެހާ ބުއްދިވެރިކަމެއް ނޫންކަން އޭނާއަށް ވިސްނުނެވެ. އެހެންކަމުން ރަނގަޅު ވަގުތެއް ހޯދައިގެން އެ ފޮތް ނެގިއިރު އޮތް ތަނުގައި ބާއްވަން އޭނާ ނިންމިއެވެ.\nހިޔާލަކަށް ގެއްލިފައި ހޫދު އެހެން އޮއްވާ އޭނާއަށް އެ ހިޔާލުން ބޭރުވެވުނީ ފޯނު ވައިބްރޭޓް ވާ އަޑު ކަންފަތުގައި ޖެހުމުންނެވެ. ފޯނު ނަގާ އޭގެ ޑިސްޕްލޭއަށް ބަލާލިއިރު ހޫދަށް މެސެޖް ކޮށްފައިވަނީ ޝީންއެވެ.\nޝީންގެ ވާހަކަ ދެއްކުމުގައި ތަފާތުކަމެއް އެކުލެވިފައިވާކަން ހޫދަށް ދެނެގަންނަން އެނގުނެވެ. ދަންވަރުގެ ވަގުތެއްކަމުން ޝީން ނުނިދަނީތޯ ބަލަން ހޫދު ސުވާލުކޮށްލިއެވެ. "ކީއްކުރަނީ މިއޮއްދަންވަރު ހޭލާ... ނުނިދާ ރެއަކީތަ؟..." ހޫދު މިހެން މެސެޖްކޮށްލީ ފަހަކަށް އައިސް މިގަޑިތަކުގައި ޝީން އޮންލައިންގަ އިންނަ ތަން ފެންނާތީއެވެ.\nފޯނުގެ ސްކްރީނަށް ޝީން ބަލާލުމަށްފަހު ހޫދު ފޮނުވި މެސެޖް ކިޔާލިއެވެ. ޝީންގެ އުނގުގައި ބޯ އަޅައިގެން ނިދިފައި އޮތް ޝާޔާ މަޑުމަޑުން ބާލީސްމަތީ ބޭއްވުމަށްފަހު ޝީން އެ މެސެޖަށް ޖަވާބުލިޔުނެވެ. "ޝީން ނުނިދާތީ އޭނަ އުނގަށްލައިގެން އިނީ.. މިހާރު ނިދައިފި... ހޫދު ކީއްކުރަނީ؟..."\nޖަވާބުގައި ދެން ނިދަންވީކަމަށް ބުނެ ހޫދު އޭނާގެ ފޯނުގެ ސްކްރީން އޮފްކޮށްލީ މާދަމާ ހަބަރެއްވާނަން ކަމަށް ވަޢުދުވަމުންނެވެ.\nޝާޔާގެ ގައިމަތީގައި ރަޖާ އަޅާލުމަށްފަހު ޝީން މަޑުމަޑުން ކޮޓަރިން ބޭރަށް ބޯދިއްކޮށްލީ ބޭރުގައި މީހަކު އުޅޭ ކަމުގެ އިހްސާސެއް ވުމުންނެވެ. ޝީން ދޮރު ހުޅުވާފަ ބޭރަށް ނުކުތް އިރު ނައުރީން އެގެއިން ނުކުމެގެން ދާތަން ފެނުނެވެ. ކުރިއަށް ފިޔަވަޅެއް އެޅި ނަމަވެސް އޭނާގެ ކޮޓަރީގައި އެކަނިމާއެކަނި ނިދާފައިއޮތް ޝާޔާ މަތިން ހަނދާންވުމުން އޭނާގެ މަންމަގެ ފަހަތުން ދާކަށް ނުކެރުނެވެ.\nގަދަ ނިދީގައި އޮވެ އެއްފަރާތަކަށް އެނބުރިލާ، ހަމަޖެހިލަން ނައުރީން މަސައްކަތް ކުރިއެވެ. ޖެހެމުންދިޔަ ފިނި ވައިރޅިުތަކުގެ ސަބަބުން ނައުރީންގެ ހަށިގަނޑަށް ވަމުން ދިޔަ ފިނިން ސަލާމަތްވުމަށް އޭނާގެ ބްލޭންކެޓްގެ ނިވަލުގައިވާން ބޭނުންވުމުން އެއްއަތް ވަށައިގެން ހަރަކާތްކޮށްލިއެވެ. ގައިމަތީގައި ފޮތިގަނޑު އަޅާލަމުން ނައުރީން ހިނިތުންވަމުން ދެލޯމަރާލީ ހަށިގަނޑު ކުޑަކޮށްލަމުންނެވެ.\nގައިމަތީގައި އަޅާފައިވާ ރަޖާގަނޑުން ނައުރީނަށް އުނދަގޫކަމެއް އިހްސާސްވަމުން ދިޔައެވެ. ގަޔަށް ތޫނު އެއްޗެއް ހެރޭހެން ހީވުމުން ބްލޭންކެޓް ތެރެއަށް އަތްކޮށްޕާލަމުން ހިރުވާލިތަން ކަހާލައެވެ. ނަމަވެސް ވަމުންދިޔަ އުނދަގުލަކަށް ނިމުމެއް ނައެވެ. އެހެންކަމުން ދެބުމަ ގޮށްޖަހާލަމުން ނައުރީން އެތަނުން ތެދުވީ ފާހާނާއަށް ވަދެ ގައި ދޮވެލަން ދާށެވެ.\nލިބުނު ހައިރާންކަމުން ދެލޯ ތަންމިނަށް ބޮޑުކޮށްލެވުނީ އޭނާގެ ހަށިގަނޑުގައި ޖެހޭ ނުޖެހޭހާ ގާތުގައި ގަހެއްގެ ފަތްތައް ހުރިކަން އެނގުމުންނެވެ. ވަށައިގެން އެ މާހައުލަށް ބަލައިލީ ހިތަށް ވަންނަމުން ދިޔަ ބިރުވެރި ހިޔާލުތަކުން ދެން ވާނީ ކިހިނެއްކަން އޭނާއަށް ރޭކާލުމުންނެވެ. މިއީ ފަހަކަށް އައިސް ކޮންމެ ރެއެއްގެ ވެސް އާދައެވެ. ދަންވަރު ހޭލެވޭއިރު ނައުރީނަށް އޮވެވެނީ އޭނާ ނިދަން އޮތް ކޮޓަރިއަކު ނޫނެވެ. ރަށުގެ ފަޅު ނާމާން ކޮންމެވެސް ހިސާބެއްގައެވެ. ބައެއް ރޭރޭ އޭނާއަށް ގެއަށް އާދެވެނީ އެތައް ހަނގުރާމައަކާ ކުރިމަތިލުމަށްފަހުއެވެ.\nއެތަނުން ތެދުވަން ހަށިގަނޑަށް ގެނައި އެންމެ ހަރަކާތަކާއެކީ ނައުރީންގެ ހަށިގަނޑު އަރިއަޅާލައިގެން ނުވެއްޓުނީ ކިރިޔާއެވެ. އެއްލިއަތުން އެގަހުގެ އަޅޯތަކުން އަޅޯއެއްގައި ނައުރީނަށް އެލިގަނެވުނެވެ. މިރޭ އޭނާއަށް މިއޮވެވުނީ ނިކަގަހަކަށް އަރައެވެ. ނާމާންކަން ފެތުރިފައިވާ އެވަލުތެރޭގައި އެއްވެސް އަލިކަމެއް ނެތެވެ. މީހަކު އައިސް ދެލޮލަށް އިނގިލި ކޮށްޕާލިއަސް ނޭގެނެކަން ކަށަވަރެވެ. ދެއަތުން އަޅޯގައި ހިފާ ބާރުކޮށްގެން އޮތް ނައުރީން އުނދޯއްޔެއްހެން ދެއަތަށް ހެއްލެމުންދިޔައެވެ. ގަހުގެ ގޮފިތަކުގައި އެ އަޅޯގަނޑު ކޭއްތެމުން ދިޔައިރު ބޮލަށް އުނދަގޫވާ ކަހަލަ އަޑެއް އިވެމުންދިޔައެވެ.\nތިރިއަށް ބަލާލުމަށްފަހު ފުންމާލަން ނައުރީނން ގަސްތުކުރީ އެއީ ދެން އޭނާއަށް އެނމެ ފަސޭހައިން ގެއަށް ދެވޭނެގޮތަކަން އެނގުމުންނެވެ. އިތުރަށް އޭގައި އެލިގެން އޮންނާނެހާ ވަރެއްވެސް އޭރު ނައުރީންގެ ގަޔަކު ނެތެވެ. ފަސްގަނޑު ނޭގޭނެވަރަށް ހިކިފަތްތަކުން ފުރިފައިވާ ބިންމައްޗަށް ގުޅަވަރަކަށް ނައުރީން ވެއްޓުނީ އޭނާގެ އަތް އެ އަޅޯގަނޑުން މިނިވަން ކޮށްލުމުންވެ. ދެކަލުލަށް ވީ ތަދުން އެއޮތްގޮތަށް އިރުކޮޅަކު މަޑުކޮށްގެން އޮތީ އޭނާގެ ކަކުލުގައި ފިރުމާލަމުންނެވެ. ނައުރީންގެ ފަހަތުން ފެންނަން ހުރި ބިޔަ ނިކަގަހުގެ މޫތައް ހެލިލިކަންވެސް ނައުރީނަކަށް ނޭނގެއެވެ. ބިމުގެ އަޑިން އެ މޫތައް މަޑުމަޑުން މައްޗަށް އެރުމަށްފަހު އެ މޫގަނޑުތައް މިސްރާބުޖެހީ ނައުރީން އިން ދިމާއަށެވެ.\nބިންމަތީހުރި ފަތްތައް ހެލޭޒާރުގެ އަޑެއް އިވުުން ނައުރީންގެ ހަރަކާތް ގަނޑުވެގެން ދިޔައެވެ. ނައުރީނާ ދާދި ގާތުން އިވެމުންދިޔަ އަޑަށް ސަމާލުކަން ދެމުން އޭނާގެ ނޭވާ ހިނދުކޮޅަކަށް ހުއްޓާލިއެވެ. ނައުރީން ހުރި ހިސާބުން ބިންގަނޑަށް ކުޑަލޮޅުމެއް އެރިކަން އޭނާއަށް އިހްސާސްވުމުން ބިރުން ފިތްކެނޑިފައިވާ ހާލުގައި ފަަހަތަށް ބަލާލީ ޖެހިލުންވެ އިނދެއެވެ.\nގަހުގެ ބިތް ދޮށުން ފާޅުވަމުން ދިޔަ ދުންފިނިކަމުގެ ތެރެއިން ކަޅު ހިޔަންޏެއް ހެން ހުރިމީހާ ފެނުމުން މިރޭގެ ޒަމާން ދިޔައީ ކަން ނައުރީނަށް އެނގުނެވެ. އަވަސް ހަރަކާތަކާއެކީ ދަތްކުނޑި ވިކާލަމުން ނައުރީން އެތަނުން ތެދުވެ ގަހާ ދުރަށް ދާން ކޮރު ޖަހަމުން ފިޔަވަޅެއް އަޅާލިއެވެ. ނޭނގިހުއްޓާ ފައިގާ އެއްޗެއް ހިފުމުން ނައުރީން ބިންމައްޗަށް ވެއްޓުނީ ކަނޑާލި ރުކެއް ފަދައިންނެވެ.\n"ނޫން.. އަހަރެން ދޫކޮށްލާ..."\nނައުރީންގެ ފައިގާ ވަށާލަމުން ދިޔަ މޫތައް ބާރުކޮށްލީ އޭނާގެ ފަޔަށް ހަރަކާތެއް ނުގެނެވޭނެހާ ބާރަށެވެ. "މަންމާ... ނޫން... ތިހެން ނުހަދާ..." ދެފައި ބަނދެވިފައިވާ މޫތަކުގެ ބާރުން އޭނާގެ ފައި ދެފަރާތަށް ފޭކުރަމުންދިޔައިރު ނައުރީންގެ ހަށިގަނޑުގައި އަޅަމުން ދިޔަ ވޭނަށް ކެތްނުވެވިގެން ރޮއެ ހަޅެއްލަވަން ފެށިއެވެ. އެއަޑު އިވޭނެ އިތުރު މީހަކު އެތާކުނެތެވެ. އެތާގައި އެހުރީ ނައުރީންގެ ހަށިގަނޑަށް ފެނންބޮވައިގެންފައިވާ ނުބައި މަޚްލޫގެކެވެ. އޭނާ ކުރިއަށް ޖެހުނީ އަޑުބާރުކޮށް ބިރުވެރި ހުނުމަކާ އެކީގައެވެ. ނައުރީންގެ ހަށިގަނޑު އުއްޑުންވާނެހެން އަނބުރާލުމުން ވަށައިގެން އެސަރަހައްދަށް ބަލާލީ އެ މަޚްލޫގު ހުރި ހިސާބެއް ބެލުމުގެ ބޭނުމުގައެވެ.\nއެހިސާބުން މީހަކު ފެންނާކަށް ނެތެވެ. ހަމައެއާ އެކު ނައުރީންގެ ފައިގާ އޮޅިފައިވާ މޫތަކުގެ ބާރުވެސް ކެނޑެމުން ކެނޑެމުން ގޮސް އޭނާގެ ހަށިގަނޑަށް ލުއިކަން އިހްސާސްވިއެވެ.\nލައިގެން ހުރި ހެދުން މައްޗަށް އަރާފައިވުމުން ހެދުމުގައި ހިފާ ތިރިކުރަން ނައުރީންގެ އަތް ހަރަކާތްކޮށްލީ ކަންތައްވީ ގޮތުން ހައިރާންވެ އޮވެއެވެ. މިރޭ އެހާ ފަސޭހައިން އޭތީގެ ކިބައިން ސަލާމަތް ވެވުނީތީ ނައުރީނަށް ހިތްހަމަޖެހުމެއް ލިބުނެވެ. އެތަނުން ތެދުވަން މަސައްކަތްކުރަމުން ހެދުމުގައި ހިފާ ތިރިކުރަމުން ނައުރީން ތެދުވިއެވެ. ހަމައެއާ އެކު ނައުރީންގެ މޫނުގައި ހޫނު ވައިރޯޅިއެއް އެޅިގެން ދިޔައެވެ. އެވަޔާއެކު ނައުރީންގެ އިސްތަށިތައްވެސް އުދުހިލިއެވެ. ދެލޯމަރާލަމުން މޫނު ކުނިކޮށްލެވުނީ އެ ވައިރޯޅިން ނައުރީނަށް ދުވި ނުބައި ވަހެއްގެ ސަބަބުންނެވެ.\nލޮލަށް ނުފެނުނު ނަމަވެސް ކައިރީގައި މީހަކު ހުރިކަމުގެ އިހްސާސް ނައުރީނަށް ކުރެވުނެވެ. ނައުރީން އެތަނުން ތެދުވަން ބިންމަތީ ދެއަތް ވިއްދާލިއެވެ. ހަރަކާތް އަވަސްކޮށްލި ނަމަވެސް ނައުރީނަށް ބިންމަތިން ފޫ ހިއްލާ ނުލެވެނީސް އޭނާގެ އަތުގައި މީހަކު ހިފާ ފަހަތަށް ދަމާލިކަހަލައެވެ. ފަސްގަނޑުމައްޗަށް ނައުރީން ވެއްޓިޖެހުމާއެކު އޭނާގެ ދެއަށް ދެފަރާތަށް ދަމާ ވާންކޮށްލިއެވެ.\nދެއަތާ ދިމާއަށް ނައުރީން ބަލާލީ މީހަކު އެ ދެއަތުގައި ހިފަހައްޓާފައި ހުރިހެން ހީވުުންނެވެ. ގައިމަތީ ބަރު އެއްޗެއް ވާކަމުގެ އިހްސާސްވުމާއެކީ ނައުރީނަށް ނޭވާލާން ދަތިވާހެން ހީވިއެވެ.\nކެއްސަމުން ނައުރީން ނޭވާލާން މަސައްކަތް ކުރިއެވެ. އޭރު އޭނާގެ މޫނަށް ހޫނު ނޭވާއެއް ތަކުރާރުކޮށް ބީހެމުން ދިޔައިރު އެއީ މީހެއްގެ ނޭވާލުމަކާއި ވައްތަރެވެ. ނައުރީންގެ ހަށިގަނޑަށް އަންނަން ފެށި ބަދަލުތަކުން މިވަނީ ކިހާވަރެއްގެ ކަމެއްކަން އޭނާއަށް އެނގުނެވެ. އޭރު ބޯމަތިން ފެންނަން ހުރި ނިކަގަހުގެ އަޅޯތަކުގައި އެކި ސިފަތަކަށް ތިބި ނުބައި ޝައިތޯނުން ނައުރީނާ ދިމާއަށް ބަލަން ތިބީ އެ އެއްޗެތީ ދަތްޕިލަތައް ފާޅުކޮށްގެންނެވެ. ނައުރީންގެ ހަށިގަނޑުގައި އަޅަމުންދިޔަ ވޭނަށް ކެތްނުވާ ހިސާބަށް ދިއުމުން އޭނާގެ ލޮލުން ކަރުނައިގެ އަސަރު ފާޅުވިއެވެ. ރޮއެ ހަޅޭއްލަވަން ފެށިއެވެ. ނަމަވެސް ގިނައިރުތަކެއް ނުވެ ނައުރީންގެ ގައިން ވަރު ދޫވެ ދެލޯ މެރިގެން ދިޔައެވެ.\nނައުރީންގެ އެސްފިޔަތައް ލެއްޕިގެން ދިޔައިރު އޭނާއަށް ފެންނަމުން ދިޔައީ އެތައް ހާސް ޝައިތޯނުންތަކެއް އެގަސްދަށަށް އެއްވަމުން ދިޔަތަނެވެ.\nއިނާ | 13 ނޮވެންބަރ 2017 - 10:58\nހާދަ ކުރޭ...މިބައި ޝާޒް....\nމަންޖެ | 13 ނޮވެންބަރ 2017 - 12:20\nމީ 31ވަނަ ބައި؟ ތަންކޮޅެއް އަވަހަށް އަޕް ކޮއްދީބަލަ ޝާޒްލީނޫ. . .\nޙިމާ | 13 ނޮވެންބަރ 2017 - 17:44\nޙިމާ | 13 ނޮވެންބަރ 2017 - 17:51\nޢެންމެފަހު އެޕިސޯޑް ގެ ފަހު ޕެރެގްރާފް އެކަނި އޭ އަޕް ވެފަ އޭނީ... ވވވވވވ. ކިޔާހިތުން މި އުޅެނީ\nޞިރާރު | 13 ނޮވެންބަރ 2017 - 18:07\nކޮބާ! މީގަ ނެރެއަނުން އާ ބައެއް. 30ވަނަ ބައިގެ ނިމުނު ތަންކޮޅު އެކަނި މިއޮތީ. ތިހެން ނަހަދާ މިހާ އިންތިޒާރު ކުރާއިރު.\nރީން | 13 ނޮވެންބަރ 2017 - 18:26\nމީ ރިޕީޓެއް ނުން\n%%%% | 13 ނޮވެންބަރ 2017 - 22:11\nމިވާހަކައިގެ ނަން ބަދަލު ކުރަން ފެނޭ!\nާކިޔުންތެރިޔާ | 13 ނޮވެންބަރ 2017 - 23:22\nފޫހި ވަރަށް މަންޝާގެ ބައި ނުގެނެސްދޭތީ.\nޙިމާ | 14 ނޮވެންބަރ 2017 - 01:57\nވވވވވވވވވވވވވވވ ރީތި. ޕްލީޒް ނެކްސްޓް ޕާޓް. ..\nނަރީ | 15 ނޮވެންބަރ 2017 - 13:05\nމިވާހަަކައަށް މަންޝާ ނުކިޔާ ނައުރީން ނޫނީ ސީމާ ކިޔަން ފެނޭ. އެދެމީހުންގެ ވާހަކަ މާގިނައިން އޮވޭ ވިއްޔަ.\nޭއައިން | 18 ނޮވެންބަރ 2017 - 23:38\nޥާނުވާ | 19 ނޮވެންބަރ 2017 - 23:19\nޥާހަކަ ނިމުނީ ބާ؟ ހާދަލަހޭ\nޙިޔަލަ | 20 ނޮވެންބަރ 2017 - 15:35\nކޮބާހޭ ކޮބާހޭ އަނެއބައި\nާއަލީޝާ | 22 ނޮވެންބަރ 2017 - 19:28\nާސަސާ | 24 ނޮވެންބަރ 2017 - 15:00\nހަސަންބެގެ ރޫޙު | 24 ނޮވެންބަރ 2017 - 18:49\nއަޅެ ފަހެ މިވާހަކަ އަޕް ނުކުރަނީތަ ނޫނީ ވާހަކާގެ ނަން ބަދަލު ކުރާތީތަ ލަސްވަނީ... މަހިތް އަރާ މަގޭ މަންޟާގެ ބަަަައި ނުގެނެސް ދެނީ ކީއްވެބާއޭ....ޟާޒްލީން އަވަސް ކޮށްބަލަ އެކޮއީ . ...............\nމަންޖެ | 25 ނޮވެންބަރ 2017 - 19:03\nވާހަކަ ނުލިޔެވެންޔާ ހުއްޓާލަން ވީނު. ވ ފޫހިވޭ ޝާޒުލީނު ގަނޑާ.\nލީން | 25 ނޮވެންބަރ 2017 - 21:25\nވަރަށް ރީތި..... 32 ވަނަ ބާއި ތަންކޮޅެެއް އަވަހާ އަޕް ކޮއްދީބަ ޕްލީޒް\nހީވާގޮތް | 27 ނޮވެންބަރ 2017 - 13:29\nމަށަށް ހީވަނީ ވާހަކައިގެ 2ވަނަ ސީޒަން ނިމުނީހެން. ދެން 3ވަނަ ބަޔަށް އިންތިޒާރުކޮށްލާ!\nއެމް. | 29 ނޮވެންބަރ 2017 - 14:45\nޝާޒް.. އަވަހަށް ވާހަކަ އަޕް ކޮށްދީބަލަ.. މިވާހަކައަށް އިންތިޒާރު ކޮށްކޮށް މިހާރު ވަރުބަލިވެއްޖެ 😔\nޟިރާރު | 29 ނޮވެންބަރ 2017 - 22:13\nކޮބާ ޝާޒްލީ ބަލީތަ އަނެއްކާ ވާހަކަ އަޕް ނުކުރަނީ؟ އިބްޒީމާ އަށް ގުޅަންވީތަ ފާލު ބަލަން ޝާޒްލީ އަށް ވީ ގޮތެއް ބަލަން.


Dhonbege uhmeedhu: mifaharu miee bodu thiladhunmatheege faharakah hedhun\nދޮންބެގެ އުއްމީދު: މިފަހަރު މިއީ ބޮޑު ތިލަދުންމަތީގެ ފަހަރަކަށް ހެދުން\n1975 ވަނަ އަހަރުގެ މާރޗް މަހުގެ3ވީ ހޯމަދުވަހު ހދ.ކުޅުދުއްފުށީ އަތަމާގެއަށް އުފަން އަބްދުލް ރަޝީދު އިބްރާހިމް(ދޮނޭ، ދޮންބެ) އަކީ މިއުޒިކާ ލަވައަށް ލޯބިކުރާ ކޮންމެ ދިވެއްސެއްގެ ވެސް އެކުވެރިއެކެވެ. އެންމެންގެ އެކުވެރި، އަދި މިދުވަސްކޮޅު އެންމެންގެ ދޫތަކުގައި ވާ އެއް ނަމަކީވެސް ދޮންބެގެ ނަމެެވެ. އެހެންކަމުން ދޮންބެގެ ހަޔާތާއި ގުޅޭގޮތުން އޭނާ ހިއްސާކުރި ބައެއް މަޢުލޫމާތުތައް، ދޮންބެގެ ލަވަތަކަށް ލޯބިކުރާ ތިޔަ ކިއުން ތެރިންނަށް ގެނެސްދެމެވެ.\nދޮންބެއަކީ ހދ.ކުޅުދުއްފުށީ އަތަމާގޭ އައިޝަތު ހަސަން (ވަށް ހަސަނު އައިސަ) އާއި އިބްރާހިމް އާދަމް (އައްބާސް އިބްރާހިމް) އަށް ލިބުނު އަށް ކުދިންގެ ތެރެއިން އެންމެ ހަގު ކުއްޖާއެވެ. މިދެމަފިރިންނަށް ޖުމްލަ އަށް ކުދިން ލިބުނު ނަމަވެސް އެއާއިލާގައި މިހާރު ދުނިޔޭގައި ތިބީ ދޮންބެ އާއިއެކު ހަތް މީހުންނެވެ. ދޮންބެ ބުނާގޮތުން އާއިލާގެ އެންމެ ހަގު މީހާކަމަށް ވުމުގެ ސަބަބުން އާއިލާގެ އެހެން ހުރިހާ މެމްބަރުން ވެސް އެންމެ ލޯބިވާ މީހަކީ ދޮންބެއެވެ.\nއެންމެން ވެސް ޤަބޫލު ކުރާފަދައިން ދޮންބެއަކީ ވަރަށް ހާއްސަ ތަފާތު ސިފަތަކެއް ލިބިފައިވާ މީހެކެވެ. ދޮންބެގެ ހިތުގެ އަލިކަމެވެ. ދޮންބެގެ ހުންނަ ހިތްތެޔޮ މަޖާމިޒާޖެވެ. ބޮޑުތިލަދުންމަތީގެ ހާއްސަ އެއްސިފަ ކަމަށް ވާ އެންމެން ހެއްވާލާފަދަ ހާޒިރު ޖަވާބު ދިނުމަކީ، ދޮންބެގެ ހާއްސަ ސިފައެކެވެ. މީގެ އިތުރަށް ވެސް އެހެން އެންމެންނާ ދޮންބެ ތަފާތު ކުރުވާ އެންމެ ބޮޑު އެއް ކަމަކީ ދޮންބެގެ ލޮލުގެ ފެނުމެވެ.\nދޮންބެ ބުނާ ގޮތުން އޭނާގެ އުމުރުން ތޭރަ ވަރަކަށް އަހަރު ފުރެންދެން އޭނަގެ ވައަތު ލޮލަށް ބަރާބަރަށް ފެނެއެވެ. އަދި ދޮންބެ އުފެދުމުގައި ވެސް ނުފެންނަ ކަނައަތު ލޮލަށް ފަރުވާކުރުމަށް ދޮންބެގެ މައިން ބަފައިން އެތަށް މަސައްކަތް ތަކެއް ކުރިއެވެ. އެގޮތުން އުމުރުން ނުވަ އަހަރުގައި ސްރީލަންކާއަށް ފުރަތަމަ ދަތުރު ކުރެވުނުކަމަށް ދޮންބެ ބުންޏެވެ. ނަމަވެސް އެދަތުރުން ވެސް މާބޮޑު ކުރިއެރުމެއް ލިބިފައެއް ނުވެއެވެ. މިގޮތުން ލޮލަށް ފަރުވާކުރުމަށް ކުރެވުނު އެކިއެކި މަސައްކަތް ތަކުގެ ތެރެއިން، ކުރީގެ ސެންޓްރަލް ހޮސްޕިޓަލުގެ ޑޮކްޓަރެއް ގެ އިރުޝާދާއި އެކު ބޭނުން ކުރެވުނު ބޭހެއްގެ ސަބަބުން ދޮންބެގެ ދެލޮލުގެ ފެނުން ވެސް އުމުރަށް ގެއްލިގެން ދިޔައެވެ. ކުރިއެރުމެއް ނުލިބުނު ނަމަވެސް އޭގެ ފަހުންވެސް ފަރުވާއަށް އެކި އެކި ކަންކަން ކުރެވުނެވެ.\nދޮންބެ ބުނާގޮތުން އޭނާ ލަވަކިއުމާއި މިއުޒިކަށް ޝައުޤުވެރި ވީ އުމުރުން ހައަހަރުން ފެށިގެންނެވެ. ސަބަބަކަށް ވީ ދޮންބެގެ ކުޑައްތަ( ދޮންބެގެ ދޮއްޓަށް އެއާއިލާގައި ހުރި މެމްބަރު) ދޮންބެ ނިންދެވުމަށް ކިޔާދޭ ލަވަތަކެވެ. ދޮންބެ މަޢުލޫމާތު ދިންގޮތުގައި ކުޑައްތަ އަކީ އެދުވަސްވަރު ރަށުގައި ބަނޑިޔާޖެހުމުގައި ހަރަކާތްތެރިވި ފަރާތެކެވެ. އެދުވަސް ވަރުން ފެށިގެން ޝަޢުޤުވެރިކަން އުފެދުން ލަވައާއި މިއުޒިކުގެ ދާއިރާ ފިޔަވާ ދޮންބެ އެންމެ ކުރާހިތްވާ ކަމަކީ އިމާމުވެ ނަމާދު ކުރުމާއި މީހުން ވަޅުލުން ކަމަށް ދޮންބެ ބުނެއެވެ. އެގޮތުން އުމުރުން 18 އަހަރުގައި ލަންކާއަށް ކުރި ދެވަނަ ދަތުރުގައި ލަންކާގައި ހުރި ރާއްޖޭގެ އެމްބަސީގެ ތެރޭ، އޭރުގެ ރައީސުލް ޖުމްހޫރިއްޔާ އަލްއުސްތާޒް މަޢުމޫން ޢަބްދުލް ޤައްޔޫމާއި ބައެއް ވަޒީރުން ގެ ކުރިފުޅުމަތީ އިމާމުވެ ޢަސުރު ނަމާދު ކުރިކަން ދޮންބެ ފާހަގަ ކުރަނީ ފަހުރުވެރިކަމާއި އެކުއެވެ. ދޮންބެވަނީ ޤުރުއާނުންވެސް ބޮޑުބައެއް ހިތު ދަސްކޮށްފައި އެވެ.\nދޮންބެ ޤަބޫލުކުރާ ގޮތުގައި ލަވަަ އާއި މިއުޒިކުގެ ދާއިރާއިން ދޮންބެއަށް ލިބުނު އެންމެބޮޑު ކާމިއާބީއަކީ މާޕާއިން އިންތިޒާމު ކޮށްގެން ކުޅުދުއްފުށީގައި ބޭއްވި ލަވަ މުބާރާތަކުން އެއްވަނަ ލިބުމެވެ. މީގެ އިތުރަށް ވެސް ނައިފަރު ދޮހޮއްކޮ އެވޯޑުގެ ނަމުގައި ބޭއްވި ލަވަމުބާރާތެއްގައި ވެސް ދޮންބެ ވަނީ ލަވަކިޔާފައެވެ. ނަމަވެސް ދޮންބެއަށް މިދާއިރާއިން ލިބުނު އެންމެ ބޮޑު ކުރިއެރުން ކަމަށް ދޮންބެ ޤަބޫލު ކުރަނީ މިހާރު އެމްއެންބީސީން ކުރިއަށް ގެންދާ ހެއަރ ކެއަރ ވޮއިސް އޮފް މޯލްޑިވްސް އެވެ. ލަވަކިއުމުގެ ރޮނގުން މިހާތަނަށް ދޮންބެއަށް ނޭނގިވާ އެތަކެއް ޢިލްމެއް އެޝޯގެ ތެރެއިން ދޮންބެގެ ކޯޗު ހުސެއިން އަލީގެ ފަރާތުން ލިބިގެން ހިނގައްޖެކަމަށް ދޮންބެ ބުނެއެވެ. ދޮންބެ ޤަބޫލުކުރާ ގޮތުގައި ލަވަކިއުން އުނގަންނައި ދިނުމަށް ހުސެން އަލީ ފަދަ ދެވަނަ މީހަކު ރާއްޖޭގައި އަދި ނެތެވެ. މީގެ އިތުރުން މިދާއިރާއިން ދޮންބެ އެންމެ ފާހަގަ ކުރާ ނަންތަކަކީ ދޮންބެގެ ކީބޯޑު ޓީޗަރުންކަމަށް ވާ އަސްލަމް ސަރ އާއި އިމާދު ސަރ އެވެ.\nއަމިއްލައަށް އިންސްޓްރޫމެންޓެއް ކުޅެމުން ލަވަކިއުމީ ހުރިހާ ހިއްސު ސަލާމަތުން ހުންނަ މީހަކަށް ވެސް ގިނަފަހަރަށް އުނދަގޫ ކަމެކެވެ. ނަމަވެސް ލޮލުގެ ފެނުމުގެ ނަސީބު ލިބިފައި ނެތް ދޮންބެގެ ކުޅަދާނަކަމާއިމެދު، ދޮންބެ އަމިއްލައަށް ކީބޯޑުކުޅުމަށް ފަހު ހުށައަޅާދީފައިވާ ލަވަތައް ދެކިފައި ތިބި ތިލަދުންމަތީގެ އެއްވެސް ރައްޔިތަކު ގައިމުވެސް ޝައްކެއް ނުކުރާނެއެވެ. ދޮންބެގެ އުފަންރަށް ކުޅުދުއްފުށީގައި މިހާތަނަށް އުފެދުނު އެއްވެސް މިއުޒިކު ބޭންޑެއް ދޮންބެގެ ހިދުމަތާއިނުލާ ކުރިއަށް ގޮސްފައި ނުވާކަން ފާހަގަ ކޮއްލެވެއެވެ.\nފުރަތަމަ ދަރިއަކު ލިބުނު ދުވަހަކީ އެއްމެ އުފާވި ދުވަސް ކަމަށާއި ބައްޕަ ނިޔާވި ދުވަހަކީ އެއްމެ ދެރަވި ދުވަސް ކަމަށް ބުނާ ދޮންބެ މުޅި މި ބޮޑު ތިލަދުންމަތި ފަހުރުވެރި ވާފަދަ ވަނައަކާއި އެކު ކުޅުދުއްފުއްޓަށް އެނބުރި އައުމުގެ އަޒުމުގައި ހުރި އިރު އެކަމަށް ދޮންބެ އަންނަނީ އޭނާގެ ކޯޗާއިއެކު އެންމެ ފަހުގެ ތައްޔާރީތައް ވަމުން ނެވެ. އަދި ޝޯ ނިމުނުކަމަށް ވީނަމަވެސް ދޮންބެގެ އަޑު ދޮންބެގެ ހުރިހާ ސަޕޯޓަރުންނަށް އިވި އިވި ހުންނާނެ ކަމުގެ ޔަޤީންކަން ދޮންބެ ދެއެވެ.\nއެންމެ ފަހު ބަހަކަށްވެސް ހެއަރ ކެއަރ ވޮއިސް އޮފް މޯލްޑިވްސް ގެ އެންމެ މޮޅު ދެ ބައިވެރިންގެ ތެރޭގައި ހިމެނުމުގެ ފުރުސަތު ދޮންބެއަށް ހޯދައިދިން ދޮންބެގެ ސަޕޯޓަރުންނަށް ދޮންބެ ހިތުގެ އަޑިން ޝުކުރު ދެންނެވި އެވެ. ދޮންބެގެ ބަހުން ނަމަ “މިފަހަރަކީ މިއީ ބޮޑު ތިލަދުންމަތީގެ” ފަހަރެކެވެެ.\nބީއެމްއެލް ކުޅުދުއްފުށީ ބްރާންޗުގެ އާ އިމާރާތެއް އަޅަނީ\nނޮޅިވަރަމުން ގޯތި ދިނުން މަޑުޖައްސާލުމަށް ވަގުތީ އަމުރެއް ނެރެފި\nނަޝީދު އެންޑް ކޯ އުތުރު ގޮތްޕަށް ދެ މުވައްޒަފުން ހޯދަނީ\nތަކަންދޫ ސިއްހީ މަރުކަޒުގައި ލެބޯޓަރީގެ ހިދުމަތް ފަށައިފި\nކުޅުދުއްފުށީ އެއާޕޯޓުގައި ނުނެގި ހުރި ދެ ގޯތި ތަޅާލައިފި


Pogba ge deal gai Bale ves himanaifi\nޕޮގްބާގެ ޑީލްގައި ބޭލް ވެސް ހިމަނައިފި\nޕައުލް ޕޮގްބާ ގެނައުމަށް ރެއާލް މެޑްރިޑުން ކުރަމުން އަންނަ މަސައްކަތުގައި، ޓްރާންސްފާ ފީގެ އިތުރުން ރެއާލްގެ ވޭލްސް ފޯވަޑް ގެރެތު ބޭލްވެސް މެންޗެސްޓާ ޔުނައިޓަޑަށް ދޫކޮށްލަން ރެއާލުން ހުށަހަޅައިފި އެވެ.\nއާ ސީޒަންގެ ޓްރާންސްފާގައި، ރެއާލްގެ ކޯޗް ޒައިނުއްދީން ޒިދާންގެ ލިސްޓްގެ އެންމެ ކުރީގައި ހިމެނެނީ ޕޮގްބާ ނަމަވެ. ޕޮގްބާ ވިއްކާލަން ޔުނައިޓަޑުން އެއްވެސް ގޮތަކަށް ބޭނުމެއް ނުވެ އެވެ.\nރެއާލުން ރަސްމީކޮށް ހުށަހެޅުމުން، ޔުނައިޓަޑުން ކިޔާފައި ވަނީ 150 މިލިއަން ޔޫރޯގެ ބޮޑު އަގެކެވެ. އެވަރުގެ ބޮޑު އަގެއް ދޭކަށް ރެއާލުން ބޭނުމެއް ނުވެ އެވެ. ރެއާލުން މިހާރު ހުށަހަޅާފައި ވަނީ 120 މިލިއަން ޔޫރޯ އާއެކު ގެރެތު ބޭލްވެސް ޔުނައިޓަޑަށް ދޫކޮށްލުމަށެވެ.\nއަންނަ މަހު 30 އަހަރު ފުރޭ ބޭލް ނުގެނައުމަށް، ޔުނައިޓަޑްގެ ކުރީގެ ކެޕްޓަން ވޭން ރޫނީ ވަނީ މީގެ ކުރިން ޔުނައިޓަޑަށް ލާފާ ދީފަ އެވެ. ޒިދާންގެ ޕްލޭންގައި ބޭލް ހިމަނާފައެއް ނުވެ އެވެ. އެހެންވެސް އޭނާއަށް ވެސް ގޮތެއް ހޯދަން ރެއާލްއަށް ވަނީ ޖެހިފަ އެވެ.\nޕޮގްބާ ނުގެނެވިއްޖެނަމަ، ބަދަލުގައި އަޔެކްސްގެ މިޑްފީލްޑަރު ޑޮނީ ވެންޑަބީކް ގެނައުމަށް ޕްލޭން ބީ ގެ ގޮތުގައި ރެއާލްއިން ވަނީ ތައްޔާރު ވެފަ އެވެ.\nޓޮޓެންހަމްގެ ޑެންމާކުގެ މިޑްފީލްޑް ކްރިސްޓިއަން އެރިކްސަން ގެނައުމަށް މީގެ ކުރިން ރެއާލުން މަސައކްތް ކުރި އެވެ. މެޑްރިޑުން ދިރިއުޅެން ގެއް ހޯދުމުގެ މަސައްކަތް އޭނާގެ އާއިލާއިން ފަށާފައިވާ ކަމަށް ޑެންމާކުގެ މީޑިއާތަކުން ޚަބަރު ފެތުރި އެވެ. މީޑިއާއިން އެކަން ގުޅުވީ، އޭނާ ރެއާލްއަށް ބަދަލުވާން އުޅޭ ކަމަށް ބުނެ އެވެ.\nމެންޗެސްޓާ ޔުނައިޓެޑް ރެއާލް މެޑްރިޑް


އަޅުކަން ކުރާއިރަށް އެދޭހައި ކަމެއް ޙާޞިލުވާކަށް ނުޖެހޭނެ - އެއީ ފައިސާ ދޭއިރަށް މުދާ ގަންނަން ލިބޭ އުޞޫލުން ހިނގާ ކަމެއް ނޫން!: މުފްތީ މެންކް\nއަޅުކަން ކުރުމަކީ އެމީހަކު އެދޭ ކޮންމެ ކަމެއް ﷲ ތައާލާ ހަމަ ވަގުތުން ފުއްދަވައި ދެއްވެވުން ލާޒިމުކުރާ ކަމެއް ނޫނެވެ. އަޅުކަން ކުރުމަކީ އެއަށްވުރެ މާ މަތިވެރިކަމެކެވެ. އަޅުކަން ކުރުމުގެ ބޭނުމަކީ ﷲ ތަޢާލާ ޢާއި ތިމާ އާއި ދެމެދުގައި ގުޅުން އުފެއްދުމާއި އެގުޅުން އިތުރަށް ބަދަހިކުރުމެވެ. ވީމާ ތިބާ ޙާޞީލުކުރަން ބޭނުންވާ ކަންކަމާއި ތިބާ ކުރާ އަޅުކަމާއި ނުގުޅުވާށެވެ.\nﷲ ތަޢާލާ އާއި ތިބާ އާއި އޮންނަ ގުޅުން ހާމަވެގެންދާނީ ތިބާ ކޮންމެ ދުވަހަކު ﷲ ތަޢާލާ އާއި ކުރާ މުޢާމަލާތުތަކުންނެވެ. އެ މުޢާމަލާތުތައް ފުރިހަމަ ނަމަ ތިބާގެ ބޭނުންތައް ދާނީ ފުދެމުންކަން ޔަޤީނެވެ. އަދިވެސް ވިސްނައިލަން ޖެހޭ ކަމެއް އެބަ އޮތެވެ. އެއީ ތިބާ ﷲ ތަޢާލާއަށް އަޅުކަން ކުރަންވީ ހަމައެކަނި ތިބާ އެދޭ ކަމެއް ޙާޞިލުކުރަން ބޭނުންވުމަކުން ނޫނެވެ. ކޮންމެ ދުވަހަކުވެސް އަޅުކަން ކުރަން ޖެހޭނެއެވެ. އެކަން ކުރުންމަތީގައި ދެމިހުރެގެން ކަންކަމަށް އެދޭށެވެ.\nނަމަވެސް ބައެއް މީހުންނަށް ޤަބޫލުކުރެވިފައި އޮންނަނީ މިއުޅެނީ ޑޮލަރު ހިފައިގެން ނުވަތަ ކޭޝްކާޑު ހިފައިގެން ފިހާރައަކަށްވަދެ ވިޔަފާރި ކުރަން ކަމަށެވެ. ފައިސާ ދިނުމުން މުދައު ވަގުތުން ދޭންޖެހޭ އުޞޫލުން އަޅުކަން ހަމަ ކުރާއިރަށް ބޭނުންވެގެން އެދޭހައި ކަމެއް ފުދެން ޖެހޭނެ ކަމަށެވެ.\nމި ނުބައި ވިސްނުން އަވަހަށް ދޫކޮށްލާށެވެ! ކުރާ ކޮންމެ ދުޢާއެއް އިޖާބަ ކުރައްވަވާ ޙާލަތަށްވެސް ދެވޭނެއެވެ. ނަމަވެސް އެހިސާބަށް ކުރިއަށް ދެވޭނީ ލައްކަ ގިނަ މަސައްކަތްކޮށްގެންނެވެ. ހާދައި ބޮޑަކަށް އިޚްލާޞްތެރިވެގެންނެވެ. ހިތުގެ ތަޤްވާވެރިކަން ހާދަހައި ވަރުގަދަ ކުރެވިގެންނެވެ! ވީމާ އެކަންކަމަށް ގަދައަޅައި މަސައްކަތްކުރުންމަތީގައި ދެމިހުންނަ މީހާގެ ބޭނުންތައް އަބަދުވެސް ދާނީ ފުދެމުންނެވެ.\nހުކުރު ދުވަހު ދުޢާ ނުކުރުމަކީ ރަނުގެ ފުރުޞަތެއް ނަގައިލުން! މިއަދު އަހަރެން ކުރި ދުޢާ!: މުފްތީ މެންކް\nކުށެއް ކުރެވިއްޖެ ނަމަ އަމިއްލަ ނަފްސް ދެކެ ރުޅިއައުމެއް ނެތެވެ! މުސްތަޤްބަލުގެ އަލިގަދަކޮށް މާޒީ ގެއްލުވައިލާށެވެ!: މުފްތީ މެންކް\nނިޔަފަތީގަ ކުލަޖެއްސުމާ ބޯ ޑައީކުރުން އިސްލާމް ދީނުގަ ހުރުމަށްވުރެ މުހިންމު ކަމަކަށް ހަދަނީ ހެއްޔެވެ؟: މުފްތީ މެންކް\nއަޅުކަމާ ޢާއިލީ މަސްއޫލިއްޔަތު އަދާކުރުމަކީ އާމްދަނީ އިތުރުކުރަން ޤްރުބާން ނުކުރެވޭނެ2ކަންތައް!: މުފްތީ މެންކް\nލަދުގަންނަންވީ އާދައިގެ ދިރިއުޅުމެއް އުޅޭތީ މީހަކު ބުނެފާނެ ބަހަކަށް ނޫނެވެ! ލަދުގަންނަންވީ ސަލާން ޖެހުމަށާ ދަރަނިވެރިވުމަށެވެ!: މުފްތީ މެންކް\nގިނަ މީހުން ރިޒްޤް ބަންދުކޮށް ބަލިވަނީ އަމިއްލައަށެވެ!: މުފްތީ މެންކް


Breaking News: Covid-19: France In Ithuru 1,053 Meehaku Maruvejje - Vaguthu\nކޮވިޑް-19: ފްރާންސުން އިތުރު 1،053 މީހަކު މަރުވެއްޖެ\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް-19 ޖެހިގެން ފްރާންސުން އިތުރު 1،053 މީހަކު މަރުވެއްޖެއެވެ.\nއެގައުމުން މިހާތަނަށް 7،560 މީހުން ވަނީ މި ބަލީގައި މަރުވެފައެވެ. އަދި އެގައުމުން މި ބައްޔަށް 7،788 މީހުން ފައްސި (ޕޮޒިޓިވް) ވެފައިވާއިރު މުޅި ޖުމްލަ އެގައުމުން މި ބައްޔަށް 89،953 މީހަކު ވަނީ ފައްސިވެފައެވެ. ފާއިތުވި ތިން ދުވަހު ފްރާންސުން މި ބައްޔަށް ފައްސިވެފައިވާ މީހުންގެ އަދަދު ދަށްވި ނަމަވެސް އަނެއްކާވެސް މި ބައްޔަށް އެގައުމުން މީހުން ފައްސިވާ މީހުން މިވަނީ ވަރަށް ބޮޑުތަން އިތުރުވެފައެވެ.\nކޮވިޑް-19 ޖެހުނު މީހުންގެ ތެރެއިން 15،438 މީހުން ފްރާންސުން ރަނގަޅުވެފައިވާއިރު 6،838 މީހުންގެ ހާލަތު ސީރިއަސްއެވެ. ފްރާންސުން ފާއިތުވި 24 ގަޑިއިރުގެ ތެރޭގައި 1،053 މީހަކު މަރުވެފައިވާ ކަމަށް ރިޕޯޓުކުރި ނަމަވެސް މީގެތެރެއިން 612 މީހުންނަކީ އެކި ދުވަސްމަތިން ނާސިން ހޯމް ތަކުގައި މަރުވެފައިވާ މީހުންނެވެ. އެހެންކަމުން 24 ގަޑިއިރުގެ ތެރޭގައި މަރުވެފައި ވަނީ 441 މީހުންނެވެ. މިއީ މީގެ ކުރީ ދުވަހާއި އަޅާ ބަލާއިރު ވަރަށް ބޮޑުތަން ދަށް އަދަދެކެވެ. އޭގެކުރީ ދުވަހު ނާސިން ހޯމްތަކުގައި 588 މީހުން މަރުވިއެވެ. އެ އަދަދާއި އެކު އެ ދުވަހުވެސް ފަރާންސުން ޖުމްލަ މި ބަލީގައި މަރުވި މީހުންގެ އަދަދު 1،120 އަށް އެރިއެވެ.\nނާސިން ހޯމްތަކުގައި މަރުވި މީހުންގެ އަދަދާއި އެކު މި މަހުގެ ދެވަނަ ދުވަހުގައި ފްރާންސުން ކޮވިޑް-19 އާ ގުޅިގެން މަރުވި މީހުންގެ އަދަދު 1،355 އަށް ވަނީ އަރާފައެެވެ. މީގެ ތިން ދުވަސް ކުރިން ނާސިން ހޯމްތަކުގައި މަރުވި މީހުންގެ އަދަދުތައް އެގައުމުން ހާމަކުރަން ފެށީ ވަރަށް ބޮޑަށް އެގައުމުގެ މީޑިއާތަކުގެ ފާޑުކިޔުންތައް އަމާޒުވުމުންނެވެ. މީޑިއާތަކުން ވަނީ މަރުވި މީހުންގެ އަސްލު އަދަދު ސަރުކާރަށް ނޭނގޭ ކަމަށެވެ. އަދި ސަރުކާރުން ބުނާ އަދަދުތައް ދިމާ ނުވާ ކަމަށްވެސް މީޑިއާތަކުން ހާމަކުރިއެވެ.\nފްރާންސުން މީގެކުރިން ބުނެފައިވަނީ ނާސިން ހޯމްތަކުގައި މަރުވި އެތައް ހާސް ބަޔަކު މަރުވި ސަބަބަކީ ކޮވިޑް-19 ކަމަށްވާ ނަމަ އެކަން ހާމަކުރަމުން ގެންދާނެ ކަމަށެވެ. މިހާތަނަށް ހާމަކޮށްފައިވާ ގޮތުގައި ނާސިން ހޯމްތަކުގައި ކޮވިޑް-19 ޖެހިގެން 1،600 އަށްވުރެ ގިނަ މީހުން ވަނީ މަރުވެފައެވެ.


ފަތުވާ: ދެމަފިރިން ގުޅުވުމަށް ސިޙުރުހެދުން – DhiSalafiyyah\nފަތުވާ: ދެމަފިރިން ގުޅުވުމަށް ސިޙުރުހެދުން\n06/01/2013 އީމާންކަން, ޢަޤީދާއާއި ފިރުޤާތައް, ޢިލްމުވެރިންގެ ފަތުވާދިސަލަފިއްޔާ\n(ސ 74) ދެމަފިރިން ގުޅުވުމަށްޓަކައި ސިޙުރުހެދުމުގެ ޙުކުމަކީ ކޮބާ ހެއްޔެވެ؟\nމިއީ ޙަރާމްވެގެންވާކަމެކެވެ. އަދި [މިފަދައިން ކަންކުރުމަށް]ހުއްދަވެގެން ނުވެއެވެ. މިއަށް ކިޔަނީ عَطْف އެވެ. [ދިވެހިބަހުންނަމަ: އިސްތިރިއެވެ.]\nއަދި ދެމަފިރިން ދުރުކުރުވުމަށް ހަދާ އެއްޗަށް ކިޔަނީ صَرْف އެވެ. [ދިވެހިބަހުންނަމަ: ވަރިތޮޅިއެވެ.] އެއީވެސް ޙަރާމްކަމެކެވެ. އަދި ކުފުރަކަށާއި އަދި ޝިރުކަކަށް އެކަންވެދާނެއެވެ. ﷲ ތަޢާލާ ވަޙީކުރެއްވިއެވެ.\n﴿…وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ فَيَتَعَلَّمُونَ مِنْهُمَا مَا يُفَرِّقُونَ بِهِ بَيْنَ الْمَرْءِ وَزَوْجِهِ وَمَا هُم بِضَارِّينَ بِهِ مِنْ أَحَدٍ إِلَّا بِإِذْنِ اللَّـهِ وَيَتَعَلَّمُونَ مَا يَضُرُّهُمْ وَلَا يَنفَعُهُمْ وَلَقَدْ عَلِمُوا لَمَنِ اشْتَرَاهُ مَا لَهُ فِي الْآخِرَةِ مِنْ خَلَاقٍ… ﴾ [ سورة البقرة ١٠٢]\nމާނައީ: “… ތިމަންމެން ވާކަން ކަށަވަރީ އިމްތިހާނެއް ކަމުގައޭ، ފަހެ (އެ ދަސްކޮށްގެން) ކާފަރުނުވާށޭ ވިދާޅުވެ (ނަޞޭޙަތްދެއްވުމަށް ފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވައެވެ. ފަހެ، މީހާޔާއި އެމީހާގެ އަނބިމީހާޔާ ދެމެދު ދުރުކޮށް ވަކިކުރާނޭގޮތް އެ ދެ މަލާއިކަތުންގެ ކިބައިން އެއުރެން އުނގެނި އުޅުނެވެ. الله ގެ އިޛުނަފުޅާލައިގެން މެނުވީ، އެއްވެސް މީހަކަށް އެއިން ގެއްލުމެއް ދެނިވި ބަޔަކު ކަމުގައި އެބައިމީހުން ނުވެއެވެ. އެބައިމީހުން އެ އުނގެނެނީ އެބައިމީޙުންނަށް ގެއްލުންދޭ، އަދި އެބައިމީޙުންނަށް މަންފާއެއް ނުކުރާ ކަންތަކެވެ. ހަމަކަށަވަރުން، އެތަކެތި ބަލާގަތް މީހަކަށް އާޚިރަތުގައި އެއްވެސް މިންވަރެއް ނެތްކަން، އެބައިމީހުންނަށް ކަށަވަރުކޮށް އެނގިފައިވެއެވެ…”\nفتاوى أركان الإسلام / ص: ١٥٣/ طبعة: دار الثريا للنشر


Job Center ifthithaahu kohffi - One Online\nޖޮބް ސެންޓަރު އިފްތިތާހުކުރުމުގެ ރަސްމިއްޔާތުގެ ތެރެ\nޖޮބް ސެންޓަރު އިފްތިތާހުކޮށްފި\nސަރުކާރުގެ ސްޓްރެޓިޖިކް އެކްޝަން ޕްލޭންގެ އެއް އަމާޒު ކަމުގައިވާ ދިވެހިންނަށް ވަޒީފާގެ ފުރުސަތު ފަހިކޮށްދިނުމުގެ ލަނޑުދަނޑިއަށް ވާސިލް ވުމުގެ ގޮތުން އިކޮނޮމިސް މިނިސްޓްރީގެ އިސްނެންގެވުމުގެ މަތިން ތައްޔާރުކޮށްފައިވާ ޖޮބް ސެންޓަރު އިފްތިތާހުކޮށްފިއެވެ.\nމިއަދު ހެނދުނު ޖޮބް ސެންޓަރު އިފްތިތާހު ކުރުމަށް ބޭއްވި ރަސްމިއްޔާތު ޝަރަފުވެރިކޮށްދެއްވައި، ޖޮބް ސެންޓަރު އިފްތިތާހުކޮށްދެއްވީ ހަޔާ އެޑިއުކޭޝަން މިނިސްޓަރު ޑރ. އިބްރާހީމް ހަސަން އެވެ. މި ރަސްމިއްޔާތުގައި ހަޔާ އެޑިއުކޭޝަން މިނިސްޓަރާއި އިކޮނޮމިކް މިިސްޓަރުގެ އިތުރުން މަޖިލީހުގެ ރައީސް މުހައްމަދު ނަޝީދުވެސް ބައިވެރިވެވަޑައިގެންނެވި އެވެ.\nމިއަދު އިފްތިތާހު ކުރީ ޖޮބް ސެންޓަރުގެ އޮންލައިން ޕޯޓަލް އެވެ. އެއީ jobcenter.mv އެވެ. މި ޕޯޓަލް އަކީ ރާއްޖެއިން ލިބެން ހުރި މަސައްކަތްތަކާއި، ހުރި ވަޒީފާގެ ފުރުސަތު އެއް ތަނަކުން ހޯދަން ފަސޭހަ ޕޯޓަލްއެކެވެ. މީގެ އިތުރުން ސަރުކާރުން ދިނުމަށް މަސައްކަތް ކުރާ ޖޮބް ސީކާ އެލަވަންސް ލިބޭނެ ބަޔަކު ކަނޑައެޅުމަށް މި ޕޯޓަލް ބޭނުން ކުރާނެ ކަމަށް އިކޮނޮމިކް މިނިސްޓްރީން ބުނެއެވެ.\nމީގެ އިތުރުން ޖޮބް ސެންޓަރު ޕޯޓަލުން ލިބޭ ހިދުމަތްތައް ފިޒިކަލް ކޮށް ހޯދުމަށް ބިޒްނަސް ސެންޓަރ ކޯޕަރޭޝަންގެ ފަރާތުން ރާއްޖޭގައި ހިންގާ ހުރިހާ ބިޒްނަސް ސެންޓަރަކުން ލިބޭނެ އިންތިޒާމް ހަމަޖެއްސުމަށް މަސައްކަތް ކުރަމުން އަންނަ ކަމަށް މި ރަސްމިއްޔާތުގައި އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވިއެވެ. އަދި މިނިސްޓްރީގެ އަމާޒަކީ މި ހިދުމަތް ރާއްޖޭގެ ހުރިހާ ރަށު ކައުންސިލްތަކުން ދިނުން ކަމަށާއި އެކަމަށް މަސައްކަތް ކުރަމުން އަންނަ ކަމަށް މިނިސްޓަރު ވިދާޅުވިއެވެ.\nމި ޕޯޓަލް އިފްތިތާހު ކުރެވުމާއެކު ދެން ރާއްޖެއަށް ގެންނަ ކޮންމެ ބިދޭސީ މަސައްކަތްތެރިއެއް މި ޕޯޓަލްއަށް ރަޖިސްޓްރީ ވާން ޖެހޭނެ ކަމަށް މިނިސްޓްރީން މައުލޫމާތު ދެއެވެ. އަދި ބިދޭސީ މަސައްކަތްތެރިއެއް ރާއްޖެއަށް ވަޒީފާއަށް ގެނެވޭނީ ޕޯޓަލްގައި ރަޖިސްޓްރީ ކުރުމުގެ އިތުރުން އޭނާގެ ވަޒީފާ ޕޯޓަލްގައި އިއުލާނު ކުރުމަށް ފަހު ކަމަށް ވެސް މިނިސްޓްރީން ބުނެއެވެ.\nމުސްތަގުބަލުގައި މި ޕޯޓަލް ވަރުގަދަކޮށް އިތުރު އެތައް ކަމެއް ތައާރަފު ކުރާނެ ކަމަށް މިނިސްޓްރީން މައުލޫމާތު ދިނެވެ. އެގޮތުން މި ޖޮބް ސެންޓަރ ޕޯޓަލަށް ހާއްސަ މޯބައިލް އެޕްލިކޭޝަނެއް ތައާރަފު ކުރާނެ ކަމަށާއި ވީޑިއޯގެ ޒަރިއްޔާއިން އިންޓަވިއު ކުރުމުގެ ހިދުމަތާއި، ވަޒީފާ ހޯދާ ފަރާތްތަކަށް އޮންލައިން ކޮށް އެހީތެރިކަން ފޯރުކޮށްދީ ތަމްރީނު ދެވޭނެ ނިޒާމެއް ގާއިމް ކުރާނެ ކަމަށް ވެސް މިނިސްޓްރީން މައުލޫމާތު ދެއެވެ.\nގުޅޭ ޓެގު ޑރ. އިބްރާހީމް ޙަސަން މިނިސްޓްރީ އޮފް އިކޮނޮމިކް ޑިވެލޮޕްމަންޓް މިނިސްޓަރު ފައްޔާޒް އިސްމާއިލް ވަޒީފާގެ ފުރުސަތުތައް ސަރުކާރު


Hinnavaru gai beyvvi Eid Show ge thereyn hamanujehun hingaifi\nޅ. ހިންނަވަރު ބަނދަރު ސަރަހައްދު: އެ ރަށުގައި ބޭއްވި އީދު ޝޯގެ ތެރެއިން ބައެއް މީހުންގެ މެދުގައި ހަމަނުޖެހުން ހިންގި --\nޅ. ހިންނަވަރުގައި ރޭ ބޭއްވި އީދު ޝޯގެ ތެރެއިން ހަމަނުޖެހުން ހިންގައިފި އެވެ.\nފުލުހުންގެ މީޑިއާ އޮފިޝަލް މިއަދު ވިދާޅުވީ ހިންނަވަރުގައި ރޭ ބޭއްވި ޝޯ ބަލަން ގޮސް ތިބި މީހުންގެ ތެރެއިން ދެ ރަށެއްގެ ބައެއްގެ މެދުގައި ޒުވާބުކޮށް ހަމަނުޖެހުން ހިންގާފައިވާ ކަމަށެވެ. އެނގިފައިވާ ގޮތުގައި އެއީ ޅ. ހިންނަވަރުގެ ބައެއް މީހުންނާއި ޅ. ނައިފަރުގެ ބައެއް މީހުންގެ މެދުގައި މައްސަލަ ހޫނުވެ ހިނގި ހަމަނެޖުހުމެކެވެ.\nއެކަމުގެ މައުލޫމާތު ރޭ 12:18 ހާއިރު ފުލުހުންނަށް ލިބިގެން އެ ރަށުގައި ތިބި ފުލުހުން ޝޯ ބޭއްވި ސަރަހައްދަށް ގޮސް ހަމަނުޖެހުން ކޮންޓްރޯލްކޮށް، އެ ސަރަހައްދުން މީހުން ފޮނުވާލާފައިވާ ކަމަށް ފުލުހުން ބުންޏެވެ. އެ މައްސަލާގައި އެއްވެސް މީހަކު ހައްޔަރުކޮށްފައެއް ނުވެ އެވެ.\nމި އަހަރުގެ އަޟްހާ އީދު ފާހަގަކުރުމުގައި ރާއްޖޭގެ ހުރިހާ ސަރަހައްދުގައި ވެސް އެކި ހަރަކާތްތައް ދަނީ ބާއްވަމުން އެ ހަރަކާތްތަކުގެ ތެރޭގައި ބައެއް މީހުން ހިތްހަމަނުޖެހޭ ކަންކަން ވެސް ވަނީ ހިނގާފަ އެވެ.\nއެ ގޮތުން ރ. މަޑުއްވަރީގައި އިއްޔެ ފެން ޖަހަން އުޅުމުގެ ތެރޭގައި ސައިކަލުގައި ދުއްވާފައި ދިޔަ އަންހެނަކާއި ކުޑަކުއްޖަކު ސިއްސައިގެން ގޮސް ސައިކަލުން ވެއްޓި ވަނީ އަނިޔާވެފަ އެވެ. އަދި ތ. ވޭމަންޑޫގައި އީދު ފާހަގަކުރަން އުޅުމުގެ ތެރޭގައި ސިފައިންގެ މީހަކު އަންހެން ކުއްޖަކަށް ބަދު އަހުލާގީ އަމަލު ހިންގަން އުޅުނު ކަމަށް ބުނާ މައްސައެއް ވަނީ ފެންމަތިވެފަ އެވެ.\nއެ މައްސަލަތައް ފުލުހުން ދަނީ ތަހުގީގު ކުރަމުންނެވެ.\nމޯލްޑިވްސް ޕޮލިސް ސާވިސް ނައިފަރު ހިންނަވަރު + އީދު ފާހަގަ ކުރުން ކުށްކުރުން\nމޮބައިލް ފިހާރައެއް ފަޅާލައި ވައްކަން ކޮށްފި\nގިނަ އަދަދަކަށް ބިޔަރާއި ބަނގުރަލާއެކު4މީހަކު ހައްޔަރަށް


COLUMN: Dhivehinge fudhuntheri kamuge bingaavanee gulhenee hihsaage baazaaraa\nދިވެހިންގެ ފުދުންތެރިކަމުގެ ބިންގާ ވަނީ ހިއްސާގެ ބާޒާރާއި ގުޅި ލާމެހިފައި\nހިޔާ މަޝްރޫއުގައި ފްލެޓް އެދޭ ފޯމު ހުށަހަޅަން ހުޅުވާލުމުން އާންމުން އެއްވެފައި: ގެދޮރު ފަދަ އުމްރާނީ މަސައްކަތްތަކަށް ފައިސާ ހޯދުމަށް ކެޕިޓަލް މާކެޓްގެ ތެރެއިން ރިއަލް އެސްޓޭޓް ފަންޑުތަކެއް ތައާރަފް ކުރެވިއްޖެނަމަ މި މައްސަލައަށް ލުޔުއް ލިބޭނެ ކަމަށް ބެލެވޭ -- ފޮޓޯ: އަވަސް އާކައިވް\nވެޭތުވެދިޔަ 2019 ވަނަ އަހަރުގެ އޮކްޓޫބަރު 31 ވަނަ ދުވަހު ބަނޑޮސް އައިލެންޑް ރިސޯޓުގައި ބޭއްވި ރާއްޖޭގެ އެންމެ ފުރަތަމަ ކެޕިޓަލް މާކެޓް ފޯރަމް އިފްތިތާހު ކޮށްދެއްވަމުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހް ދެއްކެވި ވާހަކަފުޅުގައި ވަރަށް އަގުހުރި ވާހަކަކޮޅެއް ވެއެވެ. ދިވެހިރާއްޖޭގެ އިޤްތިޞާދީ ތަރައްޤީގެ މައި ލޭނާރަކީ އެޤައުމެއްގެ އިޤްތިޞާދުގައި ހަރަކާތްތެރިވާ ކުންފުނިތައް ކަމާއި، މި ކުންފުނިތައް ރާއްޖޭންބޭރުގައި ޤާއިމުވާން ޖޭހޭ ކަމެވެ. އަދި ބޭރުގެ އިންވެސްޓަރުންނަށް މި ކުންފުނިތައް ހުޅުވާލަންޖެހޭކަމެވެ. އަދި މިކަން ޙާޞިލުކުރުމަށް އޮތް އެންމެ އެކަށީގެންވާ ވަޞީލަތަކީ ކެޕިޓަލް މާކެޓް ކަމުގައި އެމަނިކުފާނު ދެކެ ވަޑައިގަންނަވާ ކަމެވެ.\nކޮންމެ ޤައުމެއްގައި ވެސް އެޤައުމެއްގެ ފުދުންތެރިކަމަކީ ވަރަށް ގިނަ ކަންތައްތައް ޙާޞިލު ކުރުމުގެ ތަޅުދަނޑިއެވެ. ޤައުމެއްގެ އަމާންކަން ގުޅިފައިވަނީ އާންމު ފަރުދުންގެ ފުދުންތެރިކަމާ އެވެ. ފުދުންތެރިކަން ދަށްވުމާއި ގައުމުތަކުގެ ހަމަޖެހުން ގެއްލިދިޔުމާއި ގުޅޭކަން ދުނިޔޭގެ އެކި ގައުމުތަކުން ފެންނަ މަންޒަރުތަކާއި މިކަމާ ބެހޭގޮތުން ހެދިފައިވާ ދިރާސާތަކުން އެނގެއެވެ.\nދިވެހިރާއްޖޭގެ މިއަދުގެ ހާލަތައް ބަލާ ނަމަ ފެންނާން އޮތް ހަޤީގަތަކީ ދިވެހި ރައްޔިތުންގެ އެންމެ ބޮޑު އެއް އުދާހެއް ގުޅިފައިވަނީ އާންމު ފަރުދުންގެ ދިރިއުޅުމުގެ ހާލަތު ރަނގަޅު ނުވާކަން އިހުސާސްވުމާއި، ފަރުދުންނަށް އޮތް މާލީ ނުތަނަވަސްކަމޭ ބުނެވިދާނެ އެވެ.\nމިދިއަ އަހަރުގެ އޮކްޓޫބަރު މަހުގެ ތެރޭ ކެޕިޓަލް މާކެޓް ޑިވެލޮޕްމަންޓްް ފޯރަމް ހުޅުވުމުގެ ރަސްމިއްޔާތުގައި ރައީސް ސޯލިހު ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nރަނގަޅު އިޤްތިޞާދީ ނިޒާމެއް ކުރިއެރުވުމަކީ އާންމު ރައްޔިތުން ފުދުންތެރި ކުރުވުމަށް އޮތް އެންމެ ހެޔޮ ފާލެވެ. މިގޮތުން، ކާމިޔާބު އިޤްތިޞާދެއް ބިނާކުރުމަށް ކޮންމެ ގައުމަކުން ވެސް އެންމެ އިސްކަން ދޭން ޖެހެނީ ޤައުމުގެ ބޮޑެތި ވިޔަފާރިތަކަކީ އެންމެހާ އާންމު ފަރުދުންނަށް ބައިވެރިވުމުގެ ފުރުޞަތު އޮންނަ ނިޒާމެއްގެ ތެރެއިން ކުރިއަރާ ވިޔަފާރިތަކަށް ހެދުމެވެ.\nމި ގޮތުން ކޮންމެ ޤައުމެއްގެ ވެސް ކެޕިޓަލް މާކެޓަކީ އާންމު ރައްޔިތުންނަށް މިފަދަ ކުންފުނިތަކުގެ މިލްކުވެރިކަމުގެ ވަލުގައި ހިފުމަށް ހުޅުވިފައި އޮންނަ ދޮރެވެ. ދުނިޔޭގެ ކާމިޔާބު ކުންފުނިތައް ކަމަށްވާ އެޕަލް، މައިކޮރްސޮފްޓް އިން ފެށިގެން ގޮސް އީޖާދީ އަދި ފިކުރީ މުއްސަނދިކަން ހުރި ނަމަވެސް، ވިޔަފާރި ފުޅާކުރުމަށް ފައިސާ ހޯދަން ބޭނުން ފަރާތްތަކަށް ކުރިއަރާ ދިޔުމަށް އޮތް ފަހި ބާޒާރެކެވެ.\nކެޕީޓަލް މާކެޓަކީ އެއްގޮތަކުން ބުނާ ނަމަ ބެންކުތަކުގެ ބަދަލުގައި ފައިސާ ހޯދޭނެ ވާދަވެރި ނިޒާމެވެ. ދުނިޔޭގެ އިދާރާތަކުން ހެދިފައިވާ ދިރާސާތަކުން ފާހަގަވާ ގޮތުގައި ކެޕިޓަލް މާކެޓަކީ ބޭންކުތައް ކުރިއެރުމަށް އޮތް ހުރަހެއް ނޫނެވެ.\nމިގޮތުން އޭޝިއަން ޑިވެލޮޕްމަންޓުން 2019 ވަނަ އަހަރު ހެދި ދިރާސާއަކުން ފާހަގަ ވަނީ ކެޕިޓަލް މާކެޓް ކުރިއެރުމާއި ބޭންކުތަކުގެ ކުރިއެރުމާ ވަނީ ސީދާ ގުޅިލާމެހިފައި ކަމެވެ.\nރާއްޖޭގެ ހިއްސާގެ ބާޒާރާ ބެހޭ ގޮތުން އަވަސް އިން ތައްޔާރުކޮށްފައިވާ ވިޑިއޯ -- އަވަސް\nޙިއްޞާގެ ބާޒާރަކީ އާންމު ފަރާތްތަކުގެ އަތުގައި ރައްކާކުރެވޭ ފައިސާ ޗެނެލްކޮށް، ފައިސާ ބޭނުންވާ ވިޔަފާރިތަކަށާއި އާންމުންނަށް ހުޅުވާލައިގެންނާއި ހުޅުވާނުލައި ފަންޑު ފޯރޮކޮށްދޭ ފުރިހަމަ ނިޒާމެކެވެ. މި ނިޒާމުގެ އެންމެ ޙާއްޞަ ސިފައަކީ މި ބާޒާރުގައި ބައިވެރިވާ އެންމެހާ ކުންފުނިތަކުގެ މަޢުލޫމާތުތަކަކީ ހާމަކުރަން ޖެހޭ މަޢުލޫމާތު ތަކަށް ވުމެވެ. ދެފުށް ފެންނަ ގޮތުގައި އޮންނަ ނިޒާމެކެވެ. އާންމުންގެ މަސްލަޙަތު ޒިންމާދާރުކުރެވޭ ނިޒާމެކެވެ.\nފަލްސަފީ ނަޒަރުން ބަލާ ނަމަ ކޮންމެ ޤައުމަކަށް ވެސް ކެޕިޓަލް މާކެޓް މުހިންމުވާ އެއް ސަބަބެއް އޮވެއެވެ. ކޮންމެ ޤައުމެއްގެ ވެސް ހުރި މުދަލާއި ޤުދުރަތީ މުއްސަނދިކަމަކީ އެ ޤައުމެއްގެ އެންމެހާ ރައްޔިތުންގެ މިލްކެކެވެ. އެހެންކަމުން، ޤައުމެއްގެ އެންމެހާ ރައްޔިތުންގެ މިލްކުވެރިކަމުގައިވާ މުދަލާއި އާންމު ޙިދުމަތްތަކާއި ޤުދުރަތީ ވަޞީލަތްތަކުގެ ބޭނުން ހިފައިގެން ކުންފުނިތަކުން ބޮޑެތި ވިޔަފާރި ކުރާއިރު، އެފަދަ ވިޔަފާރިތަކުގައި އާންމުންނަށް ބައިވެރިވުމުގެ ފުރުޞަތު ފަހިކޮށްދޭ ހަރުދަނާ ނިޒާމެއް އޮންނަން ވާނެކަމެވެ. އެހެންކަމުން ކެޕިޓަލް މާކެޓުގެ މި ނިޒާނު ފުރިހަމަ ގޮތުގައި ޤާއިމުކުރެވިއްޖެ ނަމަ، ފަރުދުންގެ ފުދުންތެރިކަން އިތުރުކުރުމުގެ ފުރުޞަތު ތަނަވަސްވެގެން ދާނެއެވެ. މިގޮތުން އެންމެ ފަހުން ނިމިދިޔަ ޕަބްލިކް އޮފަރިންގތަކަށް ބަލައިލުމުން، ޢާންމު ފަރުދުން އިންވެސްޓުކުރުމަށް ހުރި ޝައުޤުވެރިކަން ހާމަވެގެންދިޔައެވެ. ތަފާސްހިސާބުތަކުން ދައްކާ ގޮތުގައި ދިވެހިރާއްޖޭގެ ކެޕިޓަލް މާރކެޓުން ތަފާތު އެއް ކަމެއް ފާހަގަވެއެވެ. އާންމު ފަރުދުންގެ ބައިވެރިވުން މި ބާޒާރުގައި ނިސްބަތުން ގިނަ ކަމެވެ.\nއެމްޓީސީސީގެ އަަހަރީ އާންމު ޖަލްސާއެއް ހިނގަނީ: ް. އެމްޓީސީސީއަކީ ރާއްޖޭގައި އެންމެ ފުރަތަމަ އާންމުންނަށް ހިއްސާ ވިއްކި ކުންފުނި\nދިވެހިރާއްޖޭގެ ހިއްޞާގެ ބާޒާރު\nފުރިހަމަ ކެޕިޓަލް މާކެޓެއްގައި ޙިއްޞާގެ އަގު ބަރޯސާވަނީ ކުންފުނީގެ ހަރުދަނާކަމާ އެވެ. ހަރުދަނާ ކެޕިޓަލް މާކެޓެއްގައި އާންމުންނާއި މީޑިއާއަށް ޕަބްލިކު ކުންފުނިތަކަށް ފާރަވެރިވުމުގެ ފުރުޞަތު ލިބިދެއެވެ. ނުކިއްސަރު އަމަލެއް ހިންގާ ނަމަ ނުވަތަ ކުންފުނީގެ ހިންގުން ހަރުދަނާ ނޫން ނަމަ ކުންފުނީގެ އިތުބާރު ގެއްލި ޙިއްޞާގެ އަގު ދަށަށް ދެއެވެ.\nދިވެހިރާއްޖޭގައި ޙިއްޞާގެ ބާޒާރުގެ ޚިދުމަތް ރަސްމީ ސިފައެއްގައި ދެމެން ގެންދާތާ މިހާރު ގާތްގަނޑަކަށް 18 އަހަރު ވީއެވެ. އެހެންނަމަވެސް، މި ބާޒާރަކީ އަދިވެސް މި ބުނެވުނު ބީދައިން ޙިއްޞާގެ އަގު ބަދަލުވުމުގައި ޅަފަތުގައި އޮތް ބާޒާރެކެވެ.\nދިވެހިރާއްޖޭގެ ޙިއްޞާގެ ބާޒާރު ފުޅާވަމުން ދާ މިންވަރަށް ބަލައިލުމުން ފެންނަނީ ރަނގަޅު މަންޒަރެކެވެ. މި ބާޒާރުގެ ޖުމްލަ އަގު ނުވަތަ މާކެޓް ކެޕިޓަލައިޒޭޝަން 2002 ގައި 548 މިލިއަން ރުފިޔާގައި ތިން ކުންފުންޏާއި އެކު އޮތް ނަމަވެސް، މިހާރު މި ބާޒާރަކީ 17 ބިލިއަން ރުފިޔާގެ އަގުހުރި، ޖުމްލަ 10 ޕަބްލިކް ކުންފުނި ހަރަކާތްތެރިވާ ބާޒާރެކެވެ.\nއަދި 42000 އަށް ވުރެ ގިނަ ޙިއްޞާދާރުން ރާއްޖޭގެ 20 އަތޮޅުގެ ގާތްގަނޑަކަށް 207 ރަށުގައި އެބަތިއްބެވެ. ނަމަވެސް، މިއީ އަދި މި ބާޒާރުގެ ހަމަ ސޫރައެއް ނޫނެވެ. މި ބާޒާރަކީ އެތައް ބިލިއަން ޑޮލަރުގެ އަގުހުރި ދިވެހިރާއްޖޭގެ ރަންބިސް އަޅާ ކުކުޅަށް ހެދިދާނެ އާރު ހުރި ބާޒާރެކެވެ. ދުނިޔޭގެ އެކި ބައްރުތަކުގައި ހުރި އެކި އިންވެސްޓްމަންޓް ފަންޑުތަކާއި ބޮޑެތި ކުންފުނިތައް ޝާމިލްވާ ބާޒާރަކަށް ދިވެހިރާއްޖޭގެ ކެޕިޓަލް މާކެޓް ހެދިދާނެއެވެ.\nކެޕިޓަލް މާކެޓަކީ އާމްދަނީގެ ފަރަގު ކުޑަކުރަން އޮތް ހައްލެއް!\nދިވެހިރާއްޖެއަކީ ވަޞީލަތުގެ ގޮތުން މަދު ޤައުމެކެވެ. ނަމަވެސް އިޤްތިޞާދީ ގޮތުން ކުރިއަރާ ދިޔުމަށް ފަހި ފުރުސަތުތަކެއް ހުރި ޤައުމެކެވެ. ވޯލްޑް ބޭންކުން އާންމުކޮށްފައިވާ ތަފާސްހިސާބުން ފެންނަ ގޮތުގައި ރާއްޖޭގައި ބޮލަކަށް އަހަރަކު ޖެހޭ އާމްދަނީ ހުރީ 2019 ވަަނަ އަހަރު 10668 އެމެރިކާ ޑޮލަރުގަ އެވެ. ސައުތު އޭޝިއާއަށް ބަލާނަމަ މިއީ ބޮޑު އަދަދެކެވެ.\nއަވަށްޓެރި އިންޑިޔާއަށް ބަލާނަމަ 2000 އެއްހާ އެމެރިކާ ޑޮލަރު ބޮލަކަށް ޖެހޭ އިރު ސްރީލަންކާގައި ބޮލަކަށް ޖެހެނީ 4000 އެއްހާ އެމެރިކާ ޑޮލަރެވެ. ދިވެހިރާއްޖޭގައި ބޮލަކަށް ނިސްބަތުން އަހަރަކު ޖެހޭ ނިސްބަތް ބޮޑު ނަމަވެސް ޙަޤީގަތުގައި ބޮލަކަށް ލިބޭ އާމްދަނީ ހައިރާންވާހާ ދަށެވެ.\nނޭޝަނަލް ބިއުރޯ އޮފް ސްޓެޓިސްޓިކްސް އިން 2016 ވަނަ އަހަރު އާންމުކޮށްފައިވާ ތަފާސްހިސާބުން ފެންނަ ގޮތުގައި ރާއްޖޭގެ އާބާދީގެ ގާތްގަނޑަކަށް 60 ޕަސެންޓް މީހުންނަށް މަހެއްގެ މައްޗަށް އެވްރެޖްކޮށް ލިބެނީ 5000 އެއްހާ ރުފިޔާއެވެ. އަދި އާބާދީގެ އެއް ޕަސެންޓް މީހުންނަކީ 20000 ރުފިޔާ އިން މަތީގެ އާމްދަނީ އެއް ލިބޭ މީހުންނެވެ.\nނަމަވެސް، 2016 ވަނަ އަހަރު ރާއްޖޭގެ ބޮލަކަށް ޤައުމީ އުފެއްދުންތެރިކަމުގެ ނިސްބަތުން އެވްރެޖްކޮށް އަހަރަކު 142450 ދިވެހި ރުފިޔާ -- 9238 އެމެރިކާ ޑޮލަރު -- ނުވަތަ 12 މަހަށް މިއަދަދު ބަހާލާ ނަމަ 11870 ރުފިޔާ ޖެހުނެވެ.\nދެން އޮތީ ފަޤީރުކަމުގެ ނިސްބަތެވެ. ރާއްޖޭގެ އާބާދީގެ 8.2 ޕަސެންޓް މީހުންނަކީ ދިވެހިރާއްޖެއިން ކަނޑައަޅާފައި އޮތް ފަގީރުކަމުގެ ރޮނގު ކަމުގައިވާ ދުވާލަކަށް ބޮލަކަށް 74 ދިވެހި ރުފިޔާ އިން ދަށުގައި ދިރިއުޅޭ މީހުންނެވެ. ރާއްޖޭ ބައެއް އަތޮޅުތަކުގައި މި ނިސްބަތް 24 ޕަސެންޓަށް ވެސް އެބަހުއްޓެވެ. މިކަމުން ސާފުވާ އެއްކަމަކީ ދިވެހިރާއްޖޭގައި އާމްދަނީގެ ފަރަގު އޮތް ނާޒުކު ޙާލަތެވެ. ވަކި ބައެއްގެ އަތްމައްޗަށް ޤައުމުގެ އާމްދަނީގެ ބޮޑުބައެއް ޖަމާވަމުންދާ ދިޔުމެވެ.\nކެޕިޓަލް މާކެޓަކީ މި މައްސަލައަށް އޮތް ބޮޑު ޙައްލެކެވެ. ނަމަވެސް ރަނގަޅު ގޮތުގައި މިކަން ހާސިލުވަމުންދާ ނަމައެވެ. ދުނިޔޭގެ ޙިއްޞާގެ ބާޒާރު އެންމެ ބޮޑު ޤައުމުކަމުގައިވާ އެމެރިކާގައި ޙިއްޞާގެ ބާޒާރު ތަރައްޤީކުރަން ގެންގުޅޭ ސިޔާޞަތުގެ ސަބަބުން އާމްދަނީގެ ފަރަޤު ބޮޑު ވަމުންދާކަން ދިރާސާ އިން ހެކިދެއެވެ. ނަމަވެސް، ރާއްޖޭގައި މިކަން ކާމިޔާބު ކުރުމަށް ތަފާތު ގިނަ މަސައްކަތްތަކެއް ކުރެވިދާނެއެވެ. ދަޢުލަތުން އާންމުންނަށް ޙިއްޞާ ގަތުމަށް މާލީ ގޮތުން ލުއި ގޮތްތަކެއް ހޯދާދިނުމާއި އެންމެހާ ފަރުދުން ހޭލުންތެރިކުރުމަކީ މިކަން ކާމިޔާބު ކުރުމަށް މުހިއްމު ފިޔަވަޅުތަކެވެ.\nފަންޑު ހޯދަން ބޭންކަށް ބަރޯސާވުން\nކުޑަ ޖަޒީރާ ޤައުމަކަށް ވީ ނަމަވެސް، ދިވެހިރާއްޖޭގެ ފަތުރުވެރިކަމަކީ ދުނިޔޭގެ މި ސިނާޢަތުގައި އިންވެސްޓަރުންގެ ކަޅި އެންމެ ފުރަތަމަ ހުއްޓޭ އެއް ޤައުމެވެ. މޯލްޑިވްސް މަނިޓަރީ އޮތޯރިޓީ އިން ހާމަކޮށްފައިވާ ތަފާސްހިސާބުތަކުން ފެންނަ ގޮތުގައި ރާއްޖޭގެ ބެންކުތަކުން 2019 އަހަރުގެ ނިޔަލަށް ޖުމްލަ 24.5 ބިލިއަން ރުފިޔާގެ ލޯނު ދޫކޮށްފައިވާ އިރު، އޭގެ ތެރެއިން 8.9 ބިލިއަން ރުފިޔާ އަކީ ފަތުރުވެރިކަމުގެ އިންވެސްޓްމަންޓުތަކަށް ދޫކޮށްފައިވާ ފައިސާއެވެ. އެހެންކަމުން، ރާއްޖޭގެ ބޭންކުތަކުން ދޫކުރެވިފައިވާ ލޯނުތަކުގެ 36 އިން ސައްތައަށް ވުރެ ގިނަ ޢަދަދެއްގެ ފައިސާ ހުރީ ރާއްޖޭގެ ފަތުރުވެރިކަމުގެ ސިނާޢަތުގައި އިންވެސްޓް ކުރެވިފައެވެ.\nފަތުރުވެރިކަމުގެ ސިނާޢަތުގައި އާންމުންނަށް ހުޅުވާލައިގެން ފައިސާ ހޯދި ހަމައެކަނި ކުންފުންޏަކީ މޯލްޑިވްސް ޓުއަރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ) އެވެ. ދެންހުރީ އެހެނިހެން ސިނާޢަތްތަކުގެ ކުންފުނިތަކެވެ. އާންމުންނަށް ފުރަތަމަ ކޮޅު ހުޅުވާލި އެމްޓީޑީސީ ގެ 2.8 މިލިއަން ޙިއްޞާގެ ތެރެއިން 1.6 މިލިއަން ޙިއްޞާ ވިކި ޖުމުލަ 196 މިލިއަން ރުފިޔާ ވަނީ ހޯދާފަ އެވެ.\nމި ކުންފުނި ހިންގުމުގައި އެދެވޭ ނަތީޖާއެއް ނުނެރެވުމުގެ ސަބަބުން ހިތި މާޒީ އެއް އޮތް ކަމުގައިވިޔަސް، ހިންގުމުގެ ތަޖުރިބާ ހުރި ފަތުރުވެރިކަމުގެ ރަނގަޅު ކުންފުނިތަކެއްގެ ޙިއްޞާ ވިއްކަން ހުޅުވާލެވިއްޖެ ނަމަ ފުރިހަމަ ކާމިޔާބީއެއް ލިބޭނެކަމަށް ޔަގީން ކުރެވެ އެވެ.\nއެންމެފަހުން ހުޅުވާލެވުނު މޯލްޑިވްސް އިސްލާމިކް ބޭންކު (އެމްއައިބީ) ގެ ޙިއްޞާ ވިއްކުމުން މިކަމަށް ހެކިދެއެވެ. އެމްއައިބީ އިން ވަނީ ވިއްކަން ހުށަހެޅި 244 މިލިއަން ރުފިޔާގެ ޙިއްޞާ ކަމުގައިވިޔަސް، އެ ބޭންކުން ވަނީ މިޢަދަދަށް ވުރެ އިތުރަށް 112 މިލިއަން ރުފިޔާގެ ތަރުހީބެއް ހޯދާފަ އެވެ. ދިވެހިރާއްޖޭގެ ޙިއްޞާގެ ބާޒާރުގައި އިންވެސްޓުކޮށްފައި ހުރި ފަރާތްތަކަށް ލިބޭ ޑިވިޑެންޑުން އަހަރު އަށް ޕަސެންޓް އާއި 17 ޕަސެންޓްގެ ރިޓާން އެއް ލިބެމުންދެއެވެ.\nފަތުރުވެރިކަން މުޅި ރާއްޖެއަށް ފުޅާކުރުމަށް ބޭނުންވެފައިވާ މި ޙާލަތުގައި، ކެޕިޓަލް މާކެޓަކީ މި އިންވެސްޓުމަންޓުތައް ވުޖޫދަށް ގެނައުމަށް ޙައްލެއް ގެނުވައިދޭނެ ކަމެކެވެ.\nސީއެމްޑީއޭ އިން ބޭއްވި ފޯރަމެއް: ހިއްސާގެ ބާޒާރު މަސައްކަތް ކުރާ ގޮތް ދިވެހިންގެ ގިނަ ބަޔަކަށް އަދި އެހާ ސާފެއް ނުވޭ -- ފޮޓޯ: އަވަސް އާކައިވް\nކުރިއަށް ދާންވީ ގޮތް\nކެޕިޓަލް މާކެޓުގެ ބައިވެރިވުމާއެކު އިޤްތިސާދީ ހަމަހަމަކަން ކުރިއެރުވުމަށް ބޭނުންވަނީ ޙިކުމަތްތެރި ރޭވުންތަކަކާއި ތަންފީޒީ ފިޔަވަޅުތަކެކެވެ. ރާއްޖޭގައި ހުރި ބޮޑެތި ސިނާޢަތްތައް ކަމުގައިވާ ޓޫރިޒަމާއި މަސްވެރިކަމާއި ކޮންސްޓަރަކްޝަނާއި ދަތުރުފަތުރުކުރުމުގެ ސިނާޢަތުން ކެޕިޓަލް މާރކެޓުގައި ޝާމިލްވުން އިތުރުކުރަން ޖެހެއެވެ. އާންމުން ހޭލުންތެރިކުރުވަން ގިނަ މަސައްކަތްތަކެއް ކުރަންޖެހެއެވެ. ދިވެހި ދަޢުލަތުން މި ސިނާޢަތުގައި ހަރަކާތްތެރިވާ ފަރާތްތަކަށް ފުޅާ ދާއިރާއެއްގައި ޓެކްސްގެ އިސްތިސްނާ ލިބޭނެ އިސްލާޙުތައް ޤާނޫނީގޮތުން ތަޢާރަފުކުރަން ޖެހެއެވެ.\nހަމައެހެންމެ، ދިވެހިރާއްޖޭގައި ޤާއިމްކުރެވޭ ބޮޑެތި މަންފާ ލިބޭ އަދި ދަޢުލަތުން ޙާއްޞަ އިނާޔަތްތަކެއް ދެވިގެން ކުރެވޭ އިންވެސްޓްމަންޓުތަކަކީ ކެޕިޓަލް މާރކެޓުގެ ތެރެއިން ހަރަކާތްތެރިވާ ވިޔަފާރިތަކެއް ކަމުގައި ލާޒިމް ކުރެވިދާނެއެވެ. ނޫން ނަމަ، ވަކި އަހަރަކަށް ފަހު އެފަދަ ވިޔަފާރިތައް އާންމުންނަށް ހުޅުވާލަން ޝަރުތު ކުރެވިދާނެއެވެ. ހަމައެހެންމެ، އެހެން ޤައުމުތަކުގައި ޕަބްލިކް ކުންފުނީގެ ގޮތުގައި ހަރަކާތްތެރިވާ ކުންފުނިތައް ރާއްޖޭގައި އިންވެސްޓުކުރުމަށް ފުރުސަތު ދޭއިރު ޑުއަލް ލިސްޓް ކުރުމަށް ބާރު އެޅިދާނެ އެވެ.\nދިވެހިރާއްޖޭގެ އިގްތިޞާދުގެ މައި ލޭނާރު ކަމުގައިވާ ޓޫރިޒަމް ދާއިރާގެ ރަނގަޅު ކުންފުނިތަކެއް ޙިއްޞާގެ ބާޒާރުގައި ބައިވެރިވާން ޖެހެއެވެ. ޓޫރިޒަމަށް ރަށްތައް ބިޑަށް ހުޅުވާލާއިރު، ޢާންމުނަށް ޙިއްޞާދޫކުރުމަށް ޕްރޮޕޯސަލް ތަކުގައި ހިމާނާފައިވާ ނަމަ، އިތުރަށް ޕޮއިންޓް ލިބޭ ގޮތަށް ހަމަޖެއްސުމަކީ މިކަމަށް މަގުފަހިވާނެކަމެކެވެ. ރިސޯޓުތައް ޙިއްޞާގެ ބާޒާރުގައި ބައިވެރިވުމަކީ ޙިއްޞާ ގަންނަން ތިބި އާންމުންނާއި އިންސްޓިޓިއުޝަނަލް އިންވެސްޓަރުންގެ އިތުބާރު މި ސިނާޢަތަށް ލިބޭނެ ވަރަށް މުހިއްމު ކަމެކެވެ. ރާއްޖޭއިން ބޭރުގެ ފޮރިން އިންވެސްޓަރުން ރާއްޖޭގެ ކެޕިޓަލް މާކެޓުގައި ހަރަކާތްތެރިވުމަށް އެޅޭނެ މުހިއްމު ފާލަމެކެވެ. ދިވެހިރާއްޖޭގެ ކެޕިޓަލް މާރކެޓުގައި ހުޅުވާލެވުނު ޙިއްޞާ އާއި ބޮންޑަށް މިހާތަނަށް ވަނީ 2.8 ބިލިއަން ރުފިޔާ ހޯދިފައެވެ. މި އަދަދަކީ ރާއްޖޭގައި މާ ބޮޑެތި އިންވެސްޓްމަންޓު ފަންޑުތަކެއް ނެތި ޅަފަތުގައި އޮޮތް ބާޒާރަކުން ދައްކައިދިން އުއްމީދީ މަންޒަރެކެވެ.\nދިވެހިރާއްޖޭގެ ބޮޑެތި ކުންފުނިތަކަށް ބޭނުންވާ ފައިސާ ރާއްޖެއިން ބޭރުން ހޯދުމުގެ ބަދަލުގައި ރަނގަޅު އިން ސައްތައެއް ރާއްޖޭގެ ކެޕިޓަލް މާކެޓްގެ ތެރެއިން ބޮންޑުގެ ގޮތުގައި ހޯދިދާނެ އެވެ. ބޮންޑުގެ ގޮތުގައި ޕަބްލިކް ކުންފުންޏަކަށް ވާކަށް ނުޖެހެއެވެ. އަމިއްލަ ކުންފުނިތަކަށް ވެސް މިމަގު އޮތީ ހުޅުވާލެވިފައެވެ. ހައުސިންގެ ޑިވެލޮޕްމަންޓް ކޯޕަރޭޝަން އަކީ މި ބުނެވުނު އުސޫލުން ބޮންޑުގެ ގޮތުގައި ފައިސާ ހޯދަމުން އަންނަ ކާމިޔާބު ކުންފުންޏެކެވެ. ރާއްޖޭގައި އޮތް އެންމެ ބޮޑު ފަންޑު، މޯލްޑިވްސް ޕެންޝަން ފަންޑުން ދަނީ މިފަދަ އިންވެސްޓްމަންޓުތަކަށް އިންވެސްޓުކޮށް ނަފާ ލިބިގަންނަމުންނެވެ.\nދެން އޮތީ އިންވެސްޓްމަންޓު ފަންޑުތައް ރާއްޖޭގައި އިތުރުކުރުމުގެ މަސައްކަތެވެ. ބޮޑެތި ކުންފުނިތައް ރާއްޖޭގެ ޙިއްޞާގެ ބާޒާރުގައި އިތުރުކުރުމަށް މިފަދަ ފަންޑުތައް އިތުރު ކުރަންޖެހެއެވެ. ރާއްޖޭގައި މި ވަގުތު އޮތް އެންމެ ބޮޑު ފަންޑަކީ މޯލްޑިވްސް ޕެންޝަން ފަންޑެވެ. ދެން އޮތީ ޅަފަތުގައި އަދި އޮތް ދެ އިންވެސްޓްމަންޓް ފަންޑެވެ. ނަމަވެސް، ދުނިޔޭގެ ތަރައްޤީ ވަމުން އަންނަ ޤައުމުތަކުގައި މިފަދަ އެތައް ފަންޑެއް އެބަ އޮވެއެވެ. މިސާލަކަށް، މެލޭޝިއާއަށް ބަލާ ނަމަ 2019 ގެ ނިޔަލަށް ރިއަލް އެސްޓޭޓް ޓްރަސްޓުގެ ގޮތުގައި 18 ފަންޑު އޮތް އިރު، ޖުމުލަ 12.2 ބިލިއަން އެމެރިކާ ޑޮލަރުގެ އަގުހުރި ފައިނޭންޝަލް އެސެޓު މި ފަންޑު ތަކުން މެނޭޖުކުރެއެވެ.\nރާއްޖޭގެ ކެޕިޓަލް މާކެޓް ފުޅާވުމަކީ ދިވެހި އެންމެހާ ފަރުދުންގެ އަރުގައި މިކަމުގެ މީރު ރަހަ ލާނެ ކަމެކެވެ. ހަމައެހެންމެ، ޓޫރިޒަމަށް ބަރޯސާވެފައިވާ މި ރާއްޖޭގެ އިގްތިޞާދު ދުނިޔެއަށް އަންނަ ލޮޅުންތަކުގައި ހަމަ މަގުގައި ދަމަހައްޓައިދޭނެ މުހިއްމު ބާރެކެވެ. ސްޓްރެޓަޖީ ރަނގަޅު ރޭވުންތަކަކާ އެކު ދިވެހިރާއްޖޭގެ ތަރައްޤީ އާާއި ތަމައްދުން ގެނުވަން ބޭނުންވާ ފައިސާ ފޯރުކޮށްދޭ މައި އެއް އިންޖީނަށް ކެޕިޓަލް މާކެޓް ހެދިދާނެ އެވެ.


ދުވަސް ހަމަވެ ނޯޓިސް ނައްޓާނުލާ ހުރި ގެތަކުން ރިޕޯޓްކުރަން އެދެފި ދުވަސް ހަމަވެ ނޯޓިސް ނައްޓާނުލާ ހުރި ގެތަކުން ރިޕޯޓްކުރަން އެދެފި\nދުވަސް ހަމަވެ ނޯޓިސް ނައްޓާނުލާ ހުރި ގެތަކުން ރިޕޯޓްކުރަން އެދެފި\nފުރަބަންދު: 19 ވަނަ ދުވަސް - މާލޭގެ ބައެއް މަގުތައް\nމޮނީޓަރިންގެ ހާލަތަށް ގެންގޮސް މުއްދަތު ހަމަވި ފަހުންވެސް ނޯޓިސް ނައްޓާނުލާ ހުރި ތަންތަނުން އެކަން ރިޕޯޓްކޮށްދިނުމަށް ނޭޝަނަލް އެމަރޖެންސީ އޮޕރޭޝަން ސެންޓަރުން އެދިވަޑައިގެންފިއެވެ.\nކޯވިޑް ބަލީގެ ޕޮޒިޓިވް މީހެއް ނުވަތަ އޭނާއި ކޮންޓެކްޓްވި މީހަކު ދިރިއުޅޭ ތަންތަނުން ސާމްޕަލްތައް ނެގުމަށްފަހު އެތަން ތަން މޮނީޓަރިންގެ ހާލަތަށް އަންނަނީ ބަދަލުކުރަމުންނެވެ. މި ގޮތުން އެ އިމާރާތެއް ނުވަތަ ގެއެއްގައި ފުލުހުން ގޮސް ނޯޓިސް ހިއްޕައެވެ. އަދި މި ނޯޓިސްއާއި އެކު އެގެއިން ވަދެ ނިކުތުން 14 ދުވަހުގެ މުއްދަތަށް މަނާކުރެއެވެ.\nއެންއީއޯސީގެ ތަރުޖާމާން މަބްރޫކް އަޒީޒް ވިދާޅުވީ މޮނީޓަރިންނަށް ވަރަށް ގިނަ ތަންތަން ގެންގޮސްފައިވާއިރު ގިނަ ތަންތަން މޮނީޓަރިންގެ ހާލަތުން މިހާރު ދޫކޮށްލާފައިވާކަމަށެވެ. އެހެންނަމަވެސް މުއްދަތު ހަމަވުމަށްފަހުވެސް ބައެއް ތަންތަނުގައި ހަރުކޮށްފައިވާ ނޯޓިސް ނައްޓާނުލާ ހުރިކަމުގެ ޝަކުވާތައް ލިބެމުން އަންނަކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވީ މި ޝަކުވާތަކާއި ގުޅިގެން އެޗްޕީއޭއިން މިހާރު އަމަލުކުރަމުން އަންނަ އުސޫލަށް ބަދަލު ގެނެސްފައިވާކަމަށެވެ. އެގޮތުން މުއްދަތު ހަމަވާ ތަންތަން މޮނީޓަރިންގެ ލިސްޓުން ނަގާ އެ ގެއެއްގެ ވެރިފަރާތާއި ގުޅާ ނޯޓިސް ނައްޓާލަން އަންގަމުން އަންނަކަމަށް މަބްރޫކް ވިދާޅުވިއެވެ.\n" މިކަން މިގޮތަށް ކުރަމުންދާތީ އެއްވެސް ބޭފުޅެއްގެ ގޭގައި މުއްދަތު ހުންނަޖެހޭ ދުވަހަށް ވުރެ އިތުރަށް ނޯޓިސް ނައްޓާނުލާ ހުރި ނަމަ ނުވަތަ ނުބައި ގެއެއްގައި ހަރުކުރަންޖެހޭ ގެ ނޫން އެހެން ގެއެއްގައި އެހެން އެޕާޓްމެންޓެއްގައި ނޯޓިސް ހަރުކުރެވިފައިވާނަމަ 1676 ގުޅާ އެގޭ އައިޑީއާރު ނަމްބަރު5. މޮނީޓަރިންގެ ހާލަތާއި ގުޅިގެން ފިތަން ޖެހޭނީ 5ކަށް ރިޕޯޓްކުރެއްވުމުން ވީހާވެސް އަވަހަކަށް އެގެއެއްގެ ހާލަތު ބަލާ ނޯޓިސް ނައްޓަންޖެހޭ ގެއެއްކަން ކަށަވަރުކޮށް ނޯޓިސް ނައްޓަންޖެހޭ ނަމަ އެ ގެއެއްގެ ވެރިފަރާތައް އަންގަމުންދާނެ." ތަރުޖަމާނު މުހައްމަދު މަބްރޫކް އަޒީޒް ވިދާޅުވިއެވެ.\nމިހާތަނަށް މޮނީޓަރިންނަށް ހާލަތަށް ގެންދާ ގެތަކުގެ ނޯޓިހުގެ މުއްދަތު ހަމަވުމުން އެ ނޯޓިސް ނައްޓަނީ ފުލުހުންނެވެ. އެހެންނަމަވެސް މި ގޮތަށް ހުރި ބައެއް ގެތަކުން ނޯޓިސް ނައްޓާނުލާ ހުރުމުން އެކަމުގެ ޝަކުވާތައް ބައެއް ފަރާތްތަކުން އައީ ކުރަމުންނެވެ.\nކޯވިޑް 19 މާލެ ސަރަހައްދުން ފެނުމުން މޮނީޓަރިންގެ ހާލަތުގައި މިވަގުތުވެސް 400 ވުރެ ގެ އިމާރާތް އެބަހުއްޓެވެ.\nއަކްޝޭގެ "ބެލް ބޮޓަމް"ގެ ޝޫޓިންގް އަންނަމަހު ފަށަނީ\n"ދިލް ބޭޗާރާ"ގެ ޓްރެއިލަރއަށް 24 ގަޑިއިރުނުވަނީސް 20 މިލިއަނަށްވުރެ ގިނަ ވިއުސް


Mihaaru Fit | Mihaaru\n"މިހާރު ފިޓް"، ނަޝާ އާއި ޒައިންއާ އެކު\nރޯދަމަހުގެ ސުފުރާ މަތި ކިހާ ތިޔާގިކަމާއި ކެވުނު ވަރު ކޮންމެ މީހަކަށް ވެސް ވަޒަންކޮށްލެވޭނެ އެވެ. އެކަމަކު ސުވާލަކީ އެއްވެސް ވަރަކަށް ހަށިގަނޑާ މެދު ވިސްނޭ ހެއްޔެވެ؟ ސިއްހަތަށް ރަނގަޅުވާނެ އާދަތަކެއް ރޯދަމަހު ވެސް ގެންގުޅޭނެ ކަމުގެ މުހިންމުކަމާ މެދު ހިޔާލުކުރަން ހެއްޔެވެ؟\nރޯދަމަހުގެ ފުރަތަމަ ހަފުތާ ނިމިއްޖެ އެވެ. ސުފުރާ މަތި ކިހާ ތިޔާގިކަމާއި ކެވުނު ވަރު ކޮންމެ މީހަކަށް ވެސް ވަޒަންކޮށްލެވޭނެ އެވެ. އެކަމަކު ސުވާލަކީ އެއްވެސް ވަރަކަށް ހަށިގަނޑާ މެދު ވިސްނޭ ހެއްޔެވެ؟ ސިއްހަތަށް ރަނގަޅުވާނެ އާދަތަކެއް ރޯދަމަހު ވެސް ގެންގުޅޭނެ ކަމުގެ މުހިންމުކަމާ މެދު ހިޔާލުކުރަން ހެއްޔެވެ؟ އާނއެކެވެ. ކެއުމަކީ...\nރޯދަމަހުގެ ފުރަތަމަ ހަފުތާ ނިމިއްޖެ އެވެ. ސުފުރާ މަތި ކިހާ ތިޔާގިކަމާއި ކެވުނު ވަރު ކޮންމެ މީހަކަށް ވެސް ވަޒަންކޮށްލެވޭނެ އެވެ. އެކަމަކު ސުވާލަކީ އެއްވެސް ވަރަކަށް ހަށިގަނޑާ މެދު ވިސްނޭ ހެއްޔެވެ؟ ސިއްހަތަށް ރަނގަޅުވާނެ އާދަތަކެއް ރޯދަމަހު ވެސް ގެންގުޅޭނެ ކަމުގެ މުހިންމުކަމާ މެދު ހިޔާލުކުރަން ހެއްޔެވެ؟\nމިހާރު ފިޓް: ސްޓެޓިކް ލޯވަ ބޮޑީ - 3\n"މިހާރު ފިޓް" ގެ މި އެޕިސޯޑްގައި ވެސް މި ކިޔައިދެނީ ހަށިގަނޑުގެ ތިރި ނުވަތަ ލޯވަ ބޮޑީ ސްޓްރެޗް ކުރާނެ ގޮތެވެ.\n"މިހާރު" ފިޓް- ސްޓެޓިކް ލޯވާ ބޮޑީ- ޕާޓް 1\nޓޯޓަލް ފިޓްނަސް ގްރޫޕް (ޓީއެފްޖީ) އާ ގުޅިގެން ގެނެސްދޭ "މިހާރު ފިޓް" ގެ މި އެޕިސޯޑްގައި މި ކިޔައިދެނީ ހަށިގަނޑުގެ ތިރީ ބައި ނުވަތަ ލޯވާ ބޮޑީ ސްޓްރެޗް ކުރާނެ ގޮތެވެ.\nމިހާރު ފިޓް: ސްޓެޓިކް ސްޓްރެޗް - 2\nޓޯޓަލް ފިޓްނަސް ގްރޫޕް (ޓީއެފްޖީ) އާ ގުޅިގެން ގެނެސްދޭ "މިހާރު ފިޓް" ގެ ހަތަރު ވަނަ އެޕިސޯޑްގައި މި ކިޔައިދެނީ ހަށިގަނޑުގެ މަތީ ބައި ނުވަތަ އަޕަ ބޮޑީ ސްޓްރެޗް ކުރާނެ ގޮތެވެ.\nމިހާރު ފިޓް: ސްޓެޓިކް ސްޓްރެޗް\nޓޯޓަލް ފިޓްނަސް ގްރޫޕް (ޓީއެފްޖީ) އާ ގުޅިގެން ގެނެސްދޭ "މިހާރު ފިޓް" ގެ ތިން ވަނަ އެޕިސޯޑްގައި މި ކިޔައިދެނީ ހަށިގަނޑުގެ މަތީ ބައި ނުވަތަ އަޕަ ބޮޑީ ސްޓްރެޗް ކުރާނެ ގޮތެވެ. މި ސްޓްރެޗިންގެ އެހެން ބައިތައް ވެސް އެހެން ސެގްމެންޓެއްގައި ކިޔައިދޭނެ އެވެ.\nމިހާރު ފިޓް: ވާމްއަޕް ސްޓްރެޗް - 2\nޓޯޓަލް ފިޓްނަސް ގްރޫޕް (ޓީއެފްޖީ) އާ ގުޅިގެން ގެނެސްދޭ "މިހާރު ފިޓް" ގެ ދެ ވަނަ އެޕިސޯޑް ވެސް ހާއްސަކޮށްފައި މި ވަނީ ވާމްއަޕް ކުރުމާއި ސްޓްރެޗިން އަށެވެ. އެއީ ކަސްރަތަށް ހަށިގަނޑު ތައްޔާރުކުރުމަށް ކޮންމެހެން ވެސް ކުރަންޖެހޭ މުހިންމު ކަމަކަށް ވާތީ އެވެ.\nމިހާރު ފިޓް: ވާމްއަޕް ސްޓްރެޗް\nކަސްރަތު ކުރުމަކީ ހުރިހާ އުމުރެއްގެ މީހުންނަށް ވެސް މުހިންމު ކަމެކެވެ. އެ މީހެއްގެ އުމުރާއި ސިއްހީ ހާލަތާ ގުޅޭ ގޮތުން ކަސްރަތުކުރަންޖެހޭނެ އެވެ.


Concrete Elhumakee Tharahgee Ah Elhey Huraheh - Nasheedh\nކޮންކްރީޓް އެޅުމަކީ ތަރައްޤީއަށް އެޅޭ ހުރަހެއް ...\nއައްޑޫ ފިޝަރީޒް ކޮމްޕްލެކްސް މިއަހަރުގެ ޖުލައި ...\nby vomadmin April 9, 2018\nމުޅި މާލެ ފުރާ ކޮންކްރީޓު އެޅުމަކީ ތަރައްޤީއަށް އެޅޭ ހުރަހެއްކަމަށް ކުރީގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nރާއްޖޭގެ ބައެއް ހިސާބުތަކަށް އިއްޔެ މަސްވެރިކަން އިންތިހާއަށް ރަނގަޅުވުމާއެކު ރެކޯޑު އަދަދަކަށް މަސް ކިރާފައިވަނިކޮށް އެކަމާ ގުޅިގެން ނަޝީދު ކުރެއްވި ޓުވީޓެއްގައި ވިދާޅުވީ ހަޤީޤީ ތަރައްޤީއަކީ މަސްވެރިކަން ރަނގަޅުވެފައިވާ މިފަދަ ދުވަސްވަރެއްގައި މަސްވެރިން ބާނާ މަސްކޮޅު ރަނގަޅު އަގެއްގައި ކިރާލެވުމުގެ ފުރުސަތު ތަނަވަސްކޮށްދެވުންކަމަށެވެ.\nނަޝީދު މިފަދައިން ވިދާޅުވިއިރު މިފްކޯގެ ޗީފް އޮޕަރޭޓިން އޮފިސަރު (ސީއޯއޯ) ރަމްޒީ އަބޫބަރުކުރު ވިދާޅުވީ ހޮނިހިރު ދުވަހު ކޫއްޑޫ ބަނދަރަށް 400 ޓަނުގެ މަސް ކިރާފައިވާ ކަމަށެވެ. އަދި އެ ކުންފުނީގެ ބޯޓު ފަހަރަށް 300 ޓަނުގެ މަސް ހޮނިހިރު ދުވަހު ކިރުވާފައިވާ ކަމަށެވެ.\nއެހެންކަމުން ގާތްގަނޑަކަށް 700 ޓަނުގެ މަސް އިއްޔެ އެކަނިވެސް ސަރުކާރުގެ މަސް ކުންފުނި މިފްކޯއިން ކިރޭނެ އިންތިޒާމު މިވަނީ ހަމަޖެހިގެން ގޮސްފައެވެ.\nމިފްކޯގެ މެނޭޖިން ޑިރެކްޓަރު އަދްލީ އިސްމާއިލް ވިދާޅުވީ މަސްވެރިކަން ރަނގަޅުވުމާއެކު ބޯޓުތަކުގެ އޮޕަރޭޝަން އިތުރުކޮށް، ފުލް ކެޕޭސިޓީގައި ގެނެވޭނެ އިންތިޒާމު ހަމަޖައްސާފައިވާ ކަމަށެވެ.\nނަޝީދު މިކުރެއްވި ޓުވީޓަކީ ރައީސް ޔާމީންގެ ސަރުކާރުގެ ހަރުދަނާކަމާމެދު ތަޢުރީފުކުރައްވާ ކުރެއްވި ފުރަތަމަ ޓުވީޓެވެ. އެއާއެކު ޓުވީޓުގެ އަނެއް ބައިގައި ނަޝީދު ވިދާޅުވަނީ ކޮންކްރީޓަކީ ތަރައްޤީއަށް އެޅޭ ހުރަހެއްކަމަށެވެ.\nބެލެވޭ ގޮތުގައި ނަޝީދު ދެކޮޅު ހައްދަވާފައި މިވަނީ ދަރުމަވަންތަ ހޮސްޕިޓަލުގެ 25 ބުރީގެ އިމާރާތާއެވެ.


ﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި އަހުލުއްސުންނާ ވަލް ޖަމާޢަތުގެ މަގު -2- – DhiSalafiyyah\nﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި އަހުލުއްސުންނާ ވަލް ޖަމާޢަތުގެ މަގު -2-\n09/12/2011 އަސްމާއު ވައްޞިފާތު, ޢަޤީދާއާއި ފިރުޤާތައްއައްޝައިޚް އަޙްމަދު މިޙްސަން މުޙައްމަދު\nމިއީ މި މައުޟޫއުގައި އަޅުގަނޑު ދިސަލަފިއްޔާ.ނެޓް ގައި ލިޔަމުންދާ ލިޔުމުގެ ދެވަނަ ބަޔެވެ. ލިޔުމުގެ މިހާހިސާބުން މައުޟޫއުގެ މުހިއްމުކަމަށް ކުރުގޮތަކަށް އަލި އަޅުވާލުމަށް އަޅުގަނޑު ގަސްތުކޮށްލީމެވެ. މިގޮތުން ބަލާއިރު މިލިޔުމަކީ ﷲ ތަޢާލާގެ ނަންފުޅުތަކާއި އެއިލާހުގެ މާތްވެގެންވާ ސިފަސުޅުތަކަށް އީމާން ވުމުގައި އަޅުގަނޑުމެން އަހުލުއްސުންނަތުގެ އަހުލުވެރިން ޤަބޫލްކުރާގޮތް ނުވަތަ އަޅުގަނޑުމެން ތަބާވާގޮތް ބުނެދިނުމަށް ލިޔާލިޔުމެކެވެ. ﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގެ ހެޔޮގޮތް ދަނެގަތުމުގެ ތައުފީޤުދެއްވިކަމަށްޓަކައި ﷲ އަށް ޙަމްދުކުރަމެވެ.\nﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމަކީ ތަވްޙީދުގެ3ބައިގެ ތެރެއިން އެއްބަޔެވެ. އެއާއި ނުލާ ފުރިހަމަ ގޮތުގައި ﷲ ތަޢާލާ އެއްކައުވަންތަ ނުކުރެވޭނެ އެއްކަމެވެ. ހިތާމަޔަކީ އަޅުގަނޑުމެންގެ ޤިބުލައިގެ އަހުލުވެރިންގެ ތެރެއިން ވަރަށް ޤާބިލް މީހުންކަމަށް ބެލެވޭމީހުންވެސް ﷲ ތަޢާލާގެ ނަންފުޅުތަކާއި ސިފަފުޅުތަކަށް އީމާންވުމުގައި ޙައްޤުގެމަގުން އެއްކިބާވެފައިވާކަމެވެ. ސަބަބަކީ އެބައިމީހުން ޤުރްއާނާއި ސުންނަތުގެ މައްޗަށް އެބައިމީހުންގެ ބުއްދި އިސްކުރުމެވެ. އަދި މިކަމުގެ ސަބަބުން ޢަޤީދާގެ މައްސަލަތަކުގައި ބިދުޢަތައް ހަދައި އެތައް ބާޠިލް ފިރުޤާތަކެއް އަހުލުއްސުންނަތުގެ މަގުން އެއްކިބާވެ ގޮސްފައިވާކަން ހަނދާންކޮށްދެމެވެ. އަޅުގަނޑުމެންގެ ދިވެހިރާއްޖޭގައިވެސް ﷲ ތަޢާލާގެ ސިފަފުޅުތައް ބަދަލުކޮށް އެއިން ގޯސްމާނަ ނަގާ ތައުވީލުކުރާމީހުން އެބަތިބިކަން ހިތާމަޔާ އެކީ ފާހަގަކުރަމެވެ. މިހެން ވުމުގެ ސަބަބުން ބައެއްފަހަރަށް މީސްތަކުންނަށް ﷲ ތަޢާލާ މަޢްރިފާކޮށް ދެނެގަތުމުގެ ޢިލްމު އޮޅުންއަރާގޮތްވެ އެއިލާހާމެދު އޮންނަ އިތުބާރު ކުޑަވެގެންދެއެވެ. އަހުލުއްސުންނާ ވަލްޖަމާޢަތަށް، އެހެނިހެން ބާޠިލްޢަޤީދާތަކުގެ މީހުންގެ ތެރެއިން އެންމެގިނަމީހުން ވަންނަމުންދާ އެންމެ މައި ދޮރަކީ އަސްމާއު ވައްޞިފާތުގެ ބާބެވެ. ސަބަބަކީ އަހުލުއްސުންނާ ވަލްޖަމާޢަތުގެ މީހުން ﷲ ތަޢާލާއަށް ޙައްޤުވެގެންވާ ޞިފަތައް އެންމެ ފުރިހަމަވެގެންވާގޮތުގައި އެއިލާހަށް ސާބިތުކުރާތީއެވެ. އަދި ހުރިހާ އުނި ސިފަތަކުން އެއިލާހު ހުސްޠާހިރުވަންތަ ކުރާތީއެވެ.\nކުރީގައިވެސް ބަޔާންވެދިޔަފަދައިން ﷲ ތަޢާލާގެ ނަންފުޅުތަކާއި ސިފަފުޅުތަކުގައި އެއިލާހު އެއްކައުވަންތަކުރުން ނުވަތަ “ތަވްޙީދުލް އަސްމާއި ވައްޞިފާތި” އަކީ ތައުޙީދު ބެހިގެންވާ ބައިތަކުގެ ތެރެއިން ބަޔެކެވެ. އެހެންކަމުން “ތަވްޙީދުލް އަސްމާއި ވައްޞިފާތި” ގެ ދަރަޖަ އިސްލާމްދީނުގައި ވަރަށް މަތިވެރިވެގެންވެއެވެ. އެހެނީ އެއްވެސް މީހަކަށް ﷲ ތަޢާލާގެ އިސްމުފުޅުތަކާއި(ނަންފުޅުތަކާއި) ސިފަފުޅުތަކުގެ ރަނގަޅަށް އެނގިގެން މެނުވީ ފުރިހަމަ ގޮތުގައި އެއިލާހަށް އަޅުކަން ނުކުރެވޭނެއެވެ. ﷲ ތަޢާލާ ވަޙީކުރައްވާފައި ވެއެވެ. (وَلِلَّـهِ الْأَسْمَاءُ الْحُسْنَىٰ فَادْعُوهُ بِهَا) މާނައީ: ” އެންމެރިވެތި ނަންފުޅުތައް މިލްކުވެގެންވަނީ، ﷲ އަށެވެ. ފަހެ، އެ ނަންފުޅުތަކުން ތިޔަބައިމީހުން އެކަލާނގެ ޙަޟްރަތަށް ދުޢާ ކުރާށެވެ! “ މިއާޔަތުގައި މިވާ ދުޢާގެ ތެރޭގައި ދުޢާގެ2ވައްތަރުކަމުގައިވާ “ދުޢާއުލް މަސްއަލާ”( ކަންތައްތަކަށް އެދި ކުރާދުޢާ ) އާއި “ދުޢާއުލް ޢިބާދާ” ހިމެނެއެވެ. “ދުޢާލް މަސްއަލާ”ގެ މިސާލަކީ ދުޢާކުރުމުގައި “އޭ ފާފަފުއްސަވާ އިލާހެވެ! މިއަޅާގެ ފާފަ ފުއްސަވާނދޭވެ.’ މިފަދައިން ކުރެވޭދުޢާތަކެވެ. އަދި “ދުޢާއުލް ޢިބާދާ”އަކީ އެއިލާހުގެ އިސްމުޅުފުޅުތައް ނުވަތަ ނަންފުޅުތައް އެނގުމުން އެއާއިއެއްގޮތަށް އަޅުކަންކުރުމެވެ. މިސާލަކަށް އެއިލާހަކީ التَّوَّابُ “ތައުބާ ލައްވާފަރާތް” ކަން އެނގުމުން އެއިލާހު އެއަޅަކަށް ތައުބާލެއްވުން އެދި އޭނާ ދުޢާކުރުމެވެ. އަދި އެއިލާހަކީ السَّمِيْعُ “އަސްސަވާވޮޑިގެންވާ ފަރާތް” ކަން އެނގުމުން އެއަޅަކު އޭނާގެ ދުލުން ކަމަކަށް އެދުމުން އެ އަޑު އެއިލާހު އައްސަވާވޮޑިގެންވާކަން އޭނާއަށް އެނގި ކަންކަމަށް އެއިލާހުގެ ޙަޟްރަތުގައި އޭނާ އެދޭނެއެވެ. މިގޮތުން ފުރިހަމަގޮތުގައި އެއިލާހަށް އަޅުވެތިވުމަށް އޭނާއަށް ދަސްވާނެއެވެ.\nނަމަވެސް ﷲ ތަޢާލާގެ ސިފަފުޅުތަކަށް އިންކާރު ކުރާ “ޖަހުމީން”ނާއި “އަޝްޢަރީން” ފަދަ ބިދުޢަވެރި ފިރުޤާތަކުގެ މީހުންވަނީ އެއިލާހުގެ ބަސްފުޅު ކަމުގައިވާ ކީރިތި ޤުރްއާނުގައިވާ އެއިލާހުގެ ސިފަފުޅުތައްވެސް އެމީހުން ހިތައްއެރި އެއްޗަކަށް އިންކާރުކޮށް ހިތަށްއެރި އެއްޗެއް ލަފްޒީ ގޮތުންނާއި މާނައިގެ ގޮތުން ބަދަލުކޮށް އެއިލާހު ތަޢާލާ އެއިލާހުގެ ޒާތުފުޅަށް ނިސްބަތްކުރެއްވި އެތައް ސިފަފުޅަކަށް އިންކާރުކޮށްފައެވެ. މިސާލެއްގެ ގޮތުން އަޝްޢަރީން ވަނީ ކީރިތި ޤުރްއާނުގައި ﷲއަށް އެއިލާހަށް އެކަށީގެންވާގޮތުގައި ދެއަތްޕުޅު ލިބިވޮޑިގެންވާކަމަށް އަންގަވާފައި އޮތުމުން އެއަށް އިންކާރުކޮށް އެއީ އެއިލާހުގެ ޤުދުރަތްފުޅު ކަމުގައި ބުނެފައެވެ. މި އަޝްޢަރީ ޢަޤީދާގެ އަސަރުތައް އަޅުގަނޑުމެންގެ ރާއްޖެއިން ވަރަށް ބޮޑަށް ފެންނަންއޮތެވެ. މިގޮތުން ކުރީގެ ލިޔުންތަކުގައި ﷲ ތަޢާލާގެ އަތްޕުޅު ގެ ލަފްޒު އައިސްފައި އޮންނަ އާޔަތްތަކުގެ މާނަކުރާއިރު އެއީ “ޔަދު ޤުދްރަތްޕުޅު” ކަމުގައި އޮންނައޮތުން ފަހަގަކޮށްލަމެވެ. އަދިވެސް މަދުން ނަމަވެސް އެ އަޤިދާއަށް ގޮވާލާ ބައެއްމީހުން ތިބިކަން ހިތާމައާއި އެކީ ފާހަގަކޮށްލަމެވެ. އުފަލާއި އެކީ ފާހަގަކޮށްލަންވީ ކަމަކީ މިއަދު އަޅުގަނޑުމެންގެ ރާއްޖޭގައި މިވަނީ ސަލަފުއް ޞާލިޙުންގެ ޢަޤީދާއަކީ އެބައިމީހުންގެ ޢަޤީދާ ކަމުގައި ގިނަ މުސްލިމް އަޚުހްނާއި އުޚްތުން ބަލައިގެންފައެވެ. އެހެންކަމުން ދެން އަޅުގަނޑުމެންގެ މި ފަސްގަނޑުން ޢަޤީދާގެ އެއްވެސް ބާޠިލް ފިރުޤާއަކަށް ޖާގަ ނުދިނުމަށް އަޅުގަނޑުމެން އެންމެންވެސް އަތާއި އަތްގުޅުވާލައިގެން މަސައްކަތްކުރުމަކީ އަޅުގަނޑުމެންގެ މައްޗަށް އޮތްދީނީ ވާޖިބެކެވެ.\nދެން މިބަލާލަނީ ﷲ ތަޢާލާގެ ނަންފުޅުތަކާއި ސިފަފުޅުތަކަށް އިންކާރުކޮށް ބަދަލުކުރާ ބިދުޢަވެރިން އެނަންފުޅުތަކާއި ސިފަފުޅުތައް ބަދަލުކޮށް އެއަށް އިންކާރުކޮށް އޭގެ މާނައޮޅުވައި އެއަށް މިސާލުޖަހައި އޭގެ ކައިފިއްޔަތު ބަޔާންކޮށް ﷲ ތަޢާލާ އެންގެވި ޙައްޤުގެމަގުން އެއްކިބާވެގަންނަ ގޮތަށެވެ. މިގޮތުން އެބައިމީހުން ތިރީގައި ބަޔާންމިކުރާ ގޮތްތަކަށް އެ ނަންފުޅުތަކާ ސިފަފުޅުތަކާމެދު ޢަމަލުކުރެއެވެ.\n4- التَّمْثِيْلُ وَ التَّشْبِيْهُ\nالتَّحْرِيْفُ: ކީރިތި ޤުރްއާނާއި ރަސޫލުﷲ ޞައްލަﷲ ޢަލައިހި ވަސައްލަމްގެ ޙަދީޘްފުޅުތަކުގެ ނައްޞުން ލަފްޒުތަކަށް ބަދަލުގެނައުން ނުވަތަ އޭގެ މާނަޔަށް ބަދަލުގެނައުމެވެ. މިގޮތަށް ބަދަލުގެނައުމުން ބައެއްފަހަރު ލަފްޒާ އެއްކޮށް މާނަ ބަދަލުވެއެވެ. އަދި މާނަ ބަދަލު ނުވެވެސް ހުރެއެވެ. އަދި މިގޮތަށް ބަދަލު ގެނައުން3ގޮތަކަށް ބެހިގެންވެއެވެ.\n1- ނަޞުތަކުގައިވާ ލަފްޒުތައް ބަދަލުކުރުމާއެކު އޭގެ މާނަވެސް ބަދަލުކުރުން:\nމިގޮތުން އެބައިމީހުން ﷲ ތަޢާލާގެ ބަސްފުޅު (وَكَلَّمَ اللَّـهُ مُوسَىٰ تَكْلِيمًا)( سورة النساء 164) މާނައީ: ” ( މެދުވެރިއެއްނެތި) މޫސާގެފާނަށް اللَّه ބަސް ވަޙީކުރެއްވިއެވެ.”، ބަދަލުކުރާ ބަދަލުކުރުން ހިމެނެއެވެ. އެބައިމީހުން މިއާޔަތުގައިވާ ލަފްޒުލް ޖަލާލާގެ “ހާ” ގައި އަބަފިލި ޖަހައެވެ. އަދި ކަންކުރި ފަރާތަކީ މޫސާގެފާނު ކަމަށް ހަދައެވެ. އޭރުން މޫސާގެފާނު ﷲ ތަޢާލާއާއި ވާހަކަފުޅުދެއްކެވި ކަމަށް އާޔަތުގެ މާނަ ބަދަލުވެގެންދެއެވެ.\n2- ނައްޞުތަކުގައިވާ ލަފްޒުތައް ބަދަލުކުރުމާއެކު މާނަޔަށް ބަދަލު ނާންނަގޮތަށް ބަދަލުކުރުން:\nމިގޮތުން މިސާލަކަށް (الْحَمْدُ لِلَّـهِ رَبِّ الْعَالَمِينَ ) ކިޔަވާއިރު (الْحَمْدُ)ގެ ދާލުގައި އަބަފިލި ޖެހުން ހިމެނެއެވެ. މިހެން ބަދަލުވިޔަސް އާޔަތުގެ މާނަޔަށް ބަދަލެއް ނާދެއެވެ. މިގޮތަށް ބަދަލުކުރެވެނީ ގިނަފަހަރު ޤުރްއާން ކިޔަވަން ރަނގަޅަށް ނޭނގޭމީހުންގެ ކިބައިން ނޭނގުމެއްގެތެރޭގައެވެ.\n3- ލަފްޒުތަކުގެ މާނަޔަށް ބަދަލުގެނައުން:\nމިގޮތުން ކީރިތި ޤުރްއާނުގައި ﷲ ތަޢާލާއަށް ނިސްބަތްވެގެން އައިސްފައިވާ އެއިލާހުގެ މާތް ދެ އަތްޕުޅުގެ ވާހަކަ އަންނަ އާޔަތްތަކުގައި އެ އަތްޕުޅުގެ ލަފްޒު އޮތްގޮތަށް ބޭއްވުމަށްފަހު އޭގެމާނައަކީ ބާރުވެރިކަމާއި، ނިޢުމަތާއި، ޤުދުރަތޭ ކިޔައި އޭގެ އަސްލު މާނަ އޮޅުވާލުމެވެ.\nالتَّعْطِيْلُ: ﷲ ތަޢާލާއަށް ސާބިތުކުރުން ވާޖިބުވެގެންވާ ނަންފުޅުތަކާއި ސިފަފުޅުތައް އެއިލާހަށް ސާބިތުކުރުމަށް އިންކާރުކުރުމެވެ. މިގޮތުން އެ ހުރިހާ ނަންފުޅުތަކާއި ސިފަފުޅުތަކަށް އިންކާރުކުރުން، އަދި އެއިން ބައެއް ނަންފުޅުތަކާއި ސިފަފުޅުތަކަށް އިންކާރުކުރުން ހިމެނެއެއެވެ. ﷲ ތަޢާލާގެ ނަންފުޅުތަކާއި ސިފަފުޅުތަކަށް އިންކާރު ކުރުން ބެހިގެންވަނީ2ބަޔަކަށެވެ:\n1- މުޅިން އެއްކޮށް އިންކާރުކުރުން: މިގޮތުން ﷲ ތަޢާލާގެ ހުރިހާ ސިފަފުޅަކަށް އިންކާރުކުރަނީ އަހުލުސުންނަތުގެ މަގުން އެއްކިބާވެފައިވާ ބިދުޢަވެރި ފިރުޤާއެއް ކަމުހައިވާ ޖަހުމީންނެވެ. މި ހައްދުފަހަނައަޅާފައިވާ މީހުންގެ ތެރެއިން އިތުރަށް ހައްދުފަހަނައަޅާފައިވާ ބަޔަކު ﷲ ތަޢާލާގެ މަތިވެރިވެގެންވާ ނަންފުޅުތަކަށްވެސް އިންކާރުކުރެއެވެ.\n2- ވަކި ބަޔަކަށް އިންކާރުކުރުން: މިގޮތުން އަހުލުއް ސުންނަތުގެ މަގުން އެއްކިބާވެފައިވާ ބިދުޢަވެރި ފިރުޤާއެއް ކަމުގައިވާ ޢަޝްޢަރިއްޔަތުގެ އަހުލުވެރިން ﷲ ތަޢާލާގެ ބައެއް ސިފަފުޅުތައް ސާބިތުކޮށް އެހެން ސިފަފުޅުތަކަށް އިންކާރު ކުރެއެވެ. އަދި މި އުއްމަތުގައި އެންމެ ފުރަތަމަ ﷲ ތަޢާލާގެ ނަންފުޅުތަކާއި ސިފަފުޅުތަކަށް އިންކާރު ކުރިކަމަށް އެނގެން އޮތީ ޢަލްޖަޢްދު ބުން ދިރްހަމް އޭކިޔާމީހެކެވެ. ﷲ ތަޢާލާގެ ސިފަފުޅުތަކަށް އިންކާރު ކުރުމުގެ ކަންތައް ފެށިގެން އައިސްފައިފަނީ ޔަހޫދީންނާއި މުޝްރިކުންނާއި ފަލްސަފާގެ އަހުލުވެރިންގެ ފަރާތުންނެވެ. މިގޮތުން މިއުއްމަތުގައި އެންމެ ފުރަތަމަ ﷲ ތަޢާލާގެ ސިފަފުޅުތަކަށް އިންކާރުކުރި އަލްޖަޢްދު ބުން ދިރްހަމް އޭނާގެ ފިކުރު ނަގާފައިވަނީ އަބާން ބުން ސަމްޢާން ގެ ފަރާތުން ޠާލޫތުގެ ފަރާތުން ލުބައިދު ބުން އަޢްޞަމްގެ ފަރާތުން ކަމަށް ބުނެވެއެވެ. މި ލުބައިދަކީ ރަސޫލުﷲ ޞައްލަﷲ ޢަލައިހި ވަސައްލަމްއަށް ސިހުރުހެދި ޔަހޫދީ ކަލޭގެއެވެ. އަދި ޢަލްޖަޢްދު ބުން ދިރްހަމް އޭނާގެ ކުފުރުގެ ގޮވާލުމުގެ ސަބަބުން ޤަތުލުކުރެވުނެވެ.\nالتَّكْيِيْفُ: ﷲ ތަޢާލާގެ ސިފަފުޅުތައް ވަނީ ކިހިނެއްކަން ބަޔާންކުރުމެވެ. އޭގެ ކައިފިއްޔަތު ބަޔާންކުރުމެވެ. މިސާލަކަށް ﷲ ތަޢާލާގެ އަތްޕުޅު ވަނީ މިވެނި އެވެނި ގޮތަކަށޭ ކިޔައި އޭގެ ގޮތް ބަޔާންކުރުމެވެ. އަދި ﷲ ތަޢާލާ ދުނިޔޭގެ އުޑަށް ފައިބައިވޮޑިގަންނަވަނީ މިވެނި އެވެނި ގޮތަކަށޭ ބުނެ އޭގެ ގޮތް ކިޔުމެވެ.\nالتَّمْثِيْلُ: ﷲ ތަޢާލާގެ ސިފަފުޅަކާ އެންމެހާ ގޮތަކުން އެއްފަދަ އެހެންފަރާތެއް ވާކަމަށް ބުނުމެވެ.\nالتَّشْبِيْهُ: ﷲ ތަޢާލާގެ ސިފަފުޅަކާ ގިނަގޮތްގޮތުން އެއްފަދަވެގެންވާ އެހެންފާރާތެއް ވާކަމަށް ބުނުމެވެ.\nމި ދެ ލަފްޒު އެއް މާނައެއްގައިވެސް ބޭނުންކުރެވެއެވެ.\nތަމްޘީލާއި ތަޝްބީހު،އަދި ތަކްޔީފާ ހުރި ފަރަޤު:\n1- ތަކްޔީފަކީ ސިފަފުޅެއްގެ ގޮތްހޯދުމެވެ. ނުވަތަ ބުނުމެވެ. އެއީ އެ ސިފަފުޅާ އެއްފަދަވެގެންވާކަމަށް ފަރާތަކަށް ނިސްބަތްކޮށްގެން ނުވަތަ ވަކިފަރާތަކަށް ނިސްބަތްނުކޮށް ވިޔަސްމެވެ. ތަމްޘީލް ކޮށް ތަޝްބީހު ކުރެވޭ ކޮންމެ ސިފައަކީ ތަކްޔީފުވެސް ކުރެވިފައިވާ ސިފައެކެވެ. ސަބަބަކީ މި ޙާލަތުގައި ތަކްޔީފު، ތަމްޘީލާއި ތަޝްބީހަށްވުރެ ޢާއްމުވެގެންވެއެވެ. ތަމްޘީލާއި ތަޝްބީހަ ޚާއްޞަވެގެންވެއެވެ. އެހެންކަމުން ސިފައަކަށް މިޘާލެއް ޖަހައި އެހެން ފަރާތަކާއި އެއްގޮތްކޮށް ތަޝްބީހުކޮށްފި މީހަކީ ތަކްޔީފު ވެސް ކޮށްފި މީހަކެވެ. އެހެން ނަމަވެސް ތަކްޔީފު ކުރާ ކޮންމެ މީހަކީ ތަމްޘީލްކޮށް ތަޝްބީހު ކުރާ މީހެއް ނޫނެވެ.\n2- ތަކްޔީފު ކުރުމަކީ ސިފަތަކަށް ޚާއްސަވެގެންވާ ކަމެކެވެ. އެހެނެއްކަމަކު ތަމްޘީލަކީ ޤުދްރަތްތެރިކަމާއި ސިފަފުޅުތަކާއި ޒާތުފުޅަށް ނިސްބަތްކޮށް ކުރެވޭއެއްޗެކެވެ. މި ގޮތަށް ބަލާއިރު ތަކްޔީފަށްވުރެ ތަމްޘީލް ޢާއްމުވެގެންވެއެވެ.\nތަޝްބީހު ކުރުމުގައި ނުވަތަ ﷲ ތަޢާލައާއި އެއްފަދަ އެހެން ފަރާތްތައް ވާކަމަށް ބުނެ މަގުފުރެދިފައިވާ މީހުން ބެހިގެންވަނީ2ބަޔަކަށެވެ:\n1- ޚާލިޤު މަޚްލޫޤާ އެއްވައްތަރުކުރުން.\n2- މަޚްލޫޤު ޚާލިޤާ އެއްވައްތަރުކުރުން.\nޚާލިޤު މަޚްލޫޤާ އެއްވައްތަރުކުރުން:\nމިއީ ﷲ ތަޢާލާ އަށް ޚާއްސް ކަމެއް ނުވަތަ ސިފަފުޅެއް ނުވަތަ ޙައްޤެއް މަޚްލޫގަކަށް ސާބިތުކުރުމެވެ.\n1- މިސާލަކަށް ﷲ ތަޢާލާގެ ރުބޫބިއްޔަތަށް ޝިރުކުކުރާ މީހުން ﷲ ތަޢާލާ އާއި އެކީ ޚަލްޤު ކުރައްވާ އެހެން ފަރާތެއް ވާކަމަށް ބުނިބުނުމެވެ.\n2- މުޝްރިކުން ޢަމަލުކުރިގޮތަށް އެބައިމީހުން އަޅުކަންކުރަން ގެންގުޅުނު ބުދުތަކުގައި ﷲ ތަޢާލާގެ ޙައްޤެއް ކަމުގައިވާ އުލޫހިއްޔަތުގައި ނުވަތަ އިލާހުވަންތަކަމުގެ ބައެއް އެ ބުދުތަކުގައި ވާކަމަށްބުނެ އެތަކެއްޗަށް އަޅުކަންކުރުމެވެ.\n3- ހައްދުފަހަނަ އަޅާފައިވާ ބިދުޢަވެރިން ރަސޫލާ ޞައްލަﷲ ޢަލައިހި ވަސައްލަމް އަށާއި އެހެނިހެން މީހުންނަށް މަދަޙަ ކިޔަމުންގޮސް ﷲ ތަޢާލާއަށް ޚާއްސަކަމެއް އެކަލޭގެފާނަށް ނުވަތަ އެހެންމީހަކަށް ނިސްބަތްކުރުމެވެ. މިފަދަ އެއްޗެހި ރާއްޖޭގައި ކުރީޒަމާނުގައި ކިޔަމުން އައި މައުލޫދުތަކުގައި ކިޔާކަމުގައިވެއެވެ.\nމަޚްލޫޤު ޚާލިޤާ އެއްވައްތަރުކުރުން:\nﷲ ތަޢާލާގެ ސިފަފުޅަކާއި މަޚްލޫޤެއްގެ ކިބައިގައިވާ ސިފައަކާއި އެއްގޮތްކަމަށް ބުނުމެވެ. މިސާލަކަށް ބިދުޢަވެރިން ﷲ ތަޢާލާގެ އަތްޕުޅަކީ މަޚްލޫޤުންގެ އަތްތަކާއި އެއްގޮތް އަތްޕުޅެއް ކަމަށް ބުނާބުނުމެވެ. އަދި ﷲ ތަޢާލާ ޢަރްޝިކޮޅަށް އިސްތިވާއުވެގެވޮޑިގަންނަވަނީ މަޚްލޫގުން އެއްޗަކަށް އަރާގޮތަށްކަމަށް ބުނުމެވެ.\nބުނެވޭގޮތުގައި އެންމެ ފުރަތަމަ މިގޮތަށް ﷲ ތަޢާލާގެ ސިފަފުޅަކާއި މަޚްލޫޤުންގެ ސިފަޔާއި އެއްގޮތްވެގެންވާ ކަމަށް ދަޢުވާކުރީ ޙިޝާމް ބުން އަލްޙަކަމް އައްރާފިޟީ (ޝިޔަޢީ އެއް) އެވެ. و الله أعلم\nﷲ ތަޢާލާ އެންގެވި ޙައްޤުގެމަގުން އެއްކިބާވެގަންނަގޮތް\nالإِلْحَادُ: ޢަޤީދާގައި އީމާންވާންޖެހޭ ކަންތައްތަކުގައި އަދި ދީނުގައި ޢަމަލު ކުރަންޖޭހޭކަންތައްތަކުގައި ޙައްޤުގެ މަގުން އެއްކިބާވުމެވެ.\nއަލްއިލްޙާދު ދެ ބަޔަކަށް ބެހެއެވެ:\n1- ﷲ ތަޢާލާގެ ނަންފުޅުތަކުގައި އިލްޙާދުކުރުން.\n2- ﷲ ތަޢާލާގެ އާޔަތްތަކާއި (ހެކިތަކުގައި) އިލްޙާދުކުރުން.\nﷲ ތަޢާލާގެ ނަންފުޅުތަކުގައި އިލްޙާދުކުރުން: މިއީ ވާޖިބުވެގެންވާ ޙައްޤުގޮތްދޫކޮށް،4ގޮތަކަށް ޙަޤުގެމަގުން އެއްކިބާވެގަތުމެވެ. އެ4ގޮތަކީ:\n1- ﷲ ތަޢާލާގެ ނަންފުޅުތަކުގެ ތެރެއިން ނަންފުޅުތަކަކަށް އިންކާރުކުރުމެވެ. އަދި ނަންފުޅަކުން ދަލާލަތު ކުރާ ސިފަފުޅަކަށް ނުވަތަ ސިފަފުޅުތަކަކަށް އިންކާރުކުރުމެވެ. މިއީ ﷲ ތަޢާލާގެ ނަންފުޅުތަކަށާއި ސިފަފުޅުތަކަށް އިންކާރުކުރާ މުޢައްޠިލާއިން ޢަމަލުކުރާގޮތެވެ.\n2- މަޚްލޫޤަކަށް ﷲތަޢާލާ އަށް ޚާއްޞަ ނަންފުޅެއް ކިޔުން އެކަށީގެންވާކަމަށް ބުނެ އެއިލާހުގެ ނަންފުޅުތަކުގައި ތަޝްބީހަކުރުމެވެ. މިއީ ﷲ ތަޢާލާއާއި އެހެން ފަރާތްތައް އެއްފަދަކުރާ މުޝައްބިހާއިން ޢަމަލުކުރިގޮތެވެ.\n3- ﷲ ތަޢާލާ އެއިލާހުގެ ނަފްސުފުޅަށް ނިސްބަތް ނުކުރައްވާ ނަމަކުން އެއިލާހަށް ނިސްބަތްކުރުމެވެ. މިގޮތުން ނަޞާރާއިން އެއިލާހަށް ބައްޕަގެ ނަމުން ނަންކިޔައެވެ. އަދި ފިލޯސަފަރުން އެއިލާހަށް “علة”(މާނަ: ސަބަބު)، “فاعل”(މާނަ: ކަންކުރާ ފަރާތް) މިފަދަ ނަންނަމުން ނިސްބަތްކުރެއެވެ. މީއީ ހުއްދަވެގެންވާ ކަމެއްނޫނެވެ.\n4- ﷲ ތަޢާލާގެ ނަންފުޅުތަކުން ނަގައިގެން ބުދުތަކަށް ނަންކިޔުމެވެ. މިގޮތުން މައްކާގެ މުޝްރިކުން އަޅުކަން ކުރަމުން ގެންދިޔަ ދެ ބުދަކަށް “އައްލާތަ” އަދި “އަލްޢުއްޒާ” ކިޔުނެވެ. “އައްލާތަ” ހެދިފައިވަނީ “އަލްއިލާހް” އިންނެވެ. އަދި “އަލްޢުއްޒާ” ހެދިފައިވަނީ “އަލްޢަޒީޒް” އިންނެވެ.\nﷲ ތަޢާލާގެ އާޔަތްތަކުގައި އިލްޙާދުކުރުން: ﷲ ތަޢާލާގެ އާޔަތްތަކުގެ ތެރޭގައި ޝަރީޢަތުގެ އާޔަތްތައް ހިމެނެއެވެ. އެއީ ރަސޫލުބޭކަލުން ގެންނެވި ޙުކުމްފުޅުތަކާއި ޚަބަރުފުޅުތައް ހިމެނޭ އާޔަތްތަކެވެ. އަދި އެއިލާހުގެ އާޔަތްތަކުގެ ތެރެއިން ކައުނިއްޔަ އާޔަތްތައް(ހެކިތައް) ހިމެނެއެވެ. މިއީ ﷲ ތަޢާލާ ހައްދަވާފައިވާ ހުރިހާއެއްޗެކެވެ. މިގޮތުން އުޑުތަކާއި ބިންތައް ހެއްދެވީ ﷲ ތަޢާލާއެވެ.\n1- ﷲ ތަޢާލާގެ ޝަރީޢަތުގެ އާޔަތްތަކުގައި އިލްޙާދުކުރުން: އެއީ މި އާޔަތްތައް ބަދަލުކޮށް އޭގައިވާ ޚަބަރުތައް ދޮގުކޮށް އޭގައިވާ ޙުކުމްތަކަށް ޢަމަލުނުކޮށް ނުކިޔަމަންތެރިވުމެވެ.\n2- ﷲ ތަޢާލާގެ ކައުނިއްޔަ އާޔަތްތަކުގައި(ހެކިތަކުގައި) އިލްޙާދުކުރުން: އެއީ މި އާޔަތްތައް ﷲ ތަޢާލާ ފިޔަވައި އެހެން ފަރާތަކަށް ނިސްބަތްކުރުމެވެ. މިސާލަކަށް އިރު އެއީ ﷲ ފިޔަވައި އެހެންފަރާތެއްގެ ޚަލްޤެއް ކަމަށްބުނުމެވެ. ނުވަތަ މި އާޔަތްތައް ހެއްދެވުމުގައި އެއިލާހާ އެކި އެހެންފާރަތެއް ބައިވެރިވެގެންވާކަމަށް އިޢްތިޤާދު ކުރުމެވެ.\nއިލްޙާދުގެ މި2ބަޔަކީވެސް ޙަރާވެގެންވާ ދެބަޔަވެ. މުލްޙިދުންނަށް އިންޒާރުދެއްވައި ﷲ ތަޢާލާ ވަޙީކުރައްވާފައިވެއެވެ. (وَلِلَّـهِ الْأَسْمَاءُ الْحُسْنَىٰ فَادْعُوهُ بِهَا ۖ وَذَرُوا الَّذِينَ يُلْحِدُونَ فِي أَسْمَائِهِ ۚ سَيُجْزَوْنَ مَا كَانُوا يَعْمَلُونَ ﴿١٨٠﴾) ( އަލް އަޢްރާފް ) މާނައީ: (” އެންމެރިވެތި ނަންފުޅުތައް މިލްކުވެގެންވަނީ، ﷲ އަށެވެ. ފަހެ، އެ ނަންފުޅުތަކުން ތިޔަބައިމީހުން އެކަލާނގެ ޙަޟްރަތަށް ދުޢާ ކުރާށެވެ! އަދި އެކަލާނގެ ނަންފުޅުތަކާމެދު، ޙައްޤުގެ މަގުން އެއްކިބާވެގަތް މީހުން، ތިޔަބައިމީހުން ދޫކޮށްލާށެވެ! އެއުރެން ކޮށްއުޅުނު ކަންތަކަށް އެއުރެންނަށް ޖަޒާ ދެއްވާހުށްޓެވެ. “)\nއަދިވެސް ﷲ ތަޢާލާ ވަޙީކުރައްވާފައިވެއެވެ. (إِنَّ الَّذِينَ يُلْحِدُونَ فِي آيَاتِنَا لَا يَخْفَوْنَ عَلَيْنَا ۗأَفَمَن يُلْقَىٰ فِي النَّارِ خَيْرٌ أَم مَّن يَأْتِي آمِنًا يَوْمَ الْقِيَامَةِ ۚ اعْمَلُوا مَا شِئْتُمْ ۖ إِنَّهُ بِمَا تَعْمَلُونَ بَصِيرٌ ﴿٤٠﴾) (“ހަމަކަށަވަރުން، ތިމަންރަސްކަލާނގެ އާޔަތްތަކާމެދުގައި ދެކޮޅުހަދައި، އެއްކިބާވާމީހުން ތިމަންރަސްކަލާނގެއަށް ވަންހަނާވެގެންނެއްނުވެތެވެ. ފަހެ، ހެޔޮކަންބޮޑީ ނަރަކަޔަށް އެއްލައިލެވޭ މީހާހެއްޔެވެ؟ ނުވަތަ ޤިޔާމަތްދުވަހު އަމާންކަމާއެކުގައި އަންނަމީހާ ހެއްޔެވެ؟ ތިޔަބައިމީހުން އެދޭކަމެއްކުރާށެވެ! ހަމަކަށަވަރުން، އެކަލާނގެއީ، ތިޔަބައިމީހުން ކުރާކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ. “) (ފުއްޞިލަތު 40)\n( މި ލިޔުމުގެ ފުރަތަމަ ބައި ވިދާޅުވުމަށް ކްލިކްކޮށްލައްވާ )\nމަޢްލޫމާތު ނަގާފައިވަނީ: فتح ربّ البرية بتلخيص الحموية لفضيلة الشيخ العلامة محمد بن صالح العثيمين – رحمه الله –


"Keerithi Quraanaai behey marukazu- B. Hithaadhoo" faahish amalu hingaa marukazakah!\nކީރިތި ޤްރުއާނާއި ބެހޭ މަރުކަޒު ބ. ހިތާދު ކެމްޕަސް ފޮޓޯ- ހިތާދޫ އޮންލައިން\n"ކީރިތި ޤްރުއާނާއި ބެހޭ މަރުކަޒު- ބ. ހިތާދޫ" ފާހިޝް އަމުލު ހިންގާ މަރުކަޒަކަށް!\nޢާމިރު ޢަބްދުއްލަތީފު | 26 ނޮވެންބަރ 2017\nކޯސްތައް ނުހިންގާތާ ދުވަސް ކޮޅެއް ވީނަމަވެސް ނަން ބޯޑުގައި އަދިވެސް ހުރީ "ކީރިތި ޤްރުއާނާއި ބެހޭ މަރުކަޒު - ބ. ހިތާދޫ" މިހެންނެވެ. މިއީ 2013 ވަނަ އަހަރު ޤާރީ ކޯސް ހިންގާފައިވީ މަރުކަޒެކެވެ.\nމިއަދު މި މިނަންބޯޑު ޖަހައިގެން މި ޢިމާރާތުގައި ހިންގަނީ ކޮންކަހަލަ ކޯސްތަކެއް ކަން އެނގިލައްވާތޯއެވެ؟ ކަރަނީ ކޮންކަންތައް ތަކެއްކަން ދެނެހުރީމުތޯއެވެ؟\nމި އިމާރާތް މއިަދު މިވަނީ ފަހިޝް އަމަލުތައް ދައްކާ ފިލްމު އަޅުވާ ތިއޭޓަރަކަށް ވެފައެވެ. ދިވެހި ރާއްޖޭގެ އެންމެ ގިނަބައެއްގެ ފާޑުކިޔުންތައް އަމާޒުވެފައިވާ އަޚްލާގީ ދަށުދަރަޖައިގެ އަމަލުތައް ދައްކުވައިދޭ ދިވެހި ފިލްމް "ހައްދު" ވަނީ ކީރިތި ޤްރުއާނާއި ބެހޭ މަރުކަޒުގެ ހިތާދޫ ކެންޕަހުގައި އަޅުވާފައެވެ.\nއެތައް ބައެއްގެ ކަންބޮޑުވުން ހުރި ކަމަކަށް ވިނަމަވެސް މިއަދާއި ހަމައަށް މިތަނުގައި ހައްދުގެ އިތުރުން ދިވެހި ފިލްމު "ބޮސް" ވެސް ވަނީ އަޅުވާފައެވެ. "ކީރިތި ޤްރުއާނާއި ބެހޭ މަރުކަުރު- ބ. ހިތާދޫ" މިނަންބޯޑު ޖަހާފައި ވަނިކޮށެވެ.\nހިތާދޫ ޔޫތުވިންގެ ޖަމިއްޔާގެ ގްރުއަން މުބާރާތުގެ ނަތީޖާ ފާޅު ކުރުމަށް ބޭއްވި ޖަަލްސާގައި ވާހަކަ ދައްކަވަމުން ހިތާދޫ ކައުންސިލު އިދާރާގެ ކުރީގެ ޛިންމާދާރު ވެރިޔާ އަދި މަޝްހޫރު ޝައިޚް އަލް ޙާފިޟް އިބްރުާހިމް އަބޫބަކުވު ވަނީ ވަރަށް ބޮޑަށް ފާޑުވިދާޅުވެ ވަހަކަ ދައްކަވާފައެވެ.\nމިޖަލްސާގައި ވާހަކަ ދައްކަވަމުން ޝައިޚް ވިދާޅުވީ ކީރިތި ޤްރުއާން ކިޔަވައިދޭން އަޅާފައވާ އިމާރާތެއްގައި އަދި ކީރިތި ޤްރުއާނާ ބެހޭ މަރުކަޒުގެ ނަންބޯޑު އަޅުވާފައިވާ ޢިމާރާތެއްގައި ފާޙިޝް އަމަލުތައް ހިންގަމުން ދިޔުމަކީ ވަރަށް ދެރަ ހިތަމަވެރި ކަމެއް ކަމަށެވެ.\nމިމޭރުމުން ވާހަކަަ ދައްކަމުން ޝައިޚް ވިދާޅުވީ މިފަދަ ފިލްމު ކުޅުމާިއ ފިލްމު ބެލުމަކީ ކަނޑައެޅިގެން ޙަރާމް ކަމެއް ކަމަށެވެ.\nމިކަމާއި ގުޅިގެން ހިތާދޫ ކައުންސިލުގެ ނާއިބުރައީސް މުޙައްމަދު ޙަސަން ވިދާޅުވީ ކީރިތި ޤްރުއާނާއި ބެހޭ މަރުކަޒުގެ ހިތާދޫ ކެމްޕަހަކީ އެމަރުކަޒާއި އަމިއްލަ ފަރާތަކާއި ދެމެދު ވެވިފައިވާ އެއްބަސްވުމެއްގެ ދަށުން ހިންގަމުން ދިޔަ ކެމްޕަހެއް ކަމަށެވެ.\n"ޤްރުައާނާއި ބެހޭ މަރުކަޒުން ބުނީ މިހާރު އެކެމްޕަސް ވާނީ އުވިފަ ކަމަަށް. އަޅުގަނޑު ދެންނެވިން އެހެން ވެއްޖެއްޔާ ނަންބޯޑު ނަގަންވީ ނޫންހޭ. އެތައް ދުވެހެް ވެއްޖެ މިވާހަކަ ދައްކާތާ. ޤްރުއާނާއި ބެހޭ މަރުކަޒުން މިކަން އަދިވެސް ނުކުރޭ" ނާއިބުރައީސް މުޙައްމަދު ހަސަން ވިދާޅުވިއެވެ.\ndhn kihaa dhera kameh mee...muslimunnah veethee vaki ufaleh ebehtha...namuga muslimun ge gothuga...\nއޭދަފުށީ ކޮވިޑް ފެސިލިޓީގައި ތިން މީހަކަށް އެޑްމިޓް ކޮށްގެން ފަރުވާދެނީ\n10 އޯގަސްޓު 2020\nކޮވިޑް-19: ހިތާދޫގައި ވެސް މާސްކް އެޅުން މަޖުބޫރު\n4 އޮގަސްޓު 2020\nބ. ފަރެހުގައި ތަރައްޤީ ކުރާ ރިޒޯޓު އަންނަ އަހަރު ހުޅުވަނި!\n03 އޯގަސްޓު 2020\nފިނޮޅުން އިތުރު ތިން މީހަކު ކޮވިޑް 19 އަށް ޕޮޒިޓިވް ވެއްޖެ!\n27 ޖުލައި 2020\nފިނޮޅު ރިޒޯޓުން މާލެ ދިއަ މީހަކު ކޮވިޑް 19 އަށް ޕޮޒިޓިވް ވެއްޖެ\n25 ޖުލައި 2029\nއޭދަފުށީގައި ހޯމް ކަރަންޓީނުގައި ހުރި ދެމީހަކު ކޮވިޑަށް ޕޮޒިޓިވް ވެއްޖެ\n24 ޖުލައި 2020\nހިތާދޫގައި ހޯމް ކަރަންޓީނުގައި ހުރި މީހަކު ކޮވިޑަށް ޕޮޒިޓިވް ވެއްޖެ\n22 ޖުލައި 2020\n10+3 = 13\n20 ޖުލައި 2020\nބ. ތުޅާދޫގައި ކަރަންޓީނުގައި ހުއްޓާ މަރުވި މީހާ ކޮވިޑަށް ޕޮޒިޓިވް\n19 ޖުލައި 2020\nއިންޑިއާ ސަރުކާރުގެ އެހީގައި ބ. އަތޮޅުގެ ތިން ރަށެއްގައި އައުޓުޑޯ ޖިމް ހަދަނީ\n15 ޖުލައި 2020